
দীপিক| পাল 


প্রকাঁশক-_ 
শ্রীপ্রবীর পাল, বি. এ. 
২নং রঙ্গলাল ষ্ট্ৰীট, 
কলিকাতা-২৩ 


মুদ্ৰাকর-- 
শ্রীরপজিৎ কুমার দত 
নবশক্তি প্রেস 
১২৩, লোয়ার সাকুলার রোড, 
কলিকাতা-১৪ 

শিশুমন সম্বন্ধে আলোচনা আজকাল প্রায়ই সভা- 
সমিতিতে, খবরের * কাগজের মারফতে, পুস্তিকা প্রভৃতির 
সাহায্যে হ'তে দেখা যাঁয়। এটা কালোপযোগী বলেই মনে 
করি। শিশুরা ভালভাবে মানুষ না হলে আমাদের ভবিষ্যত 
সমাজেরই ক্ষতি হবে। আমাদের কৃষ্টি, সমাজ, রাজনীতি 
প্রভৃতির দায়িত্ব একদিন যে আজকের শিশুদের ওপরেই 
এসে পড়বে সেটা ত কল্পনা নয়, বাস্তব তথ্য । সেই দায়িত্ব 
বহন করবার মত উপযুক্তভাবে শিশুদের গড়ে তোলার কাজ 
সমস্ত সমাজেরই। 

কিন্তু সমাজের ভেতর এসে পড়বার আগে শিশু থাকে 
তার মা বাবার কাছে। মনোবিদরা বলেন শিশুদের 
চরিত্রের মূল ভিত্তি সেই সময় থেকেই স্থাপিত হতে আরম্ভ 
হয়। সুতরাং ভিত্তি ভালভাবে এবং দৃঢ়ভাবে স্থাপন করতে 
সাহায্য করতে পারেন একমাত্র বাবা মা এবং পরিবারের 
অভিভাবক অভিভাবিকারাই। শ্রীমতী দীপিকা পালের 
বইখানি তাদেরই বিশেষভাবে উপকারে আসবে । শিশুদের 
সম্বন্ধে অনেক কথাই সত্যই খুব সহজভাবে, অল্পশিক্ষিত 
শিক্ষিতাদেরও বোধগম্য করে “শিশুমনের সহজ কথা”য় বলা 
হয়েছে শিশুদের খেলাধুলা, ব্যবহার প্রভৃতি কি ভাবে দেখতে 


হয়, কি করে চালাতে হয়, কি করে সংশোধন করতে হয়, 
প্রভৃতি নানা জ্ঞাতব্য ও প্রত্যেক দিনের প্রয়োজনীয় বিষয় 
সম্বন্ধে গ্রন্থকত্রা সুন্দরভাবে আলোচনা করেচেন। যে সব 
অভিভাবকর। শিশুদের নানা রকম সমস্তায় বিচলিত হয়ে 
পড়েন, যা ইচ্ছা একটা কিছু করে বসেন--তীদের এই 
পুস্তকখানি পাঠ করতে আমি বিশেষ অন্থুরোধ করি। তারা 
AID সমাধানের ইঙ্গিত এতে পাবেন। 

কল্যাণীয়া দীপিকা মনোবিগ্ঠা সুষ্ট ভাবেই অধ্যয়ন 
করেচেন। তার লেখার একটা সাবলীল ভঙ্গী ও মাধুর্য 
আছে, যা পাঠককে আকর্ষণ করে। তিনি এই পুস্তক প্রণয়ন 
করতে মনস্থ করে সমাজের পতি তার কর্তব্যবোধের উপযুক্ত 
পরিচয়ই দিয়েচেন। তার পুস্তকখাঁনির বহুল প্রচার হোক, 
তার শ্রম সার্থক হোক-_এই আমার একান্তিক কামন]। 


মনোবিষ্া বিভাগ, í 
কলিকাতা বিশ্ববিদ্যালয় Aa চন্দ্ৰ মিত্ৰ । 
৯২, অপার সারকুল।র রোড, 
কলিকাতা-৯ 

আমান কথা 


বই লেখ| ও প্রকাশের ব্যাপারে সবচেয়ে বেশী খণী ও 
কৃতজ্ঞ আমি কলিকাতা বিশ্ববিদ্যালয়ের মনস্তত্ব বিভাগের 
অধ্যক্ষ ও অধ্যাপক শ্ৰদ্ধেয় Sees চন্দ্ৰ মিত্ৰ, এম, এ, ডি. 
ফিল (লাইপজিগ ) এফ, এন, আই-এর নিকট ৷ এ'র কাছ 
থেকে উৎসাহ না পেলে বই প্রকাশ করতে সাহসী হতাম 
কিনা জানি না। শুধু উৎসাহ দিয়ে নয়, অনুগ্রহ করে তিনি 
বই প্রকাশের পূর্বে পাণ্ডুলিপি পড়ে দেখেছেন, ভূমিকা লিখে 
দিয়েছেন ও বইয়ের নীম পছন্দ করে দিয়েছেন। তাই 
প্রথমেই জানাচ্ছি তাকে আমার অশেষ কৃতজ্ঞতা | 

আমার লেখার সকল প্রেরণা আমি পেয়েছি আমার 
পূজনীয় পিতা শ্রীযুক্ত সুধীশ চন্দ্র পালের কাছ হতে। 
ছোটবেল। হতে এ বিষয়ে তিনি আমার উতসাহ-দাতা এবং 
তারই বিশেষ, আগ্রহে প্রকাশিত হল আমার প্রথম বই। 

প্রুফ দেখা, প্রচ্ছদপট ও AI অনেক বিষয়ে বিশেষ 
উৎসাহ নিয়ে সাহায্য করেছেন ছোটভাই স্রেহভাজন 
Qaa পাল। 

এই পুস্তকের কয়েকটি লেখা রবিবারের “Brera” এবং 
দৈনিক ও মাসিক “বস্থমতীতে" বিভিন্ন সময় প্রকাশিত 


হয়েছিল ৷ অবশ্য তার কিছু পরিবর্তন ও পরিবর্ধন এখানে 
করে নেওয়া হয়েছে | 

বিভিন্ন পত্রিকায় প্রকাশিত আমার রচনা পাঠ করে 
অনেকেই খুশী হয়ে আমাকে লেখা বিষয়ে অনেক উৎসাহ 
দিয়েছেন, তাদের দেওয়া সেই উৎসাহের মূল্য আমার কাছে 
অনেকখানি_তাদের সকলকেই জানানো রইলো আন্তুরিক 
ধন্যবাদ । আমার এই ছোট্ট বইখানি যদি এই ছোট 
অনেকের WET ছাড়িয়ে আরও অনেককে খুশী করতে পারে, 
তাহলেই আমার সকল শ্রম সার্থক মনে করে আনন্দের 
থাকবে না সীমা । 


বহরমপুর, 
দোল-পূণিমা, ১৩৬১ লেখিকা 


সুচীপত্ৰ 
বিষয় 
গোড়ার কথা 
পিতামাতার আশা ও সন্তানের ভবিষ্যৎ 
বংশগতি 
পরিবেশ As 
ছোটদের শাসননীতি ও শাস্তিবিধান 
শিশুর শিক্ষা 
বিদ্যালয় ও শিক্ষক-শিক্ষয়িত্রী 
আদর-আব্দার 
খেলাধূল! 
কানা 
অবাধ্যতা 
ঈর্ষা 
ভয় 
মিথ্যাকথা 

গোড়ার Fell 


শিশুপাঁলনের ভার যাঁদের উপর থাকে, তাদের দায়িত্ব যে 

কতখানি তা বলে বোঝাবার দরকার হয় না। কিন্ত ছুঃখের 

বিষয় এই যে, এই দায়িত্ব অধিকাংশ ক্ষেত্রেই ঠিকভাবে 
প্রতিপালিত হয় না। এই দায়িত্ব ঠিকভাবে প্রতিপালিত 

ন! হওয়ার পথে অজ্ঞতাই হল প্রধান বাধা, একথা জোর 
দিয়েই বলা চলে। কারণ ছেলেমেয়েদের সুন্দর করে মানুষ 

করে তোলবার চেষ্টা প্রায় প্রত্যেক পিতামাতাই করে থাকেন 

এবং এজন্য তারা প্রাণপণ প্রয়াসের ক্রটিও সাধারণত কেউ, 
করেন বলে মনে হয় ন| ৷ কিন্তু তবু প্রায়ই দেখা যায়, মনের 

৷ মত হয়ে ছেলেমেয়ের! ঠিক গড়ে উঠছে না, যেমনটি হওয়া 
উচিত ছিল তেমনটি হচ্ছে না, হয়ত তার বিপরীত ফলই দেখা 
যাচ্ছে__নানা বিকৃতি নিয়ে তারা সমস্তার বিষয় হয়ে উঠছে। 

কেন এমন হয়? নিতান্ত অসহায়ভাবে শিশু আসে 

পৃথিবীতে । বড়দেরই শাসনশৃঙ্খলা, রক্ষণাবেক্ষণ ও 

' তত্বাবধানের মধ্যে দিয়ে তাঁর! বড় হয়ে উঠে। কিন্ত তবু যদি 
তারা ঠিকভাবে গড়ে না উঠে, তাহলে বুঝতে হবে আমাদের 

ওঁ তত্বাবধান ও শাসনপ্রণালীর মধ্যেই আছে গলদ। সুস্থ 

সবল বলিষ্ঠ দেহ ও সুষ্ঠু মনের বিকাশ নিয়ে ছেলেমেয়ের! বড় 


শিশুমনের সহজ কথা 


হয়ে উঠুক এ কেবল প্রত্যেক পিতামাতাঁরই কাম্য নয়, দেশের 
ভবিষ্যৎ অগ্রগতি ও উন্নতির বীজ থাকে এর মধ্যেই নিহিত। 
সেইজন্য প্রত্যেকটি সভ্য দেশে এই শিশুদের বিশেষ যত্রের 
প্রতি সর্বাগ্রে দৃষ্টি দেওয়া উচিত। আজকাল প্রত্যেক অগ্রসর 
দেশেই সেইরকম ব্যবস্থা দেখা যাঁয়। যে সব শিশুর মন 
বিকৃত হয়ে যায় তাদের সংশোধন করে আবার তাঁদের সহজ- 
ভাবে গড়ে তোলার Gy এই সব দেশে বহু সংশোধন 
বিদ্যালয় থাকে। আমাদের দেশেও এইরকম ব্যবস্থা থাকা 
অবশ্যই উচিত। কিন্ত সে আলোচনা থাক। শিশুর মন 
বিকৃত হয়ে উঠলে তার ব্যবস্থা কি হবে, সে কথা চিন্তা 
করবার আগে শিশুমন যাহাতে বিকৃত হয়ে না উঠে, 
অভিভাবক অভিভাবিকাদের সে বিষয়ে সচেতন হবার 
“প্রয়োজন বেশী তাহাতে সন্দেহ নাই। 

শিশুদের শিক্ষা ও উপদেশ দিতে যাওয়ার আগে 
আমাদেরও অনেক কিছু শেখবার আছে, এ কথাট। বিশেষ 
ভাবে আমরা অনেকেই ভেবে দেখি all কিন্ত এর 
প্রয়োজনের গুরুত্ব মোটেই অস্বীকার করা চলে না। 
নিজেদের অজ্ঞতা-ঘটিত বহু দোষ we আমাদের সংশোধন 
করে নিতে হবে, নিজেদের অনেক বিষয়ে সংযত হতে হবে, 
অনেক ব্যাপারে বিশেষ সাবধানতা, অবলম্বন করতে হবে, 
এবং সর্ধ্বোপরি শিশুদের মনকে বোঝবার চেষ্টা করতে হবে। 


২ 


গোড়ার কথা 


' শিশু মনোবিজ্ঞান সম্বন্ধে তাই প্রত্যেক পিতামাতারই কিছু 
জ্ঞান থাকা অবশ্য প্রয়োজন। সুখের বিষয়, আজকাল এ 
বিষয়ে অনেকেরই উৎসাহ ও আগ্রহ দেখা যাচ্ছে। 

শিশু মনোবিজ্ঞান ara পিতামাতা বা অভিভাবক 
অভিভাবিকাঁদের জানবার একান্ত প্রয়োজনীয় কতকগুলি 
বিষয় নিয়ে সংক্ষেপে ও যথাসাধ্য সহজভাবে এই পুস্তকে কিছু 
আলোচনা করবার প্রয়াসই আমি করেছি, এবং এই ছোট 
পুস্তকখানি সাধারণের এ বিষয়ে জ্ঞানলাভে কিছুটা সহায়তা 
করবে এই আশা করি। 


FORTON আশ! ও সন্তানের ভবিষ্যৎ 


পিতামাতার উপর ছেলেমেয়েদের ভবিষ্যৎ নির্ভর করে-_ 
এ বিষয়ে তাদের দায়িত্ব অনেকখানি, তাই এ বিষয়ে তাদের 
প্রত্যেকেরই ভাবনা থাকে । তবে কেউবা এ বিষয় নিয়ে 
খুব বেশী চিন্তা করেন কেউ বা কিছু কম। কিন্তু একথা 
বোধহয় খুব সত্য যে, প্রত্যেক পিতামীতাই তাদের 
পুত্র-কন্াঁদের উজ্জল ভবিষ্যতের স্বপ্ন দেখেন ও ত! কামনা 
করেন। নিজের সন্তান বড় হবে, কৃতী হবে, বিখ্যাত হবে, এ 
আশাও সকল পিতাঁমাতাই অল্পবিস্তর মনে মনে পোষণ 
করেন। সন্তানদের সাফল্যে পিতামাতার গৌরব বৃদ্ধি, তাঁদের 
কৃতিত্বে তাদের স্বার্থকতার আনন্দ, আবার সন্তানদের ব্যর্থতায় 
পিতামাতার হতাশা, তাদের অপযশ তাদের মনোবেদনার 
কারণ বিশেষ | 

কিন্ত কেবল নিজেদের আশা-আকাজ্ষা দিয়ে ছেলে- 
মেয়েদের উজ্জল ভবিষ্যতের স্বগ্রসৌধ গড়ে তুললেই হয় না, 
যারা তাকে সার্থক করে তুলবে তাদের কার কতটুকু ক্ষমতা 
সে বিষয়ে বিশেষভাবে বিবেচনা করে দেখা দরকার । বেশীর 
ভাগ ক্ষেত্রেই পিতামাতা, একটি উঁচু লক্ষ্য স্থির করে, নিজেরা 


পিতামাতার আশা ও সন্তানের ভবিষ্যৎ 
বহু কষ্ট ও ক্লেশ মেনে নিতে এতটুকু দ্বিধা না করে ছেলে বা 
মেয়েকে সেই নির্দিষ্ট পথে চালিত করবার প্রয়াস করে 
থাঁকেন। পিতামাতার দিক দিয়ে হয়ত সত্যই চেষ্টার কোন 
ক্রুটিই হয় Al তবু অনেক সময়ই তাদের আশাভঙ্গের 
বেদনা সহ্য করতে হয়। কিন্তু এইরূপ সকল ক্ষেত্রেই এজন্য 
ছেলেমেয়েদের নিজেদের ভালমন্দ সম্বন্ধে বিবেচনা বোধের 
অভাব, চেষ্টার ত্রুটি, পরিশ্রমে অনিচ্ছ। ইত্যাদিই দায়ী নয়। 
পিতামাতার আশাতিরিক্ততা অনেক ক্ষেত্রেই তাদের আশা- 
ভঙ্গের বেদনাকে ডেকে আনে। একটা কথা সকল পিতা- 
মাতারই বোঝা উচিত বা না জানলে জেনে রাখা উচিত যে, 
প্রত্যেক মানুষের যেমন আকৃতিগত পার্থক্য আছে তেমনি 
তাদের মানসিক শক্তিরও তারতম্য থাকে । কি দৈহিক রূপ, 
কি মানসিক সম্পদ, এর উপর স্ব স্ব পরিবারের বংশের প্রভাব 
এবং প্রকৃতির হাত থাকে অনেকখানি । প্রত্যেক ছেলে- 
মেয়েই যেমন রূপবান বা রূপবতী হয়ে জন্মগ্রহণ করে না, 


তেমনি সব ছেলেমেয়েই অসাধারণ বুদ্ধি ও মেধার সঞ্চয় নিয়ে 


পৃথিবীতে আসে না। বুদ্ধির প্রথরতা কিংবা স্মৃতিশক্তির 
প্রবলত| ইত্যাদি এই ধরণের মানসিক বৃত্তির ব্যক্তিভেদে 
যথেষ্টই তারতম্য থাকে এবং প্রত্যেকেরই স্ব স্ব মানসিক 
শক্তির (mental capacity) একটা লীমা থাকে__যে 
সীমাকে অতিক্রম কর! কারুর পক্ষেই সম্ভব নয়। ঘসে মেজে 

যেমন কুরূপকে অপরূপ করে তোলা যায় না, হয়ত তার 
কিছুটা উজ্জলত! বৃদ্ধি করা যেতে পারে, তেমনি চর্চা ও 
অনুশীলনের দ্বারা এই মানসিক বৃত্তিগুলিকে অনেকখানি 
সজাগ করে তুলতে পারা গেলেও তাঁকে বাড়িয়ে একেবারে 
সীমা ছাড়িয়ে যাওয়া যায় না। তাই বিনা ক্লেশে কাহারও 
সহায়তা ব্যতীত হয়ত প্রতিবেশীর সন্তান সকল পরীক্ষায় 
শীর্ষস্থান অধিকার করে, আর তিনজন শিক্ষকের প্রাণপাঁত 
পরিশ্রমেও যদি আপনার পুত্র আশানুরূপ সাফল্য দেখাতে 
না পারে সেজন্য প্রতিবেশীর উপর ঈর্ধ্যান্বিত হওয়া গেলেও 
কিন্ত কেবল পুত্রের অমনোযোগিতা, চেষ্টার অভাব ইত্যাদির 
উপর দোষারোপ করে তাকে কতখানি দায়ী করা যায় সেটা 
ভেবে দেখবার বিষয়। আপনার পুত্র মনীষী হবে, দেশবরেণ্য 


হবে এমন যদি মনে করে থাকেন ও পরে ব্যর্থমনৌরথ * 


হন gas দায়ী আপনার পুত্র নয়, আপনার অতিরিক্ত 
আশা। কারণ মনীষী হবার মত মানসিক সম্পদ সকলের 
থাকে না, আপনার পুত্রেরও নেই। সন্তানের ভবিষ্যতের 
কথা fowl করতে গিয়ে বিবেচনাবোধ হারিয়ে ফেলা উচিত 
নয়। তার ক্ষমতার প্রতি লক্ষ্য রেখে তার মনের বিকাশে 
সহায়তা করাই হল আমাদের কর্তব্য ৷ 

কেবল বুদ্ধি বা শক্তির তারতম্যই নয়। ভিন্ন ভিন্ন মানুষের 
ভিন্ন ভিন্ন দিকে প্রবণতা থাকে, পিতামাতার ইচ্ছা ছেলে 

পিতামাতার আশা ও সন্তানের ভবিষ্বাৎ 

ডাক্তার হবে, কিন্তু ছেলের মন শিল্পীস্থলভ। এরকম ক্ষেত্রে 
জোর করে যদি তাকে চিকিৎসক করে তোলবার চেষ্টা করা৷ 
হয় এবং সে যদি এ বিষয়ে সাফল্য লাভ করতে না পারে 
তাহলে সেটা এমন কিছু বিচিত্র নয়। ছেলেমেয়েদের যাঁর 
যেদিকে প্রবণতা এবং আগ্রহ থাকে ছোটবেলা থেকে তাকে 
যদি সেই পথে চালিত করতে পারা যায় তাহলেই সবচেয়ে 
বেশী সুফল পাওয়া যায়। কিন্ত বেশীর ভাগ ক্ষেত্রেই আমরা 
তা করি না। তাদের মনের দিকে আমরা তাকাই Alt 
আমাদের নিজেদের ইচ্ছার বোবা তাদের ঘাড়ের উপর 
চাপিয়ে দিই। ছোটরা অবুঝ এই মনে করে আমরা 
নিজেদের বিবেচনায় যা ভাল মনে হয় তাই করি। শিল্পীকে 
জোর করে চিকিৎসক করে তুলতে গেলে তার রসপিপাসা, 
সৌন্দর্য্যসন্ধানী সুন্দর মনটি তে! নষ্ট হয়ই, তা ছাড়া বহু 
পরিশ্রমের পর চিকিৎসাবিগ্ঠায় কোনরকমে সে একটি ডিগ্রী 
নিতে সমর্থ হলেও অনুরাগ ও আকর্ষণের অভাবে 
চিকিৎসাক্ষেত্রে পারদশিতার পরিচয় সে কিছুতেই দিতে 
পারে al | 

আবার আমাদের মধ্যে অনেকেরই এমন ধারণা আছে 
যে, সাহিত্যিকের পুত্র সাহিত্যচর্চা কিংবা সঙ্গীত শিল্পীর কন্যা 
সঙ্গীতের সাধনা করবার উপযুক্ত সুযোগ পেলে তবেই তাঁদের 
প্রতিভা ঠিকমত বিকাশ লাভ করতে পারে। অর্থাৎ 

সাহিত্যিকের সন্তানেরা সাহিত্যচ্চার মধ্য দিয়ে, সঙ্গীতজ্ঞের 
সন্তানেরা সঙ্গীত সাধনার মধ্য দিয়ে সহজে সাফল্য লাভ 
করতে পারবে, Fak তাদের সেই রকম পথই অনুসরণ করা 
শ্ৰেয়। কিন্ত এই রকম ধারণার মূলে কোন বৈজ্ঞানিক ভিত্তি 
নেই। বিজ্ঞানের মতে বংশের পূর্বপুরুষদের প্রভাব আমাদের 
উপর যথেষ্ট থাকলেও পিতামাতার অণঙ্জিত কোন গুণের 
(acquired trait) দক্ষতা সন্তানেরা উত্তরাধিকারীস্থৃত্রে 
লাভ করে না। সঙ্গীতে পারদর্শী ও পারদিনী পিতামাতার 
পুত্রসম্তানের আইনের প্রতি অনুরাগ থাকা এবং সে বিষয়ে 
কৃতিত্বের পরিচয় দেওয়া কিছুমাত্র বিচিত্র নয়। সঙ্গীতের 
ক্ষেত্রেই তার উপযুক্ত শক্তির বিকাশ হবে এবং দক্ষতার 
পরিচয় পাওয়া যাবে বলে যদি তাকে জোর করে সেই পথে 
আটকে রাখা যায়, তাহলে তার শক্তিকে সম্পূর্ণ কাজে 
লাগাবার সুযোগ সে পায় না। ফলে পরিপূর্ণ আত্মবিকাশ 
লাভ করে সে সার্থক হয়ে উঠতে পারে ন৷ ৷ 

অনেক সময় আমরা ছেলেমেয়েদের কার কোনদিকে 
প্রবণতা বা আসক্তি আছে তা না বুঝে তাদের বিপথে চালিত 
করে তাদের মনের পরিপূর্ণ বিকাশকে ব্যাহত করি ; আবার 
অনেক সময় একরকম মোহ আমাদের পেয়ে বসে--যেমন 
বড় ব্যারিষ্টার ; তিনি চান তার ছেলেও ব্যারিষ্টার হয়ে সুনাম 
অর্জন করে ‘বাপকা বেটা” হয়ে উঠুক। আবার অনেক সময় 

দেখা যায়, পিতামাতার জীবনে যেসব আশী সফল হয়নি, তা 
তারা তাদের ছেলেমেয়েদের দ্বার! সার্থক করে তুলতে চান। 
যেমন ছেলেবেলায় পিতার সাধ ছিল তিনি ইঞ্জিনীয়ার হবেন, 
হয়ত অর্থের অনটনে কিংবা সুযোগের অভাবে তার সে সাধ 
পূর্ণ হয়নি। তাই তার ইচ্ছা তিনি তার পুত্রকে ইঞ্জিনীয়ার 
করে তুলবেন, তা তার সেদিকে ইচ্ছা, উৎসাহ, আগ্রহ বা 
আকর্ষণ থাকুক আর নাই থাকুক। কিন্তু এসব ক্ষেত্রে কেবল 
জোর খাটালেই ভাল ফল লাভ করতে পার! যায় all 
মানুষের মনকে এমন কি শৈশব অবস্থাতেও নিজেদের 
ইচ্ছামত ছীচে ঢেলে গড়ে তোল! যায় না। যার যে রকম 
কাঠামো তা ভালভাবে দেখে নিয়ে তাকে সেইরকমভাবে 
গড়ে তুলতে হবে। 

এক কথায় ছেলেমেয়েদের নিজ নিজ শক্তি, প্রবণতা, 
আকর্ষণ অনুযায়ী তাদের ঠিক পথে চালিত করতে না পারলে 
তারা জীবনে সাফল্যলাভ করতে পারে না এবং তাদের মনের 
পরিপূর্ণ বিকাশও ঘটে না। জোর করে তাদের কোনদিকে 
চালিত করলে মনে শক্তি, আগ্রহ ও ইচ্ছা না থাকার a7 
নিজেদের জোর করে ঠেলে নিয়ে চলতে গিয়ে তারা বারবার 
ব্যর্থতার সন্মুখীন হয়। এই অসাফল্য তাদের মনে বিশেষ 
নিরুৎসাহের ভাব এনে দেয়, তাদের স্বাভাবিক উচ্ছলতা ও 
জীবনের আনন্দ কেড়ে নেয়। শুধু তাই নয়, এই অসাফল্যের 


৯ 


শিশুমনের সহজ FA 


জন্য অভিভাবকদের কাছ থেকে তাদের রীতিমত তিরস্কার ও 
তাড়না ভোগ করতে হয়। এই ব্যর্থতা ও তার জন্য তিরস্কার 
তাদের মনে ক্রমে যে হীনমন্ততার ( inferiority 
complex ) 2È করে তা তাদের মনকে ধীরে ধীরে 
বিকৃতও করে তোলে | 

সন্তানের ভবিষ্যৎ নিয়ে অতিরিক্ত চিন্তা করে বিব্রত, না 
হয়ে উঠে তাদের প্রত্যেকের মনকে ভাল করে বোঝবার চেষ্টা 
করে তাকে পরিপূর্ণভাবে বিকশিত করে তুলতে সহায়তা 
করাই আমাদের কর্তব্য হওয়া উচিত। তবেই তারা সার্থক 
হয়ে উঠবে এবং সেই সার্থকতার মধ্যে আমর! আনন্দ খুঁজে 
পাব। 

বংশগত 7. 


মানুষের জীবনে কোনটির প্রভাব বেশী, বংশগতির না 
পরিবেশের এ নিয়ে বৈজ্ঞীনিকদের মধ্যে বহু তর্ক ও মতভেদ 
আছে। আমরা দেখি প্রত্যেক মানুষের একট! বিশিষ্ট রূপ 
আছে। প্রত্যেকেই বিভিন্ন আকৃতিগত ও প্রকৃতিগত 
বিশিষ্টতা নিয়ে পৃথক একজন। এই বিশিষ্টতা প্রত্যেক 
মানুষ কিছুটা জন্মস্থত্রে লাভ করে এবং তারপর আবার 
বিভিন্ন পারিপাত্থিক অবস্থা তাদের বিশেষ বিশেষভাবে গড়ে 
তোলে। বংশগতি নিয়ন্ত্ৰিত করে ঠিক কতখানি বৈশিষ্ট্যের 
সীমা, আর বিভিন্ন পরিগম এনে দিতে পারে ঠিক কতখানি 
পরিবর্তন, এ-সম্বদ্ধে যত মতভেদই থাকুক, এই ছুটি জিনিষই 
যে শিশুর জীবন গঠনে সাহায্য করে এবং এর উপরই যে 
তার ভবিষ্যৎ ভালমন্দ নির্ভর করে এ কথা জোর দিয়েই বলা 
যায়। শিশুদের গড়ে তোলার ভার ধাদের নিতে হয়, এ 
বিষয়ে কিছু জ্ঞানও তাই তাদের থাকা দরকার | 

arya বংশানুক্ৰম অনুযায়ী সন্তানেরা তাদের 
পূর্বপুরুষদের নিকট হতে যে দৈহিক ও মানসিক গুণাগুণ লাভ 
করে থাকে, সেই উত্তরলন্ধিকেই বলে বংশগতি। 

উত্তরাধিকারী wae আমরা কোন্‌ কোন্‌ সম্পদের অধিকারী 


হয়ে থাকি সে বিষয় আলোচন! করতে গিয়ে প্রথমেই বলতে 
হয়, পশুর স্তর থেকে ক্রমে উন্নত হয়ে বর্তমান রূপ নিয়েছে 
মানুষ । মানুষের এই ক্ৰমোন্নতির মূলে আছে কত লক্ষ লক্ষ 
বছরের কত সহস্র সহস্র পূর্বপুরুষদের ইতিহাস। সেই 
আদি পূর্বপুরুষদের প্রত্যেকেরই দানে পুষ্ট আজকের 
মানুষ। বিবর্তনের পথে যা কিছুর সঙ্গেই মানুষ 
পরিচিত হয়েছে তারই প্রভাবকে গ্রহণ করে ভালমন্দে 
গড়ে উঠেছে CH! মানুষ Galata সঙ্গে সঙ্গেই মানুষ 
হিসাবে কতকগুলি বৈশিষ্ট্য নিয়ে জন্মায়, যা প্রত্যেকটি 
মানুষের মধ্যেই দেখতে পাওয়া যাঁয়। বৈজ্ঞানিকেরা একে 
“সহজাত বৃত্তি’ আখ্যা দিয়ে থাকেন। এ ছাড়া প্রত্যেক 
জাতির একটা এঁতিহা থাকে । এক বিশেষ সভ্যতা ও 
সংস্কৃতির উত্তরাধিকারী হয়ে প্রত্যেক শিশু জন্মগ্রহণ করে 
এবং সেই জাতীয় সম্পদের মধ্যে তার উন্নত হয়ে উঠার 
সুযোগ ও সন্তাবন। থাকে । 

প্রত্যেক ব্যক্তির দৈহিক আকৃতি ও মানসিক গঠন 
বংশগতির দ্বারা বিশেষভাবে প্রভাবান্বিত হয়ে থাকে । এই 
বংশগতির প্রভাব ঠিক কতদূর হতে যে আরম্ভ হয় তা ঠিক 
করে বলতে পারা যায় না। শিশু কেবল তার পিতামাতার 
আকৃতিগত সাদৃশ্য ও মানসিক সম্পদের অংশই উত্তরাধিকারী 

aa পায় না, পিতৃমাতৃ উভয়কুলের উর্দ্ধতন পূর্বপুরুষদের 
গুণাগুণও কিছু কিছু পেয়ে থাকে। বৈজ্ঞানিক Galton 
বলেন, সাধারণত শিশু বংশগতির ধারা তার পিতামাতার 
কাছ থেকে অৰ্দ্ধেক, তার উৰ্দ্ধতন পূর্বপুরুষদের কাছ থেকে পায় 
এক চতুৰ্থাংশ এবং তারও উৰ্দ্ধতন পূর্বপুরুষ অৰ্থাৎ প্রপিতামহ 
বা মাতামহদের কাছ থেকে এক অষ্টমাংশ এই হারেই 
পাওয়ার সম্ভাবনা থাকে । এই মতের মধ্যে কতখানি সত্য 
আছে Gl যাচাই করে দেখ! খুবই কঠিন, তবে সাধারণভাবে 
এ কথাটা বলা চলে যে, শিশু অন্যান্য পূর্বপুরুষ অপেক্ষা 
পিতামাতার দ্বারাই প্রভাবান্বিত হয় বেশী। তবে এমন 
উদাহরণও আবার কিন্ত বিরল নয় যেখানে পিতামাতা 
অপেক্ষা শিশুর হয়ত অন্ত কোন পূর্বপুরুষের সঙ্গে সাদৃশ্য 
দেখা যায় অনেক বেশী। আরও একট! কথা হল, 
উত্তরাধিকারী সুত্রে পাওয়া এই গুণাগুণের মধ্যে সব কিছুই 
শিশু জন্মাবার সঙ্গে সঙ্গে দেখা যাবে এমন কৌন কথা নেই। 
অনেক কিছুই হয়ত তাদের মধ্যে সুপ্ত হয়ে থাকে যা 
বয়ঃবৃদ্ধির সঙ্গে সঙ্গে ক্রমে বিকশিত হয়ে উঠে। কেবল 
বয়ঃবৃদ্ধির জন্যই নয়, অনেক সময় অনুকুল পরিবেশের 
অভাবেও অনেক কিছু বিকাশ লাভ করবার সুযোগ পায় না। 

শিশুর দৈহিক গঠনের উপর যে পরিবারের বংশগতির 
ছাপ থাকে অনেকখানি তা আমরা সাধারণভাবেই দেখতে 

পাই। দেহের দীর্ঘতা, হুম্বতা, গায়ের রং, চুলের বণ, 
চোখের রং ইত্যাদি শিশু উত্তরাধিকারী সুত্রে লাভ aca | 
তবে প্রথমেই বলেছি পিতামাতার সঙ্গেই সাধারণত শিশুর 
সাদৃশ্য থাকে বেশী। যেমন পিতামাতা উভয়েই দীর্ঘকায় 
হলে তাঁদের সন্তানদের দীর্ঘকায় হওয়ার সম্ভাবনা বেশী। 
পিতা ও মাতা উভয়ের গায়ের রং যদি খুব ফর্সা হয় তাহলে 
তাদের ছেলেমেয়েদের গাঁয়ের রং ফর্সা হওয়ার সম্ভাবনা, 
উভয়েরই রং কালে| এমন দম্পতির সন্তানদের গায়ের রং 
ফর্সা হওয়ার সম্ভাবনার চেয়ে অনেক বেশী। আরও একট! 
কথা বলা হয়ে থাকে যে, পিতা ও মাতার মধ্যে যে গুণটি 
প্রবল (dominant) থাকে সেইটাই সন্তানের উপর 
সাধারণত বর্তীয়। 

দ্বিতীয়ত, মানসিক সম্পদ। বুদ্ধিমত্তা, মানসিক শক্তি 
ও কিছুটা বৈশিষ্ট্য যে বংশগতির ধারার দ্বার! নিয়ন্ত্রিত হয়ে 
থাকে এ কথা বেশ জোরের সঙ্গেই বলা হয়ে থাকে। 
দেখা যায় পিতা ও মাতা উভয়েই হীনবুদ্ধি-সম্পন্ন হলে 
তাদের ছেলেমেয়েরা হীনবুদ্ধি সম্পন্নই হয়ে থাঁকে। পিতা 
বা মাতা ছুজনের মধ্যে একজন হীনবুদ্ধি হলে তাদের সব 
সন্তানেরা হীনবুদ্ধি না হলেও দু-একজন হীনবুদ্ধি নিশ্চয়ই 
হতে দেখা যায়। আবার এমন যদি হয় যে, পিতা বা 
মাতা দুজনেরই কোনরকম বুদ্ধির হীনতা নেই অথচ 

তাদের দুজনের বংশেই এই দোষ বৰ্ত্তমান, তাহলেও তাদের 
সন্তানদের মধ্যে কাহারও কাহারও এই দোষ বহন করবার 
সম্ভাবনা থাকে । এবিষয়ে বহু বৈজ্ঞানিক বহু অনুসন্ধান, 
পরীক্ষা! ও গবেষণা করে দেখেছেন। বুদ্ধিহীন, দুর্ব্বলচিত্ত 
ব্যক্তি বা দম্পতির পরিবারভূক্ত লোকের সন্ধান নিয়ে দেখা 
গেছে যে, তাঁদের মধ্যে অপরাধী, অপরাধপ্রবণ, ছুব্বলচিত্তের 
সংখ্যা বেশী ৷ wate শিক্ষিত ও স্বনীমধন্ ব্যক্তির পরিবাঁর- 
ভুক্তদের মধ্যে শিক্ষিত, উচ্চশিক্ষিত ও সংলোকের হার বেশী | 
Galton বলেন, কোন উচ্চবংশোভভূত (highly eminent 
family) সন্তানের জীবনে উৎকর্ষতা লাভ করার সম্ভাবনা 
সাধারণ বংশোদ্ভুত কোন সন্তানের চেয়ে প্রায় তিনশত গুণ 
বেশী। 

তবে একট! বিষয় এ সম্বন্ধে স্মরণ রাখতে হবে যে, সন্তান 
মানসিক বৈশিষ্ট্য উত্তরাধিকারীস্ুত্রে লাভ করলেও কোন 
বিষয়ে কোন বিশেষ দক্ষতা তার! বংশগতি অনুসারে লাভ 
করে all যেমন উদাহরণ স্বরূপ বলা যেতে পারে 
উত্তরাধিকারী সুত্রে শিশু শিল্পীসুলভ মন লাভ করতে পারে, 
কিন্তু তার এই গুণ সুযোগ, সুবিধা ও অনুরাগের আকর্ষণে 
যে কোন দিকে বিকশিত হয়ে উঠতে পারে। সঙ্গীতচ্চগঃ 
চিত্ৰকল। ইত্যাদি যে কোন শিল্পের মধ্য দিয়েই এই শিল্পী- 
সুলভ মন বিকাশ লাভ করে সার্থক হয়ে উঠতে পারে। 

আর এ কথা টাও প্রত্যেক পিতামাতারই জেনে রাখা ভাল 
যে, পিতামাতার কোন অজ্ঞজিত গুণই সন্তানের উপর 
বর্তাবার কোন সম্ভাবনাই থাকে না। হয়ত পিতা ও মাতা 
উভয়েই ভাল গান করতে পারেন, তাদের সন্তানের! সঙ্গীতে 
বিশেষ স্বাভাবিক দক্ষতা নিয়ে জন্মগ্রহণ করবে কিংবা 
পিতা অঙ্কে পণ্ডিত সুতরাং তার পুত্রও অঙ্কে পণ্ডিত হবে 
এমন ধারণা করে নিলে তা খুবই ভুল করা হয়। কিন্তু 
অনেক সময় এই ধরণের উদাহরণ দেখা যায়--তার 
কারণ হল, ধার যে বিষয়ে বিশেষ দক্ষতা থাকে তার 
বাড়ীতে সে বিষয়ে বিশেষ চর্চাও থাকে, যা শিশুর 
শিক্ষার ক্ষেত্রে তাঁকে এ বিষয়ে এগিয়ে নিয়ে যেতে 
সাহায্য করে এবং পরোক্ষভাবে ধীরে ধীরে তাঁকে এ 
বিষয়ে অনুরাগীও করে তোলে। সঙ্গীতে পারদর্শী ও 
পারদশিনী স্বামী-স্ত্রীর পুত্রের আইনের প্রতি অনুরাগী 
হওয়া এবং সে বিষয়ে কৃতিত্বের পরিচয় দেওয়া মোটেই 
বিচিত্র নয়। 

অঞ্জিত কোন গুণ যেমন শিশু উত্তরাধিকারী সুত্রে 
পায় না, তেমনি পিতামাতার কোনরকম দোষের ভারবাহীও 
সে হয়না। পিতার একটা পা খোঁড়া হলে কোন 
সন্তানেরই WG হয়ে জন্মাবার আশঙ্কা নেই, কিংবা পিতা 
চরিত্রহীন হলে তার সন্তানও চরিত্রহীন হয়ে উঠার সম্ভাবনা 

বংশগতি 
নিয়ে জন্মাবে এমন কোন আশঙ্কার কোন কারণ নেই। 
শিশু বড় হয়ে বিপথে যায়, অপরাধী হয়, নানা কুকাধ্য 
করে, কিন্তু জন্ম-অপরাধী হয়ে শিশু পৃথিবীতে আসে, 


এ কথা কখনই বলা যেতে পারে Al! 
ব্যাধি সম্বন্ধে বলা চলে যে, দেহের মধ্যে কোন 


রোগের জীবাণু নিয়ে শিশু জন্মগ্রহণ করে কিনা সে 
বিষয়ে গভীর সন্দেহ আছে। সাধারণত পিতামাতার 
সংক্রামক ব্যাধি সন্তানদের মধ্যেও সংক্রমিত হতে দেখা যায়, 
তার কারণ হল, এতটুকু অসাবধানতার ফলেই কোন 
সংক্ৰামক রোগের বিষাক্ত আবহাওয়া শিশুকে সহজে 
সেই রোগের কবলে টেনে আনে। তবে মৃগী, উন্মাদ 
ইত্যাদি এই ধরণের মানসিক রোগগ্রস্থ ব্যক্তিদের RISTA 
থাকে যে অস্বাভাবিকতা ও স্থ্র্যহীনতা তা তাদের 
সন্তানদের মধ্যেও দেখতে পাওয়া যায় এবং এই 
অস্বাভাবিকতাই এই সকল শিশুদের স্বাভাবিক হয়ে গড়ে 
উঠবার পথে বিশেষ বাধা স্বরূপ হয়ে দীড়ায়। 

বংশগতির বিভিন্ন প্রভাব নিয়ে বিভিন্ন শিশু জন্মগ্রহণ 
করে। জন্মীবার পর তার উপর প্রভাব বিস্তার করে 
পরিবেশ। নিতান্তই অসহায়ভাবে শিশু পৃথিবীতে আসে 
এবং এই অসহায় অবস্থা তার থাকে বেশ কিছুদিন। 
সকল প্রাণীর মধ্যে মানুষের শৈশবই সবচেয়ে দীর্ঘস্থায়ী 

শৈশবে যে অবস্থার মধ্যে ও যে আবহাওয়ার মধ্যে 
শিশু দিন দিন অগ্রসর হতে থাকে সেই অবস্থা ও 
আবহাওয়া তার উপর বিশেষভাবে যে প্রভাব বিস্তার 


করবে এটা খুবই স্বাভাবিক। প্রত্যেক শিশুই কতকগুলি 
সম্ভাবনা ও কিছু নিহিত শক্তি নিয়ে জন্মগ্রহণ করে কিন্তু 


সেই শক্তির সম্পূর্ণ বিকাশ লাভ কর! এবং সম্ভাবনাগুলি 
সুন্দরভাবে সার্থক হয়ে উঠা কিংবা তা বিকশিত al হওয়া 


অথবা বিকৃত রূপ গ্রহণ করা নির্ভর করে পরিবেশের 
উপর। 

পরিবেশ ১৬৪7৪ 
শিশুপালনের ভার ধাদের উপর থাকে তাদের ছুটি 
বিষয়ের উপর বিশেষভাবে লক্ষ্য রাখা দরকার_ প্রথমত 
শারীরিক সুস্থতা ও দ্বিতীয়ত মনের সুষ্ঠু বিকাশ । দেহকে 
সবল ও দৃঢ় করে তুলতে হলে যেমন দরকার প্রচুর 
আলোবাতাসযুক্ত সুন্দর আবহাওয়া ও পুষ্টিকর আহার্য্য 
ইত্যাদির, মনকেও তেমন সুন্দর করে গড়ে তুলতে হলে 
চাই উপযুক্ত সুশিক্ষার আলো! এবং শান্তিপূৰ্ণ ও স্সেহ- 

গ্ীতিভরা মনোরম পরিবেশ | 

শিশুর জন্মপূৰ্বব পরিবেশ হল মাতৃগর্ভ। মাতৃগর্ভে 
থাকবার সময় শিশুকে কোনভাবে প্রভাবান্বিত করা যায় 
কিনা সে বিষয়ে জানবার জন্য মায়েদের বিশেষ কৌতুহল 
থাকা স্বাভাবিক। কিন্ত এ বিষয়ে মানুষের কোন ক্ষমতাই 
নেই, বিজ্ঞান একথা জোর দিয়েই বলে। অনেকেরই 
ধারণা আছে যে, শিশু যখন গর্ভে থাকে তখন মাতা 
কোন ভাল বিষয়ের প্রতি মনকে নিয়োজিত করে সেই 
ভালর প্রভাব শিশুর উপর এনে দিতে পারেন, সে ধারণা 
একেবারেই ভিত্তিহীন। দুইটি নরনারীর জীবকোষের পূর্ণ 
সংমিশ্রনের সঙ্গে সঙ্গেই নূতন জীবন যেটি WE হয় তার 

প্রকৃতিও স্থিরিকৃত হয়ে যায় এবং বংশগতিরও যেটুকু 
থাকে দেবার FAC) ও সম্ভাবন| তাও cHeal হয়ে যায় 
তখনই | অনেকে মনে করেন মাতা অতিরিক্ত ভয় 
পেলে বা মনে বিশেষরকম কোন আঘাত পেলে গৰ্ভস্থ 
শিশুর শারীরিক ক্ষতি হবার এমন কি বিকলাঙ্গ হবার 
সম্ভাবনা থাকে, এ ধারণাও খুব ভুল। কারণ মায়ের 
mapaa সঙ্গে ও গর্ভস্থ শিশুর aaora সোজাসুজি 
কোন সম্পর্ক নেই। সুতরাং মায়ের কোনরকম অনুভূতি 
ও অভিজ্ঞতাই শিশুর দেহের উপর কোনরকম ছাপ 
রাখে না। 

তবে মা অন্যকোনভাবে গর্ভস্থ সন্তানকে প্রভাবান্বিত 
করতে না পারলেও এ কথাটা ঠিক যে মায়ের স্বাস্থ্যের 
ভাল মন্দ অবস্থার দ্বারা সন্তান প্রভাবান্বিত হয়। দেহের 
পুষ্টি ও মনের প্রফুল্লতা যদি ঠিক বজায় থাকে, | অর্থাৎ 
এক কথার দেহ ও মন যদি দুই-ই সম্পূর্ণ সুস্থ থাকে 
তাহলেই গর্ভস্থ সন্তানের সুস্থ হয়ে গড়ে উঠার থাকে 
বিশেষ সম্ভাবনা 

জন্মাবার পর শিশুরা নিত্য যা কিছুর সংস্পর্শে 
আসে ব্যাপক অর্থে তাই হল তাদের পরিবেশ বা 
পরিগম। যে আবেষ্টনীর মধ্যে যে রকম অবস্থায় শিশু 
বাস করে, যে প্রারিপাশ্থিকের mee সে আসে, যে 

আচার-আচরণ, ব্যবহার, মনোভাব ইত্যাদির সহিত তার 
অহরহ পরিচয় ঘটে, সেই ভিন্ন ভিন্ন অবস্থা বিশেষ বিশেষ 
পরিবেশের স্থষ্টি করে, এবং এই সব কিছুই প্রত্যক্ষভাবে 
ও পরোক্ষভাবে শিশুর চরিত্র গঠনে বিশেষ সহায়তা করে। 

এই পরিবেশের ভাল-মন্দও আবার প্রত্যক্ষ ও 
পরোক্ষভাবে অনেক কিছুর উপর নির্ভর করে, এবং 
যার উপর এই ভালমন্দ নির্ভর করে Wl সব সময় আমাদের 
পক্ষে নিয়ন্ত্রিত করা সম্ভব নাও হয়ে উঠতে পারে। 
কিন্তু তবু কিসে ভাল হয় ও কিসে মন্দ হয় এ বিষয়ে 
প্রত্যেকেরই অন্তত কিছু জ্ঞান থাকা দরকার এবং 
শিশুর ভবিষ্যৎ মঙ্গলের কথা চিন্তা করে যতদূর সম্ভব 
পরিবেশকে সুন্দর করে তোলার বথাসাধ্য চেষ্টা করা! 
প্রত্যেকেরই উচিৎ | 


গৃহের সংস্কীৰ্ণত| 


ভূমিষ্ঠ হবার পর শিশুর প্রথম পরিগম হল, 
যে গৃহে সে জন্মগ্রহণ করে সেই গৃহের আবেষ্টনীটুকু। 
পল্লী ছাড়িয়ে যত সহরের দিকে অগ্রসর হওয়া যায়, 
উন্মুক্ততা ছাড়িয়ে ততই সঙ্কীৰ্ণ গণ্ভীর মধ্যে আমাদের 
প্রবেশ করতে হয়। একখানি কি 

হয়ত এক ফালি বারান্দা__সহরের অধিকাংশ লোকেরই 
গৃহ বলতে এই বোঝায়। দেশ বিভাগের পর লোকসংখ্যা 
অত্যন্ত বৃদ্ধি পাওয়ায় আমাদের দেশে অত্যন্ত ব্যাপকভাবে 
গৃহ সমস্তা দেখা দিয়েছে। ফলে কেবল সহরের স্বল্প পরিসর 
গণ্ডী আরও AB হয়ে উঠেছে তাই নয়, অন্তান্য প্রায় 
সকল স্থানেই এই সঙ্কীণতার WE হচ্ছে। সীমাবদ্ধ অতি 
ক্ষুদ্ৰ বাসস্থান, তাও হয়ত কোথাও আলোবাতাসের একটু 
আধটু প্রবেশপথ আছে, কোথাও তারও অভাব । 
এইরকম বদ্ধ আবেষ্টনী শারীরিক স্বাস্থ্যের দিক দিয়ে 
দেখতে গেলে বিশেষত ছোটদের পক্ষে যে খুবই ক্ষতিকর 
সন্দেহ নেই। এইরকম গৃহ-পরিবেশের মধ্যে কেবল যে 
দেহই রুগ্ন ও অসুস্থ হয়ে উঠার সম্ভাবনা থাকে তাই 
নয়, সঙ্কীৰ্ণ পরিবেশ ছোটদের মনকেও নানাভাবে বিকৃত 
করে তোলে। 

ছোট্ট একটুখানি জায়গার মধ্যে পাচ সাতজন (কোথাও 
হয়ত আরও বেশী) ঘেঁসা-ঘেসি করে বাস করা__এর 
মধ্যে আড়াল বলে কোন কিছুই থাকে না। কিন্তু 
সংসারে এমন অনেক কিছু থাকে, যা ছোটদের জানবার 
কথা নয়, জানা উচিত নয়। কিন্ত এরকম অবস্থায় বড়রা 
কোন বিষয়েই কোনরকম গোপনতা রক্ষা করে চলতে 
সমর্থ হন না। বড়দের সকলরকম আলাপ-আলোচনা» 

রহস্তালাপ, মনোমালিন্য, তর্কবিতর্ক, ঝগড়া-বিবাদ সব 
কিছুই ছোটদের শ্রুতিগোচর ও দৃষ্টিগোচর হয়। কিন্ত 
সংসারের নানা জটিলতায় শিশুদের মন ভারাক্রান্ত হয়ে 
উঠলে তাদের মনের স্বাভাবিক বিকাশ ব্যাহত হয়ই। 
অভাব-অনটনের সংসারে আখিক সমস্যার তিক্ততা ছোটদের 
মনকে বিষিয়ে তুলতে পারে। শিশু সংসারের এবং বড়দের 
প্রতিটি খুঁটিনাটি বিষয়ে অহেতুক কৌতুহলী ও অতিমাত্রায় 
অন্ুসন্ধিৎস্থ হয়ে উঠলে, অন্যান্য ভাল এবং প্রয়োজনীয় 
বিষয়ে তাদের মনোযোগ ও উৎসাহের অভাব ঘটে। 
লেখাপড়ার চর্চার চেয়ে পরচর্চা বেশী ভাল লাগে, নিজে 
কোনরকম গুণ অর্জন করে বড় হয়ে উঠার চেয়ে অপরের 
ছিদ্রান্বেণ করে অপরকে ছোট করে নিজেরা বড় হয়ে 
উঠার সহজ পথ গ্রহণ করে। ফলে মন ঠিকভাবে প্রসারতা 
লাভ করে উন্নত হয়ে উঠতে পারে ন|। নিন্দার প্রবৃত্তি 
পরঞ্জীকাতরত| ইত্যাদি সঙ্কীৰ্ণতার প্রকাশ তাদের মধ্যে 
দেখা যায়। 


পিতামাতার সুখী দাম্পত্যজীবন 


সুখী দীম্পত্যজীবন না হলে সংসারের শান্তি 
বারবারই বিপর্ধ্যস্ত হওয়ার সম্ভাবন| থাকে। ag ও 
অতৃপ্ত জীবন মনের মধ্যে যে A ও তিক্ততাঁর 

স্থষ্টি করে, নানাভাবে তার প্রকাশ অশান্তির বিষ 
ছড়িয়ে, অস্বাভাবিক পরিস্থিতির we করে সংসারের 
আবহাওয়াকে দূষিত করে তোলে। স্বামী-স্ত্রীর মধ্যে সদ্ভাব 
ন! থাকলে, পিতামাতার উভয়ের মিলিত চেষ্টা ও 
সহযোগিতার অভাবে ছেলেমেয়েরা ভালভাবে গড়ে উঠবার 
স্থযোগ কখনই পায় না। উভয়ের গ্রীতির সম্পর্কে যেখানে 
জীবন পরিতৃপ্ত ও আনন্দময়, সংসারকে সুন্দর করে তোলার 
সেখানেই থাকে আগ্রহ ; ছেলেমেয়েদের ভালমন্দের বিষয় 
ভালভাবে চিন্তা করে তাদের সার্থক করে তোলবার সেখানেই | 
থাকে চেষ্টা ও উৎসাহ | 

কোন কোন ছেলেমেয়ে স্বাভাবিকভাবে গড়ে না উঠে 
বিকৃত মন, অস্বাভাবিক ও অসামাজিক আচরণ এবং বিচিত্র 
স্বভাব নিয়ে কেন সমস্তার বিষয় (problem child) হয়ে 
দাড়ায়, তার কারণ অনুসন্ধান করবার জন্য মনোবিজ্ঞানীরা 
নানাভাবে বহু গবেষণা করেছেন এবং এই অনুসন্ধানের 
ফলে দেখা গেছে যে, গৃহের অশান্তিকর পরিবেশই অধিকাংশ 
ক্ষেত্রে শিশুমনকে বিকৃত করে তোলার জন্য দায়ী। আরও 
খোজ নিয়ে দেখা গেছে, এই ধরণের ছেলেমেয়েদের 
পিতামাতার সাংসারিক জীবন সাধারণতই মধুর বা সম্পূর্ণ 
নয়। যেমন কেউ হয়ত পিতৃহীন, কেউ বা মাতৃহীন, 
কাহারও বা মাতা স্বামী পরিত্যক্তা ইত্যাদি । উদাহরণ 

স্বরূপ বলা যায়, বান্মিংহাম ক্লিনিকে সংশোধনের জন্য আনীত 
২১২টি শিশুর বাড়ীর সম্বন্ধে অনুসন্ধান করে দেখা গেছে CA, 
শতকরা ৪৬টি শিশুর বাড়ীর অবস্থা ঠিক এইরূপ এবং 
অবশিষ্ট অন্যান্ত শিশুগুলির বাড়ীর অবস্থাও স্বাভাবিক 
নয়__কাহারও বাড়ীতে হয়ত পিত! বা মাতা অত্যন্ত 
পানাসক্ত, কিংবা হয়ত পিতা দুৰ্নীতিপরায়ণ, অথবা জেল 
ফেরত ইত্যাদি। কোন বাড়ীতে হয়ত পিতামাতার মধ্যে 
বিশেষ মনের অমিল বৰ্ত্তমান, যার ফলে নিত্য বিরোধ 
লেগেই থাকে, আবার কোথাও বা হয়ত অত্যন্ত 
শীাসন-বিশৃঙ্খল। বর্তমান । প্রোঃ বার্টও (Burt) ২০০টি 
অপরাধী শিশুর (delinquent) বাড়ীর অবস্থা পর্যবেক্ষণ 
করে দেখেছেন। তার মধ্যেও শতকরা ৫৮টি শিশুর গৃহের 
পরিবেশ এইরকম ক্রটিপূর্ণ। 

পারিবারিক পরিবেশটুকু সুন্দর করে তুলতে না পারলে 
গৃহ কখনই মধুর ও আনন্দময় হয়ে উঠে না। পারিবারিক 
পরিবেশ সুন্দর করে তুলতে হলে প্রথমে সংসারে শান্তির 
ভাবটুকু সব সময় বজায় থাকা চাই । সংসারের এই 
শান্তিপূর্ণ আবহাওয়া শিশুমন সহজে সুস্থ হয়ে গড়ে 
উঠার পক্ষে বিশেষ sagal ছন্নছাড়া গৃহের অশান্তির 
মধ্যে বাস করে শিশুদের মন কিছুতেই স্বাভাবিক হয়ে 
গড়ে উঠতে পারে T | 

আরও একটা বিষয় দেখা যায়, স্বামী-স্ত্রীর মধ্যে মধুর 
সম্পর্ক না থাকলে সন্তানেরা হয় উভয়ের দ্বারাই একেবারে 
অবহেলিত হয় আর নয়ত একজনের কাছ থেকে মাত্ৰাধিক 


প্রশ্রয় পায়। এই দুইটি জিনিবই শিশুর চরিত্র গঠনের পক্ষে 
বিশেষ হানিকর ৷ 


পারিপার্থিক 


গৃহের পরিবেশকে সুন্দর করে তোলার দায়িত্ব 
আমাদের। geak নিজেরা সচেষ্ট হলে এবিষয়ে 
সার্থকতা লাভ করা যায়। কিন্ত গৃহের বাহিরের যে 
পরিবেশ তার উপর আমাদের কোন হাত নেই, তার 
কোন পরিবর্তন আমরা করতে পারি না, অথচ মানুষের 
মনের উপর এই পারিপাস্থিক আবেষ্টনীর প্রভাবও 
অনেকখানি । ছেলেমেয়েদের মনের উপর কেবল বাড়ীর 
লোকের প্রভাবই পড়ে তাই নয়, একটু বড় হওয়ার সঙ্গে 
সঙ্গেই তাদের আশে পাশে আরও যারা থাকে, ছেলেমেয়েরা 
অহরহই নানাভাবে তাদের RMI আসে এবং তাদের 
কাছ থেকে অনেক কিছুই গ্রহণ করে। 

অনেকের এমন ধারণা আছে যে, বাহিরের আর 
পাঁচজনের সঙ্গে বেশী মেলামেশা করলেই ছোটদের মন 
অন্যরকম হয়ে যাবে এবং নিজেদের মনের মত হয়ে 

তাহলে তারা ঠিক গড়ে উঠবে all এমন কি এমনও 
অনেকে মনে করেন যে, অন্যের কাছ থেকে শিশুরা 
মন্দটাই বেশী শেখে । কিন্তু ভালমন্দ সব কিছুর মধ্যেই 
থাকে। ছেলেমেয়েরা কুসঙ্গে মিশলে সে সম্বন্ধে নিশ্চয়ই 
সাবধান হবার প্রয়োজন আছে এবং কেমন সংসর্গে তাঁরা 
মেলামেশা করছে সে বিষয়ও সব সময় খুবই সতর্ক দৃষ্টি 
রাখতে হবে । তবে বাহিরের RI বেশী এলেই ছেলে 
বা মেয়ে মন্দ হয়ে যাবে এমন ধারণার বশবর্তী হয়ে তাকে 
ঘরের মধ্যে বদ্ধ করে রাখলে তার ফল উল্টে অন্যদিক 
দিয়ে খুবই খারাপ হয়ে দীড়ায়। এই সব ছেলেমেয়েরা 
অসামাজিক হয়ে উঠে, তাদের মন সঙ্থীর্ণ হয় এবং তারা 
লাজুক ও ভীরুম্বভাবের হয়ে থাকে । সামাজিক জীব মানুষ, 
ছোটবেলা থেকেই আর পাঁচজনের সঙ্গ সে ভালবাসে এবং 
চায়। মনের সুষ্ঠু বিকাশের জন্য এ সুযোগ তাঁদের পাওয়া 
চাই। পাঁচজনের সঙ্গে মিলে মিশে বনিয়ে চলা এজন্য 
প্রয়োজন হয় যে ছোটখাট ত্যাগের মধ্য দিয়ে, তা স্বার্থপরতা 
ঘুচিয়ে মনকে প্রসারিত করে। পরস্পরের নানাভাবের 
আদান প্রদানের মধ্য দিয়েই মন জেগে উঠে। সমবয়সীদের 
মধ্যে প্ৰীতি বিনিময়ের মাধুর্য, স্নেহ-ভালবাসা, মায়া, মমতা 
ইত্যাদি মনের সুন্দর কোমল বৃত্তিগুলি বিকশিত হয়ে উঠতে 


সাহায্য করে। 

মানুষের মনের উপর পরিবেশের প্রভাব অনেকখানি এবং 
ছোটদের মনের উপর তা আরও বেশী। ভিন্ন ভিন্ন পরিবেশের 
গুণে বা দোষে মানুষের চরিত্র সম্পূর্ণ ভিন্নভাবে গড়ে উঠে। 
এমন কি যমজ সন্তানদের উপরও পরীক্ষা করে দেখা গেছে, 


বুদ্ধি, মেধা, শক্তি সব কিছু থাকা সত্বেও মন্দ পরিবেশের 
মধ্যে সেই প্রতিভা বিকাশের উপযুক্ত সহায়তা না পেলে 
যেমন মন বিকৃত হয়ে উঠার সম্ভাবনা থাকে, ভাল পরিবেশের 
মধ্যে তেমনি স্বাভাবিক পথে সহজভাবে মনকে সুন্দর করে 
গড়ে তোলবার থাঁকে পরিপূর্ণ স্থুয়োগ। মন্দ পরিবেশের 
মধ্যে বাস করে মন্দ প্রভাবে অধিকাংশ ছেলেমেয়েদের মন 


নিয়েই গড়ে উঠে এমনও দেখা যায়। কিন্তু তা দেখা গেলেও 
অস্বাস্থ্যকর পরিবেশে ARE হয়ে উঠার সম্ভাবনাই বেশী, 

পরিবেশ 
এ কথা জোর দিয়েই বলা চলে। আর অধিকাংশ ছেলে- 
মেয়েই যখন মন্দ পরিবেশের মন্দ প্রভাব কাটিয়ে উঠতে 
পারে না, বা না পারার সম্ভাবনা থাকে এবং সুন্দর পরিবেশের 
ভাল প্রভাবে সন্তোষজনকভাবে উন্নতির পথে অগ্রসর হতে 
পারে, তখন এই পরিবেশের বিশেষ গুরুত্ব ন! স্বীকার করে 
উপায় নেই | দেখা গেছে অনেক বিপথগামী দুষ্ট ছেলে- 
মেয়েদের ( difficult children ) কেবল মাত্র মন্দ পরিবেশ 
থেকে ভাল পরিবেশের মধ্যে এনে রাখলে কিছুদিনের মধ্যে 
আবার তারা সহজ ও স্বাভাবিক হয়ে উঠে। Dr. Rogers, 
“Clinical Treatment of the Problem Child” 
এই ধরণের বহু* পরীক্ষিত উদাহরণ দেখিয়ে এ বিষয়ে 
আলোচনা করেছেন। বলা যায়, মানসিক বিকৃতির প্রথম 
দিকে ( mild cases ) শতকরা প্রায় ৮০৯০ জনকে এবং 
আরও একটু সমস্তাসঙ্কুল হলে শতকরা প্রায় ৬০ জন শিশুকে 
কেবল মাত্র এই পরিবেশ পরিবর্তনের দ্বারা সুস্থ করে তোলা 
যায়। 


* ২৯৯৮৫ 


CERI শাসননীতি ও শান্তিবিঘান 


শাসনের জাল দিয়ে আমরা ছোটদের স্বাধীনতাকে সব 
সময় ঘিরে রাখি। ছোটরা অবুঝ, ছোটরা অনভিজ্ঞ; বড়রা 
তাদের সব বিষয়ে পথ দেখাবেন, এবং সেই পথে যাতে তারা 
ঠিকমত চলে, সেইজন্যই শাসন-ব্যবস্থার প্রয়োজন | কিন্তু 
এই ব্যবস্থার মধ্যেই যদি থাকে GP তাহলে উদ্দেশ্য ভাল 
হলেও তা সফল হয়ে উঠতে পারে ন| ৷ বিশৃঙ্খল শাসন যে 
এলোমেলো আবহাওয়ায় পরিবেশকে ভরিয়ে তোলে তা 
শিশুদের মানসিক স্বাস্থ্যের পক্ষে প্রতিকূল অবস্থারই সৃষ্ট 
করে। আমাদের শাসননীতির ত্রুটির জন্যই অনেক সময় 
ছেলেমেয়েদের মন এমনভাবে গড়ে উঠে যে তারা সমস্তার 
কারণ হয়ে দীড়ায়। 

সবচেয়ে বেশী শাসনে বিশৃঙ্খলার স্থষ্টি হয় অভিভাবকদের 
মধ্যে সহযোগিতার অভাব ও মতবিরোধের ফলে। এই 
মতবিরোধ নানারকম জটিলতার স্থষ্টি করে ছোটদের বিভ্রান্ত 
করে তোলে। অপরাধী শিশুদের (juvenile delin- 
quents ) অপরাধী হয়ে উঠার কারণ অনুসন্ধান করতে গিয়ে 
১৩৩টি পরিবারে বিশেষভাবে খোজ নিয়ে দেখা যায় শতকরা! 
৪১টি বাড়ীতে শিশুদের শাসনপদ্ধতি বিষয়ে পিতামাতার 

মধ্যে মতভেদ বৰ্ত্তমান । পিতা চান একভাবে ছেলেমেয়েদের 
মানুষ করে তুলতে, মাতার মত অন্যরকম, তিনি ধরেন 
অন্যপথ--এই দোটানায় পড়ে ছোটদের অবস্থা হয় শোঁচনীয়। 
আবার পিতার শাসনের ত্রুটির চেয়ে মাতার শাসনের ক্ৰুটিই 
সবচেয়ে বেশী দেখা যায়। 

দ্বিতীয়ত, শিশু-শাসনের ব্যাপারে ধারা এই শাসনের 
ভার গ্রহণ করেন তাদের নিজেদের সব সময় মতের ও মনের 
স্থিরতা থাকা চাই। আজকে আপনার মেজাজ ভাল থাকার 
জন্য হয়ত একট! কোন অন্যায় কাজ করার জন্য আপনি 
শিশুকে কিছুই বললেন না। কিন্তু আর একদিন যে কোন 
কারণেই cate আপনার মন ঠিক খুশী না থাকায় সেই 
অন্যায়ের জন্যই তাকে রূঢ়ভাবে তিরস্কার করলেন__এইরকম 
এলোমেলো শাসন খুবই ক্ষতিকর। কোন্টা হ্যায় আর 
কোন্টা অন্যায় তা ছোটদের স্পষ্টভাবে বুঝতে দিতে হবে এবং 
সব সময় একইভাবে Dias ভাল এবং অন্যায়কে মন্দ বলে 
তাঁদের সামনে তুলে ধরতে হবে | তাছাড়া শাসনের মাত্রীও 
ঠিক থাকা চাই। C. W. Valentine তার “The 
Difficult Child and the Problem of Discipline” 
নামক পুস্তকে একটি উদাহরণের উল্লেখ করেছেন--একটি 
বালক নয় বৎসর বয়সে প্রথম তার পিতা কর্তৃক কোন 
কারণে প্রহ্ৃত হয়। যেদিন সে মার খায়, সেইদিনই সে বাড়ী 

থেকে পালিয়ে যায়। সুতরাং নিজেদেরও অনেক সংযত ও 
সাবধান হয়ে চলবার প্রয়োজন আছে। 

তৃতীয়ত, ছেলেমেয়েদের প্রতি সকলেরই সব সময় মধুর 
ব্যবহার করতে হবে এবং সহানুভূতিশীল মন নিয়ে তাদের 
বিচার করতে হবে। শাসন করতে হবে একথাঁর অর্থ এই 
নয় যে কড়া হতে হবে। ছোটদের প্রতি যত রূঢ় ব্যবহার 
করা যাবে ততই তারা বেঁকে বসবে । অবশ্য একথা বলতে, 
চাই না যে, কখনও তাঁদের কোন কঠিন কথা বলা চলবে না । 
দরকার হলে তাদের তিরস্কার করতেই হবে, শাস্তিও দিতে 
হবে। কিন্তু কেবল কাঠিন্যকেই বড় করে তুললে তাদের 
(মনও কঠিন সমস্যার কারণ হয়ে দীড়াবে। মধুর ব্যবহারের 
আকর্ষণে মনের স্বাভাবিক বিকাশ অনেক সহজ হয়। 

“Spare the rod and spoil the child”—a¢ 
সময়ে ছিল শিশুপালনের একমাত্ৰ নীতি। প্রবাদটি বিদেশী 
হলেও কেবল পাশ্চাত্য দেশে নয়, আমাদের দেশেও এটা 
সমানভাবেই কাধ্যকরী হয়ে আসছে। বর্তমানে শিশুমনস্তত্ব 
সম্বন্ধে বৈজ্ঞানিক গবেষণার ফলে শিশুপালনের অনেক 
উন্নততর পদ্ধতি আবিষ্কৃত হয়েছে। তিরস্কার, প্রহার ও 
গীড়ন না করেও যে শিশুদের আয়ত্তে রাখা যায়, সুশিক্ষা 
দেওয়া যায় ও BATA চালিত কর! যায় তা প্রমাণিত হয়েছে ৷ 
গৃহ ও বিদ্যালয় হতে পীড়ন নীতি ক্ৰমশ অপসারিত হচ্ছে । 

আমাদের দেশে. এখনও বহুল পরিমাণে এই ব্যবস্থার প্রচলন 
দেখা না গেলেও পূৰ্ব্বকালের গুরুমহাশয়দের পাঠশালার সেই 
ভয়াবহতা, আর নেই | 

গীড়ন ও প্রহার যে ছোটদের শাসনের পক্ষে অপরিহার্য 
নয়, একথা মনোবিজ্ঞানীরা একরকম প্রমাণ করেই দিয়েছেন। 
ছোটরা অন্যায় করে__অন্যায় কাজ, অন্যায় উৎপাঁত,, অন্যায় 
আবদার, অন্যায় আচরণ ইত্যাদি তার মধ্যে সব কিছুই আছে। 
তবে এটাও ঠিক যে, ছোটরা যে অন্যায় করে তার প্রধান 
কারণ তাদের ন্যায় অন্যায় সন্বন্ধে অজ্ঞতা সাধারণতঃ 
ছোটরা প্রবৃত্তির ( instinct) বশে কাজ FTA l হঠাৎ যদি 
কিছু একটা তারা অন্যায় বা কুকাজ করে বসে, সেজন্য তাঁদের 
রঢ়ভাবে তিরস্কার কর! বা নির্দয়ভাবে প্রহার করা উচিত নয়। 
আর অন্যায় করবার পর শাসন করার চেয়ে, সে রকম অন্যায় 
যাতে তারা না করে-সে বিষয়ে আগে থেকে সাবধান হওয়াই 
ভাল। কোন্টা ন্যায় আর কোন্টা অন্যায় তা তাদের বুঝিয়ে 
দিতে হবে। কিন্তু কেমন করে; বুঝিয়ে দিলে তারা বুঝবে 
সেইটাই প্রশ্ন শাসন করা মানেই পীড়ন কর! নয়। গীড়ন 
করলে a বেশী শাস্তি দিলেই যে তারা বেশী করে বুঝবে এমন 
ধারণা থাকা খুবই ভুল। কথায় কথায় বকুনি ও কথায় কথায় 
গায়ে হাত তোলা খুবই অন্যায়। প্রহার ও তিরস্কারের ভয়ে 
হয়ত শিশুরা অনেক সময়: অনেক অন্যায় থেকে বিরত হয়ঃ 

কিন্ত অনেক ছেলেমেয়েই অতিরিক্ত মার ও বকুনি খেয়ে খেয়ে 
এত অভ্যস্ত হয়ে যায় যে পরে তাদের মার বা বকুনিকে আর 
এতটুকুও ভয় থাকে F | সুতরাং সাজা বা শাস্তির মাত্রা 
ক্রমশই বাড়িয়ে যেতে হয়। অভিভাবকরা এইভাবে 
ছোটদের শাসন করে নিজেদের খুব কড়া শাসক বলে মনে 
মনে আত্মপ্রসাদ লাভ করলেও এতে কোনই সুফল পাওয়া 
যায় না। ‘এটা অন্তায়” “ওটা অন্তায়”, এটা করো না, এটা 
করতে নেই’, “ওটা করো! না, ওটা করতে নেই” কেবল 
এইরকম কথা বলেও অবশ্য কোন ফল পাওয়া যেতে পারে না 
সত্য। কেন অন্যায়, কেন এটা'করবে না বা ওটা করবে না 
এবং করলে কি মন্দ ফল হবে বা হতে পারে তা তাদের 
জানতে ও বুঝতে দিতে হবে। 

ছোটদের অনবরত সতর্ক করার চেয়ে নিজেদেরই অনেক 
বিষয়ে সতর্ক হওয়া ও সাবধানতা অবলম্বন করার প্রয়োজন 
আছে। উপদেশ অপেক্ষা উদাহরণ ভাল, এই কথাটা শিশু- 
পালন ব্যাপারে সবচেয়ে বেশী করে খাঁটে এবং উপদেশের 
চেয়ে উদাহরণ শিশুদের মনে অনেক বেশী গভীরভাবে 
রেখাপাত করে। নিজেদের স্বভাবের নানারকম দোষ সামনে 
তুলে ধরে রেখে শিশুদের ত্রুটি বিচ্যুতি সংশোধনের শত চেষ্টা 
করলেও কখনই কোন ফল পাওয়া যেতে পারে না। অতি 
সাধারণ একট! উদাহরণ দিই। সব মায়েরাই চান তার 

ছেলেমেয়েরা বেশ সাহসী হোক। কিন্তু সাহসী তারা: 
কিছুতেই হতে পারে না যদি না Sta (মায়ের বা 
অভিভাবকের ) ভয় জিনিষটা কম থাকে। সেইরকম নিজে 
খুব অগোছাল, অপরিচ্ছন্ন স্বভাবের কিংবা অনিয়মানুবর্তীঁ 
হয়ে ছেলেমেয়ের কাছ থেকে কিছুতেই গোছাল, পরিচ্ছন্ন 
ভাব বা নিয়মানুবত্তিতা আশা করা যায় না । উদাহরণ আরও 
দেওয়া যেতে পারে কিন্তু বোধ করি তার প্রয়োজন নেই ৷ 
তারপর একটা কথা আছে, দেখে শেখা আর ঠেকে 


"শেখা । শিক্ষার দিক দিয়ে ছুটারই প্রয়োজন আছে। একটা 


ছোট উদাহরণ দ্রিই__একদিন রান্নাঘরে কতকগুলি লাল 
টুকটুকে সুন্দর জিনিষ দেখে খোকার রসনা প্রলুন্ধ হয়ে উঠল। 
সে এ জিনিষ একটা নেবে ও খাবে । জিনিষটা আর কিছুই 
নয়_পাকা লঙ্কা । মাকে সে তার বাসনা জানাল। কিন্তু 
মা কিছুতেই দিতে রাজী নন। নানাভাবে তিনি খোকাকে 
বুঝাতে লাগলেন-_ও জিনিষ খোকাকে খেতে নেই, ভয়ানক 
ঝাল ইত্যাদি। কিন্তু খোকা সে কথা বোঝে না। অন্যায় 
আবদার, দিল কান্না জুড়ে। মারও হল হয়ত ধৈৰ্য্যচ্যুতি, 
দিলেন ঘা কতক বসিয়ে। কিন্তু অত কথার দরকার কি? 
একটা দিলেই তো হত। মুখে দিতে না দিতেই তো সে 
ফেলে দিত, না দেওয়ার কারণ বুঝতে পারত ও আর 
কোনদিন ওদিকে ফিরেও চাইত না | 


we 

মানুষ অভ্যাসের দাস—walking bundle of 
habits! ছোটবেলা থেকে ছেলেমেয়েদের ঠিক যেমনটি 
অভ্যাস করাবে.ঠিক তেমনটি হয়েই তারা গড়ে উঠবে। 
অভ্যাস শারীরিক ও মানসিক উভয় ক্ষেত্রেই প্রযোজ্য ৷ যদি 
প্রাতে নিদ্রীভঙ্গের সময় থেকে রাত্রে ঘুমাবার পূৰ্ব্ব পধ্যস্ত 
শিশুদের সকল কাজ একটা নিয়ম দ্বার! চালিত করে অভ্যাসে 
পরিণত করতে পারা যায়, তাহলে সংসারে মায়েরা ছোটদের 
বহু অকাজ, কুকাঁজ ও উৎপাত থেকে রক্ষা পেতে পারেন ও 
বকাঝকার প্রয়োজনও অনেক কম হয়। একবার অভ্যাস 
হয়ে গেলে, সকালে মুখ ধোওয়া, পড়তে বসা ইত্যাদি সমস্ত 
কাজ পরের পর ঠিক কলের মত তারা করে যাবে, কিছুই 
দেখতে হবে না। কিন্ত এই নিয়মে কাজ করার অভ্যাসটি 
তাঁদের ধীরে ধীরে করিয়ে দিতে হবে। 

ছোটদের শাস্তি যতদূর সম্ভব লঘু হওয়াই উচিত। 
প্রথমেই বলেছি, প্রহার ও গঞ্জনা ক্রমে তাদের গা-সওয়া হয়ে 
যায় এবং তার মাত্ৰ৷ শত বাড়িয়ে দিলেও কোন ফল পাওয়া 
যেতে পারে না, যদি না তা তাদের মনে কোন রেখাপাঁত 
করে। নিন্দা ও প্রশংসা, শাস্তি হিসাবে কেবল এইটুকুই 
যথেষ্ট । সব সময় ভাল জিনিষের প্রশংসা ও মন্দের নিন্দা 
করতে হবে। কোন ভাল কাজ করলেই তার প্রশংসা করে 
শিশুকে উৎসাহিত করতে হবে, এবং কোন অন্যায় করলেই, 

অসন্তোষের ভাব দেখিয়ে, সেই অন্যায় কাজের জন্য দুঃখ 
প্রকাশ করে, এ বিষয়ে নিরুৎসাহ করিয়ে তাকে মন্দ থেকে 
ভালর দিকে চালিত করতে হবে। 

অনেকে বলে থাকেন, আমাদের মনে অপরকে নিগ্ৰহ 
করে এক ধরণের আত্মতৃপ্তি লাভ করার এক সহজাত প্রবৃত্তি 
থাকে এবং শিশুদের অপরাধের সুযোগ গ্রহণ করে আমরা 
অনেক সময় সেই প্রবৃত্তি চরিতার্থ করে থাকি। আবার 
অন্যদিকে অনেক শিশুর মনে নিগৃহীত হওয়ার ইচ্ছা সহজাত 
ভাবেই বর্তমীন থাকে এবং অনেক সময় সেই প্রবৃত্তির 
চরিতার্থতার নিমিত্বই অনেক ছেলেমেয়ে নানা অন্যায় কাজ 
ও ছোটখাট অপরাধ করে থাকে | কিন্তু এরকম ক্ষেত্রেও 
শিশুকে কেবল শাস্তি দিয়ে সেই অন্যায় থেকে তাকে নিবৃত্ত 
করা যায় না। 

অতিরিক্ত শাস্তি'দিলে শিশুর মনে ক্রোধের উদ্রেক হয় 
এবং এই চাঁপা ক্রোধ তার মনের মধ্যে আক্রোশ জমা করে 
তোলে। গীড়ন ও প্রহার করলে, যিনি শাস্তি দেন সেই 
শীস্তিদীতাকে শিশু ভয় হয়ত করে, কিন্তু তার প্রতি শিশুর 
ধীরে ধীরে সকল শ্রদ্ধা ও ভক্তি নষ্ট হয়ে যেতে থাকে। ক্রমে 
ক্রমে তারা তীর প্রতি বিদ্বেষ ও aia ভাব পোষণ করতে 
সুরু করে এবং এই চাপা ক্রোধ, অবদমিত TH ও বিদ্বেষের 
ভাব শিশুদের মনকে বিকৃত করে দেয়। মনোবিজ্ঞানীরা 

বলেন বারা নিজের! ছোট বেলায় অতিরিক্ত প্রহৃত ও তিরস্কৃত 
হয়ে থাকেন তারাই আবার ভবিষ্যতে সাধারণত অত্যন্ত 
কঠোর ও উৎপীড়ক পিতা বা মাতার রূপ ধারণ করেন। 
আবার কেউ কেউ বলে থাকেন, কোন কোন ক্ষেত্রে প্রহার 
যিনি করেন বা যে প্রহ্ত হয়, প্রহারের মধ্য দিয়ে একপ্রকার 
যৌন উত্তেজনা কেউ কেউ অনুভব করে। অবশ্য অস্বাভাবিক 
চরিত্রের ( abnormal cases ) ক্ষেত্রেই এট] দেখা যায়। 

তবু ছেলেমেয়েদের একেবারে প্রহার করা চলবে না বা 
একটু আধটু মারলেই যে সে একেবারে নষ্ট হয়ে যারে, উচ্ছন্নে 
যাবে বা বিগড়ে যাবে, এমন কথাও খুব জোর দিয়ে কিছুতেই 
বলব না। যদি এমন হয় যে, কোন বিষয় বারবার বলেও 
কোন ফল পাওয়া যাচ্ছে না, অথচ তাকে সে বিষয় হতে 
নিবৃত্ত করা বিশেষ প্রয়োজন, নয়ত আছে তৎক্ষণাৎ বিপদের 
সম্ভাবনা, সেরকম ক্ষেত্রে তাকে একটু আধটু প্রহারের দ্বার! 
ব্যাপারটি যে সত্যই গুরুত্বপূর্ণ সে সম্বন্ধে তাকে সচেতন করে 
দেওয়ার প্রয়োজনও হতে পারে l 

তবে যেখানে একটু ভাল করে বুঝিয়ে বললে বা একটু 
তিরস্কার করলেই ফল পাওয়া যায় ( অধিকাংশ ক্ষেত্রেই তা 
পাওয়া কিছুমাত্র অসম্ভব ব্যাপার নয় ) সেখানে প্রহার করা! 
অত্যন্ত অন্যায় ও অনুচিত। আর ১২ বৎসরের উপর বয়স 
হয়ে গেলে প্রহারের দ্বারা কোন বিষয়ে মনে রেখাপাত 

করানো যায় বলে মনে হয় না । এবং একথাও খুব সত্য যে, 
সাধারণত কোন ছেলেমেয়েকেই প্রহার করবার কোন 
প্রয়োজনই হয় না। ঠিকভাবে চালিয়ে নিয়ে যেতে জানলে 
সহজভাবেই শিশুদের ঠিকপথে চালিয়ে নিয়ে যাওয়া যায়৷ 

অনুসন্ধিংসা মানুষের সহজাত প্রবৃত্তি। শৈশব হইতেই 
এই প্রবৃত্তি মানুষের মনে খুব প্রবল থাকে। শিশুরা সব 
কিছু জানতে চায়, বুঝতে চায়। তাদের নানা প্রশ্নে আমরাই 
অনেক সময় বিরক্ত হয়ে উঠি। “এটা কি” “ওটা কি’, «এটা 
এরকম হল কেন’, “ওট ওরকম হল কেন” ইত্যাদি প্রশ্নের 
যেন আর তাদের শেষ নেই। শিক্ষার ক্ষেত্রে এই অনুসন্ধিৎস! 
প্রবৃত্তিকে আমাদের বিশেষভাবে কাজে লাগাতে হবে। 
সব সময় তাদের সকল প্রশ্নের যথাযথ উত্তর দেবার চেষ্টা করা 
উচিত। বারবার তাদের ‘কি’ ও ‘কেন’র উত্তর দিতে গিয়ে 
বিরক্ত হয়ে উঠে, তাদের জানবার আগ্রহের ভাবটিকে নষ্ট 
করে দেওয়া খুবই অন্যায় | 

দ্বিতীয়ত, কোন বিষয় সম্বন্ধে শিশুকে শিক্ষা দিতে গেলেই 
সেই বিষয়টিকে তার কাছে বিশেষভাবে আকর্ষণীয় করে 
তুলতে হবে। আকর্ষণ অনুভব করলেই তারা আগ্রহ 
সহকারে উৎসাহের সঙ্গে সেই বিষয়টি আপনা হতেই আয়ত্ত 
করবার চেষ্টা করবে। আকর্ষণ থেকেই আসে মনোযোগ | 
যত বেশী শিশুদের মনকে আকৃষ্ট করতে পারা যাবে, তত 
বেশী তারা সেই বিষয়ে মনোযোগ দেবে এবং মনোনিবেশ 

Bo 

যত গভীর হবে তত সহজে ও কম সময়ের মধ্যে তাঁরা কোন 
বিষয় আয়ত্ত করতে পারবে এবং আমাঁদের পক্ষেও তত 
শেখানো! সহজ বোধ হবে ৷ 

বৰ্ত্তমানে শিশুদের শিক্ষার অনেক উন্নততর পদ্ধতি 
আবিষ্কৃত হয়েছে। এই নূতন পদ্ধতির সঙ্গে আমাদের 
সকলেরই কিছুটা পরিচয় থাকা দরকার । নানা গল্পচ্ছলে, 
খেলাধূলার মধ্য দিয়ে কতভাবে, কত সহজে, ছোটদের নানা 
বিষয়ে শিক্ষা দেওয়া যায় কিণ্ডারগাৰ্টেন (Kindergarten) 
স্কুলগুলির শিক্ষা ব্যবস্থা দেখলেই তা অনেকখানি বোঝা 
যায়। কেবলমাত্র নীরস কতকগুলি বই-এর কথা আয়ত্ত 
করার মধ্যে শিশু কোন আকৰ্ষণই অনুভব করে না এবং সেই 
কারণেই ক্রমে পড়াশুনা ব্যাপারটা তাদের কাছে বিভীষিকা- 
ময় হয়ে দীড়ায়। জানবার ইচ্ছা শিশুদের মনে সব সময়ই 
থাকে, শিক্ষার মধ্যে যদি তারা আনন্দ খুঁজে পায়, তাহলে 
শেখবাঁর আঁগ্রহও তাঁদের বরাবর বজায় থাকবে। 

তবুও এমন কোন বিষয় যদি থাকে যা শিশুর কাছে 
কিছুতেই তেমন আকর্ষণীয় হয়ে না উঠে, অথচ যা শিশুর 
পক্ষে জানা অবশ্য প্রয়োজনীয় এবং না জানলে শিক্ষার ক্ষেত্রে 
অগ্রসর হওয়া সম্ভব নয়, সেই রকম ক্ষেত্রে এ বিষয়ে তাকে 
খুব ধীরে ধীরে অভ্যস্ত করে তুলতে হবে। যেমন উদীহরণ 
স্বরূপ বলা যায় কোন শিশু হয়ত ধারাপাত কিছুতেই পড়তে 

চায় না, অথচ নামতা ইত্যাদি না শিখলে অঙ্ক শেখানো যায় 
না। পড়তে না চাইলেও বা কোন বিষয় ভাল না বাসলেও, 
প্রতিদিন খুব অল্প অল্প করে তাকে সে বিষয় অবশ্যই কিছু 
পড়ানো যায়। অভ্যাসে অনেক জিনিষ সহজ হয়ে আসে 
এবং ধীরে ধীরে বিরক্তি ও অপছন্দের ভাবও মিলিয়ে যেতে 
থাকে। 

শুধু, কোন একটা বিশেষ বিষয়ের জন্যই নয়, শিক্ষার _ 
ক্ষেত্রে এই অভ্যাস স্থষ্টির মূল্য অনেকখানি । শৈশবের প্রথম 
থেকেই তাদের স্থঅভ্যাস গড়ে তোলার দিকে নজর দিতে 
হবে এবং কোন মন্দ অভ্যাসের স্থষ্টি হচ্ছে কিনা সে বিষয় 
তীক্ষ দৃষ্টি রাখতে হবে। কৌন কুঅভ্যাস একটা দাড়িয়ে 
গেলে, পরে তার সেই অভ্যাস ছাড়ানো খুবই কঠিন হয়। 
শৈশবই হল অভ্যাস গড়ে তোলার পক্ষে সবচেয়ে উ. 
সময়--এই সময় মন ও মস্তিষ্ক দুই-ই থাকে ঠিক গঠনোপযোগী 
অবস্থায়। এমন কি কোন বিষয়ে বেশীক্ষণ মনোনিবেশ 
করতে পারা বা না পারা, বেশীক্ষণ পরিশ্রম করতে পারা, 
কি দৈহিক কি মানসিক, এ সব কিছুও অনেকখানি 
অভ্যাসের উপর নির্ভর করে। 

আর একটা জিনিষ- স্মৃতিশক্তি শিক্ষার কাজে বিশেষ 
সহায়তা করে। মনে ধরে রাখবার ক্ষমতা না থাকলে 
জ্ঞানের USS সম্ভব নয়। কিন্তু এই শক্তির অপব্যবহার 

করলে আবার প্রকৃত শিক্ষার পথ রুদ্ধ হয়। অনেক 
ছেলেমেয়েই, অনেক ছেলেমেয়েই বা বলি কেন, বলা চলে 
অধিকাংশ ছেলেমেয়েই মুখস্থ বিদ্যার ছারা পড়াশুনাকে 
আয়ত্ত করবার চেষ্টা করে। কোন রকমে পরীক্ষায় পাশ 
নম্বর পাওয়াই থাকে তাঁদের উদ্দেশ্য এবং অনেক সময় এ 
উদ্দেশ্য সিদ্ধিও হয়ত তাঁদের হয়। কিন্তু প্রকৃত জ্ঞান, 
এতটুকুও বুদ্ধি বা মানসিক কোনরকম উৎকর্ষ ও উন্নতি এর 
দ্বারা লাভ হয় all উপরন্ত ঠিকভাবে মস্তি চালনার 
অভাবে বুদ্ধির বিকাশ ব্যাহত হয়, চিন্তাশক্তির উন্মেষ হাতে 
পারে না। আর কেবল মুখস্থ করে পরীক্ষার খাতায় হয়ত 
কিছু লেখা চলে কিন্তু এই না-বুঝে মুখস্থ-করা বিদ্যার জ্ঞানের 
steta দান করবার মত কিছুই থাকে না। স্মৃতি দিয়ে 
জ্ঞানকে সজীব ও সজাগ করে রাখতে হবে, কিন্তু তার 
আগে বুদ্ধি ও বিবেচনা! দিয়ে তাঁকে গ্রহণ করতে ZTA | 
ছেলেমেয়েরা এ বিষয়ে ভুলপথে যাচ্ছে কিনা সে বিষয়ে 
' আমাদের প্রথম থেকেই নজর দিতে হবে।  « 

খুব ছোট থেকেই কোন একটা বিশেষ বিষয়ের প্রতি 
শিশুর আগ্রহ স্থষ্টি করে, উৎসাহ দিয়ে তাকে সেই বিষয়ে 
পারদশীা করে তুলতে যাওয়া ঠিক নয়। প্রথম থেকেই 
কোন একটি বিষয়ের উপর সকল মনোযোগ গিয়ে পড়লে 
অন্যান্য অনেক বিষয়ের সঙ্গেই ভালভাবে পরিচিত হবার 

সুযোগ তার ঘটে উঠে না। অথচ সেই সকল বিষয়ের 
মধ্যেও থাকে অনেক আনন্দ লাভ করবার এবং মনকে 
ATA করে তোলবার মত বহু সম্পদ। কোন্‌ বিষয় বা কোন্‌ 
পথ শিশু গ্রহণ করবে, কোন্‌ বিষয়ে সে বিশেষ পারদৰ্গিত| 
লাভ করবে, সেটা তাদের নিজেদের আকর্ষণ ও অনুরাগ এবং 
শক্তি ও সামর্থ্য অনুযায়ীই হওয়া উচিত। আর সত্যকার 
আকর্ষণ WE হওয়ার আগে তাদের ভাল করে জানবার ও 
বোঝবার স্থযোগও পাওয়া চাই। 

অনেকের ধারণা কতকগুলি বিষয় আছে যেগুলি 
ছোটবেলা! থেকে ছেলেমেয়েদের না পড়ানই ভাল। অত্যন্ত 
কঠিন কোন বিষয় জোর করে শিশুদের মাথায় ঢোকাতে 
যাওয়ার চেষ্টা কর! অন্যায়। আবার অনেকে মনে করেন যে, 
খুব ছোটবেলা থেকে ছেলেমেয়েদের ইতিহাস না পড়ানই 
ভাল, কারণ ইতিহাসের মধ্যে কেবল যুদ্ধ, wer, মারামারি, 
কাটাকাটি ইত্যাদির কথাই আছে, ছোটবেলা থেকেই এ সব 
বিষয়ের ছাপ তাদের মনে না লাগাই ভাল, কিন্তু এই 
কথাটির মধ্যে কতখানি সত্য আছে তা ভেবে দেখবার মত | 
ইতিহাস যুদ্ধ-দাক্গা ইত্যাদির কথায় পূর্ণ থাকে সত্য, কিন্ত 
খারাপ দিকটা সব সময় খারাপ হিসাবেই তুলে ধরতে হবে? 
গল্পচ্ছলে আকর্ষণীয় করে তুলে ইতিহাসের মধ্য দিয়ে শিশুদের 
অনেক কিছুই শেখানো যায়। যুদ্ধ, দাঙ্গা, হত্যা, ইত্যাদির 

বিষয় বলতে গিয়ে সঙ্গে সঙ্গে যদি এই সকল ব্যাপারের 
হিংস্রতা নৃশংসতা, অমান্ুষিকতা ইত্যাদির উল্লেখ করে এর 
কুফল বর্ণনা করা যায়, তাহলে এই সকল বিষয়ের জ্ঞান 
শিশুদের মানসিক কোঁন ক্ষতিই করবে না বরং এর মধ্য দিয়ে 
তার! সুশিক্ষাই পাবে। 

তবে খুব বেশী পড়াশুনার গুরুভার ছোটদের উপর কখনও 
চাঁপানে। উচিত নয় একথা খুব ঠিক। বয়স অনুযায়ী এবং 
শিশুর নিজ নিজ ক্ষমতা! অনুযায়ী ধীরে ধীরে এবিষয়ে অগ্রসর 
হতে হবে। আর ছোটরা পড়াশুনার ব্যাপারে যে সব সময় 
একইভাবে অগ্রসর হয় না সে কথাটাও সকলের জেনে রাখা 
দরকার। কিছুদিন হয়ত সে খুব তাড়াতাড়ি অনেক দূর 
এগিয়ে গেল, অনেক কিছু খুব অল্প সময়ের মধ্যে শিখে 
ফেলল | কিন্তু তারপর কিছুদিন যদি সে ঠিক সেই মাত্রাতেই 
এগিয়ে না চলতে পারে, তাহলে হতাশ বা চিন্তিত হবার কিছু 
নেই। সব মিলিয়ে তারা ঠিক অগ্রসরের পথে যাচ্ছে কিনা 
বা তাদের উন্নতি হচ্ছে কিনা, সেইটার প্রতিই আমাঁদের 
লক্ষ্য রাখতে হবে। কখনও তারা দ্রুত অগ্রসর হবে, কখনও 
ধীরে ধীরে অগ্রসর হবে, এর মধ্যে অস্বাভাবিকতা কিছু 
cae | 

ছেলেমেয়েদের পড়াশুনা যেমনই হোক, তাদের সব সময় 
উৎসাহিত করতে হবে। তোমার কিছু হবে নী, তুমি 

কিছু পার না’, কিংবা তার বয়সী আর সকলে কত জানে ও 
কত পড়ে এরকম উদাহরণ দেখিয়ে ছোটদের তিরস্কার করা 
খুবই অন্যায়। এরকম করলে শিশুদের মনে ক্রমে হীনতা 
বোধ'আসে এবং তারা সত্যই অক্ষম__-এরকম ধারণা ক্রমে 
তাদের মনে বদ্ধমূল হয়ে যায় । ফলে তাদের মনের সকল 
আগ্রহ ও উৎসাহ নষ্ট হয়ে যায় এবং ভবিষ্যৎ উন্নতির পথ 
একেবারেই রুদ্ধ হয়ে দাড়ায় | 

শিশুদের বুদ্ধি যাতে ঠিকভাবে ঠিকপথে চালিত হয় 
আমাদের সেইদিকে লক্ষ্য রাখতে হবে। বুদ্ধি থাকা সত্বেও 
অনেক শিশু ঠিকমত সাফল্য লাভ করতে পারে না, কারণ 
তারা হয়ত অত্যন্ত চঞ্চল প্রকৃতির, কিংবা অমনোযোগী, কিংবা 
হয়ত তাঁদের ধৈর্যের একান্ত অভাব, আর না হয় ত কোন 
বদখেয়ালে মত্ত ইত্যাদি। তাছাড়া দৈহিক স্বাস্থ্যের উপরও 
অনেক কিছু নির্ভর করে। শারীরিক অসুস্থতা বা কোনরকম 
দুর্বলতা কেবল যে দেহকেই দুর্বল করে তোলে তাই নয়, 
গভীর মানসিক অবসাদেরও স্থষ্টি করে। সুস্থ ও সবল 
দেহেই প্রাপপ্রাচূধ্যভরা মনের অস্তিত্ব সম্ভব। সুতরাং 
সেদিকেও আমাদের দৃষ্টি রাখতে হবে। 

তবে সত্যই বুদ্ধির অভাব যে সকল শিশুদের মধ্যে 
বর্তমান থাকে তাদের শিক্ষিত করে তোলা সহজ নয়। শিশু 
একেবারে জড়বুদ্ধি হলে তাকে শিক্ষিত করে তোলা! 

একেবারে অসম্ভবই বলা চলে। যদি সাধারণের অপেক্ষা 
বুদ্ধি সামান্য কম হয় তাহলে বিশেষ তত্বাবধানের মধ্যে রেখে 
তাকে শিক্ষিত করে তোলা.কঠিন নয়। অপরিণত-বুদ্ধি 
শিশুদের, যাদের ভাল মন্দ সম্বন্ধে কোন বিচার বুদ্ধি থাকে 
না, এবং অপরাধ প্রবণতা যাদের মধ্যে খুব বেশী দেখা যায়, 
তাদের লেখাপড়ার ক্ষেত্রে শিক্ষিত করে তোলবার বিশেষ 
চেষ্টা না করে, নানারকম হাতের কাজ অর্থাৎ কারিগরি 
শিক্ষায় শিক্ষিত করে তোলাই ভাল। 
প্রথমেই বলেছি শিশুদের অনুসন্ধিৎসা প্রবৃত্তি অত্যন্ত 
লু. এই অন্ুুসন্ধিংসার বশে শিশু কখনও কখনও হয়ত 
এমন প্রশ্ন করে বসে যার ফলে আমরা অত্যন্ত অপ্রস্তুত বোধ 
করি, বিশেষ করে অপ্রস্তুত বোধ করি যদি শিশুদের সে প্রশ্ন 
সম্পক্ষিত কিছু হয়। সঙ্গে সঙ্গে আমরা ‘ছি’ ‘ছি’, 
“ও সব কথা বলতে নেই’ বলে তাদের থামাতে চেষ্টা করি 
এবং শিশু যেন কি এক মহাঅপরাঁধ করে ফেলেছে, এরকম 
ভাব আমাদের মধ্যে প্রকাশ পায়। সাধারণ কৌতূহল বশেই 
অন্যান্য প্রশ্নের মত এই ধরণের প্রশ্ন শিশুরা করে থাকে। 
কিন্তু তা শোনবামাত্র অতিমাত্রায় চঞ্চল হয়ে উঠে, নানাভাবে 
টি তাদের কাছে গোপন করবার চেষ্টা করলে, (VN 
আরও রহস্তঘন করে তুলে শিশুদের এ বিষয়ে অহেতুক 


আরও কৌতুহলী করে তোলা হয় এবং সহজভাবে প্রশ্নের 

উত্তর না পেলে নানা বিকৃত aati তাদের মনে পুষ্টি লাভ 
করতে থাকে । শিশুদের সকল প্রশ্নেই সহজভাবে উত্তর 
দেওয়া যায়, মিথ্যা বলবার, অন্যায় কৌতুহল বলে তাদের 
তিরস্কার করবার কোন প্রয়োজনই হয় না। এরকম করা 
উচিত নয়, এর কল খারাপই হয়ে থাকে | 
শৈশব হতেই ছোটদের ধৰ্ম্মজ্ঞান বা আত্মিক উন্নতির প্রতি 
মনোযোগ দিতে ন! যাওয়াই ভাল। সম্পূর্ণ স্বাধীনভাবে 
ছোটদের মন যাতে বিকাশ লাভ করে তারই সহায়তা 
আমাদের করা উচিত। তারপর নিজের অনুরাগ. অনুযায়ী 
সে তার পথ ঠিক বেছে নেবে, নিজের বিচার বুদ্ধি দিয়ে 
নিজের মত ঠিক গড়ে তুলবে । জোর করে কোন কিছুর 
বোঝ! তাদের উপর চাপানো ঠিক নয়। তাছাড়া নিজেদের 
দৈহিক অস্তিত্বকে তুচ্ছ করে তার ভাল-মন্দের প্রতি অন্ধ 
থেকে, আত্মাকে বড করে তোলার মধ্যে ছোটরা কোন 
আনন্দই খুঁজে পায় না। তাদের মনের সহজ ও স্বাভাবিক 
ভাবটুকু নষ্ট হয়ে যায়, মনে নানা ছন্দের স্থষ্টি হয়, জীবনের 
প্রতি এক অসন্তোষ ও হতাশার ভাব আসে। শুধু তাই নয়, 
শিশু ধর্মের মধ্যে কেবল ভয়ই খুঁজে পায়। সব সময় স্বর্গ 
নরক ইত্যাদির কথা বলে, পাপ-পুণ্যের ভয় দেখিয়ে তাদের 
ভীরু, কাপুরুষ ও আত্মবিশ্বাসহীন করে গড়ে তোলা হয়। 
নানাভাবে ছোটদের নৈতিক শিক্ষাও আমরা দিয়ে 

থাকি। শিশু যখন জন্মায়, তখন সে কতকগুলি সহজাত 
বৃত্তি নিয়ে পৃথিবীতে আসে। এই বৃত্তিগুলি যদি সুষ্ঠুভাবে 
বিকাশ লাভ করতে না পারে তাহলেই তাদের চরিত্রের মধ্যে 
বিকৃতি দেখা দেয়। এই বৃত্বিগুলি মানুষের প্রথম জীবনে 
খুবই প্রবল থাকে। কিন্ত শিশু ধীরে ধীরে সামাজিক জীব 
হয়ে গড়ে উঠে এবং সমাজের একজন হয়ে উঠতে হলে তাকে 
এই প্রবৃত্তিগুলি নানাভাবে সংযত করতে হয়: এই প্রবৃত্তি- 
গুলিকে একেবারে জয় করা যায় না, কিন্তু তার রূপ পরিবর্তিত 
করা যায়, এগুলিকে মন্দ পথ হতে কল্যাণকর পথে চালিত 
করতে পার! ata কিন্ত সহজ ও স্বাভাবিক পথে যাতে 
এই বৃত্তিগুলি সংযত হয়ে সুষ্ঠুভাবে শিশুদের মন বিকাশ 
লাভ করে, সেদিকেই আমাদের লক্ষ্য রাখতে হবে। জোর 
করে এই বৃত্তিগুলি চেপে দেবার চেষ্টা করলে অন্যদিক দিয়ে 
বিকৃত রূপ নিয়ে ফুটে উঠে এবং তখন সেই শিশুর আচার, 


আচরণ সমস্তার বস্তু হয়ে দীড়ায়। যেমন প্রত্যেক শিশুই 
হল egoist—A নিজেকে সবচেয়ে বেশী ভালবাসে, 
কিন্তু সমাজের মধ্যে 


ASI সে স্বার্থপর হয়েই থাকে | 
ত গিয়ে, আনন্দ 


আর পাঁচজনের সঙ্গে মিলেমিশে থাক: 
g আপনা হতেই এই 

দিয়েই যদি তার এই স্বাৰ্থপরতার ভাব দেখে শঙ্কিত হয়ে উঠে, 
নীতি-শিক্ষার বোঝা চাপিয়ে তাকে সংশোধন করবার চেষ্টা 
করা হয় তাহলে তার ফল হয় বিপরীত। জোর করে 
স্বার্থপরতা! ঘোচাতে গিয়ে তার অবচেতন মনে যে অতৃপ্ত 
বাসনাকে জাগিয়ে রাখা হয়, তা তাকে আরও বেশী করে 
সঙ্কীর্ণমনা করে তোলে৷ 

আর সবচেয়ে বড় কথা হল, ছোটদের শিক্ষা meal 
মানেই কেবল কতকগুলি ws উপদেশ দেওয়া নয়। কেবল 


বই পড়ে বা আমাদের কথা শুনেই নয়, শিশুরা অনুকরণ 
করেও অনেক কিছু শেখে । অনুকরণ প্রবৃত্তি শিশুমনে খুবই 
প্রবল থাকে। তারা বড়দের যা করতে দেখে তাই করে, 
এমন কি তাদের মনের অজ্ঞাতসারেও তারা বড়দের অনেক 
কিছু অনুকরণ করে তা আয়ত্ত করে থাকে। সুতরাং সব 
সময় তাদের ভাল দৃষ্টান্ত দেখাতে হবে এবং সুন্দর আদর্শ 
তাদের সামনে তুলে ধরতে হবে। এবিষয়ে সকল দায়িত্বই 
অভিভাবকদের, বিশেষ করে আবার মায়েদের, কারণ শিশু 
অধিকাংশ সময়ই মায়ের কাছে কাছে থাকে | আর যাদের 
কাছে তারা সব সময় থাকে তাদেরই কাজের ও আচরণের 
অনুকরণ তো তারা করবে! 

আচার, আচরণ, ব্যবহার শিশুরা যেমন দেখে, অনুকরণ 
করে ঠিক তারা তেমনিই শেখে। Fak দেখা যায়, বড়দের 

যেরকম ভাষা ও ভঙ্গীতে কথা বলতে শোনে, ঠিক সেইরকম 
কথাবার্তার ধরণ তারা আয়ত্ত করে, এমন কি বড়দের 
অনেক অভ্যাসকেও নকল করে তারা তা নিজেদের চরিত্রের 
মধ্যে গেঁথে নেয়। AA ব্যবহার, মধুর আচরণ, সুন্দর 
কথাবার্তা, এসব ছোটদের কাছ থেকে প্রত্যাশী করবার 
আগে এসব বিষয়ে নিজেদের ক্ৰটিহীন হতে হবে। সুতরাং 
বিশেষ সচেতন হয়ে, নানা বিষয়ে সতর্ক হয়ে, সাবধানতা 
অবলম্বন করে নিজেদের সর্বাগ্রে উপযুক্ত করে তোলার 
প্রয়োজন আছে। 

ছেলেমেয়ের| একটু বড় হলেই অভিভাবকর| তাদের 
বিদ্যালয়ে পাঠিয়ে দিয়ে নিশ্চিন্ত হতে চান। একটু সচেষ্ট 
য়ে, সময় করে নিয়ে ছোটদের অন্তত প্রথম শিক্ষার ভারটুকু 
অভিভাবকেরা নিজেরাই গ্রহণ করতে পারেন। আমাদের 
দেশের অধিকাংশ বিদ্যালয়গুলিরই যেরকম অবস্থা এবং 
তাদের শিক্ষা দেওয়ার ব্যাপারে যেরকম অব্যবস্থা ও অবহেলা, 
তার চেয়ে নিজেরা এ বিষয়ে অনুরাগী হয়ে একটু যত্ন নিলে 
অনেক বেশী ভাল কল পাওয়া যায়। fee অভিভাবক 
অভিভাবিকারা শিক্ষার জন্য যত না হোক, ছেলেমেয়ের! 
বেল! ১০ট থেকে বেলা ৪টা পর্য্যন্ত স্কুলে আটকে থাকলে 
তারা অনেকখানি নিশ্চিন্ত বোধ করেন__কেবল এই কারণেই 
প্রায় সকলেই যত শীঘ্র সম্ভব ছেলেমেয়েদের স্কুলে পাঠানর 
পক্ষপাতী। ছেলেমেয়েরা একেবারে শাস্তশিষ্ট কখনই হয় 
না। বাড়ী থাকলেই তারা গোলমাল করবে, নানারকম 
ছষ্টমীতে বাড়ীর লোককে অস্থির করে তুলবে এবং সব 
সময় বাড়ীর লোককে দৃষ্টি রাখতে হবে কি তারা করছে, 

কোথায় যাচ্ছে ইত্যাদি । এত সব বঞ্ধাট পোহানোর চেয়ে 
ছু'চার টাকা মাহিনা দেওয়ার ক্লেশ স্বীকার করে, যে কোন 
বিদ্যালয়ে ভত্তি করে দেওয়াই সাধারণত সকলে ভাল 
বলে মনে করেন। 

দিনের মধ্যে একটানা পাঁচ-ছয় ঘণ্টা বিদ্যালয়ে কাটাতে 
হয় ছেলেমেয়েদের | স্কুলে গিয়ে ছেলেমেয়ের! অনেক 
সমবয়সীদের সঙ্গ পায়। সমবয়সী সঙ্গীদের সংসর্গে থাকার 
যথেষ্ট উপকারিতা ও প্রয়োজন আছে, আর ছোটদেরও 
বিদ্যালয়ের প্রতি যদি কোন আকর্ষণ থাকে তাহলে তা 
কেবল এইজন্যই। নয়ত সাধারণত বিদ্যালয়গুলির শিক্ষা- 
ব্যবস্থা ও শিক্ষকদের সহৃদয়তার অভাব ও কঠোরতা যে 
অস্বস্তিকর পরিবেশের স্থষ্টি করে, তা তাদের সকলের কাছেই 
খুব অসহা বলে বোধ হয়। জোর করে এই অস্বস্তিকর 
পরিবেশের মধ্যে ঠেলে দিয়ে তাদের মনের উপর এক রকম 
অত্যাচারই চালান হয়। তাই আমরা দেখি, যে উদ্দেশ্য 
নিয়ে ছেলেমেয়েরা বিদ্যালয়ে যায়, সেই শিক্ষালাভের প্রতি 


তাঁদের থাকে না কোনই উৎসাহ, ধারা 
কান আকর্ষণ | 


শিক্ষকদের প্রতিও অনুভব করে না তারা ০ 
q মনেই থাকে প্রবল অন্ুসন্ধিংসাঁ_ 


অনেক কিছু তারা জানতে চায়, অনেক কিছু বুঝতে চাঁয়। 
জ্ঞানের আলোকের মধ্যে থাকে এই অনুসন্ধিৎসা প্রবৃত্তির 

পরিতৃপ্তির পথ। আর এই পরিতৃপ্থির মধ্য দিয়ে আনন্দের 
সন্ধান যদি তারা পায়, তবেই তারা উৎসাহিত হয়ে উঠে 
আরও জানবার জন্য শিক্ষার প্রতি অনুরাগী হয়ে উঠতে 
পারে। কিন্তু আমাদের শিক্ষক-শিক্ষয়িত্রীর! সাধারণত যে 
শিক্ষাদান-পদ্ধতি মেনে চলেন তা ছোটদের অনুসন্ধিৎসা 
প্রবৃত্তিকে সজাগ করে তুলে, তাদের জ্ঞানস্পৃহাকে মোটেই 
বাড়িয়ে তোলে না ; বরং প্রত্যেকটি বিষয়-বস্তুকে নীরস করে 
হলে, তাদের সকল আগ্রহ ও উৎসাহ নষ্ট করে দিয়ে, 
লেখাপড়া বা শিক্ষা জিনিষটাকে প্রথম থেকেই তাদের 
কাছে ভীতিপ্রদ করে তোলে ৷ 

কচি কচি মনগুলিতে থাঁকে শ্রদ্ধা ও ভক্তি। কিন্ত 
বিদ্যালয়ের শিক্ষক-শিক্ষিকাদের মধ্যে সাধারণত তার 
কোন আকর্ষণীয় ব্যক্তি 
প্রতি আকৃষ্ট ও অনুর 


এমন 
অত বা আদর্শের সন্ধান পায় না, যার 
ক্ত হয়ে, তাদের প্রদাশত ভাল পথে 
সহজ ভাবে তারা অগ্রসর হতে পারে। বিদ্যালয়ের 
Ratana এবং বাধ্য হয়ে যেটুকু শিক্ষক-শিক্ষয়িত্রীদের 
মান্য করা উচিত, সেইটুকু নিয়ম রক্ষাই তারা কোন রকমে 
করে। ছাত্রছাত্রীদের কাছ থেকে প্রকৃত সন্মান ও শ্রদ্ধা 
খুব কম জনের ভাগ্যেই জোটে। শুদ্ধ উপদেশের আড়াল 
হতে তাদের নিজেদের যে নানারকম দুৰ্বলতা প্রকাশিত হয়, 
তার ফলে ছোটদের মনে তাদের প্রতি অশ্রদ্ধাই জমে উঠে ৷ 

শিক্ষক-শিক্ষিকাদের গ্রীতিহীনতা, সহদয়তার অভাব এবং 
অনেক স্থলে কঠোরতা ছাত্রছাত্রীদের মনে তাদের প্রতি 
বিরূপভাবেরই z করে। এমনকি কৌন শিক্ষক বাঁ 
শিক্ষিকার প্রতি অতিরিক্ত বিরূপতা, ক্রমে তিনি যে বিষয় 
শিক্ষাদান করেন, সেই বিষয়ের প্রতিও অনেক ছাত্রছাত্রীদের 
বিরূপভাব স্থষ্টি করে তুলতে পারে। 

স্বল্প বেতনভূক দারিদ্র্যলাঞ্ছিত আমাদের শিক্ষক 


শিক্ষিকার বিশুদ্ধ ও বিরক্ত মন নিয়ে কোন রকমে নির্ধারিত 


পাঠ্যপুস্তকের বুলি মুখস্থ করিয়ে তাদের কর্তব্য সমাপন 


করেন। আর ছাত্রছাত্রীরাও দিনের পর দিন সেই বৌঝাকে 


কোনরকমে টেনে নিয়ে চলে! চরিত্র গঠনের কোন ইঙ্গিত, 


মনের পরিপূর্ণতালাভের কোন সুযোগ এই শিক্ষার মধ্যে 


থাকে না। বরং শিক্ষানীতির এই অব্যবস্থা মনের সহজ 


বিকাঁশকেও ব্যাহত করে। 
শেখাবার ভার শিক্ষক-শিক্ষিকাদের | ‘কিন্তু za- 
ছাত্রীদের অক্ষমতার জন্য যখন তার! তাদের তিরস্কার করেন 


ব শাস্তি দিতে উদ্যত হন, তখন কি তাদের একবারও মনে 
হয় যে, ছাত্রছাত্রীদের এই অক্ষমতা তাদেরই অক্ষমতাকে 
jaio পারেন নী বলেই 


প্রমাণ করে? Stal ঠিকভাবে বে 
শিক্ষার্থীরা অধিকাংশ ক্ষেত্রে তুল করে, তারা আকর্ষণীয় 
করে তুলতে পাঁরেন না বলেই শিক্ষার্থীরা সাধারণত 

অমনোযোগী হয়ে থাকে_-এ কথার মধ্যে অসত্য কিছু ' 
নেই। 

সকল ছেলেমেয়েদেরই বুদ্ধি, মেধা, কিংবা বোঝবার 
ক্ষমতা সমান হয় না। কেউ তাড়াতাড়ি সব কিছু শিখে 
ফেলে তাড়াতাড়ি এগিয়ে চলে, কাহারও হয়ত কোন জিনিষ 
আয়ত্ত করতে বেশী সময় লাগে । যাদের বেশী সময় লাগে, 
তাদের বেশী সময়ই দিতে হবে। অন্যের সঙ্গে সমানে পা 
ফেলে চলতে যদি তাদের বাধ্য করা হয় তাহলে তো তার! 
বারবারই হৌচট খাবে_-অক্ষমতার পরিচয় দেবে। কেউ 
কোন বিষয় হয়ত একবার বা ছু'বার শুনেই তা সহজে আয়ত্ত 
করে নিতে পারে, কাহাকেও হয়ত চারবার বলবার প্রয়োজন, 
আবার কাহাকেও সাতবারও বলার প্রয়োজন হতে ATA l 
কিন্তু আমাদের শিক্ষাগ্ডরুরা সে সব মোটেই বিচার করে 
MSTA আকাট মূর্খ খুব কমই থাকে। লাষ্ট বেঞ্চের 
যে ছেলেমেয়েগুলি নিত্য শাস্তি ভোগ করে, তাদের 
একটু বিশেষ যনত্বের দরকার | একটু বেশী সহায়তা পেলে 
তারাও হয়ত যোগ্যতার পরিচয় দিতে পারে। কিন্তু 
সেই বিশেষ যত্ব ও সহায়তাই তাদের ভাগ্যে জোটে 
না। শিক্ষকদের যেটুকু CREWE তা ভাল ছেলেমেয়েগুলির 
উপরই সাধারণত থাকে। তাই যারা ভাল তারাই এগিয়ে 
চলে। কিন্তু অন্য যারা ভাল হতে পারত, তাদের সকল 

অন্তাবনা ধীরে ধীরে অবহেলায় বিনষ্ট হয়ে যেতে 'থাকে। 
শিক্ষক-শিক্ষিকারা সত্যই এদের কতখানি যোগ্যতার অভাব 
তা যাচাই করে দেখেন AL | প্রথম থেকেই এদের কিছু হবে 
না মনে করে হাল ছেড়ে দিয়ে বসে থাকেন। একদিকে এই 
অবহেলা তাদের সকল উদ্যমকে নষ্ট করে, অন্যদিকে অন্যের 
সঙ্গে দ্রুত তালে চলতে গিয়ে বারবার অযোগ্যতার পরিচয় 
দিতে দিতে, তার! যে সত্যই অক্ষম--এ ধারণ! তাদের মনেও 


যেন বদ্ধমূল হয়ে যায়। ফলে তারা মনের সকল উৎসাহ 


বিসর্জন দিয়ে তাদের সকল উন্নতির পথকে Ta করে 


দেয়। 
চেয়ে মূল্যবান সম্পদ যেখান হতে 


মানুষের মনের সব 
আহরিত হয়, সেখানে কোন রকম অবহেলারই স্থান থাকা 
ও সুন্দর হওয়া 


উচিত নয় এবং তার পরিবেশ সবচেয়ে সহজ 

দরকার। প্রত্যেকে যাতে তার প্রয়োজন অনুযায়ী সহায়তা- 
টুকু পায় সে সুযোগ থাকা চাই। যাদের বেশী যত্ন ও বেশী 
সাহায্যের প্রয়োজন তাদের প্রতি অবশ্যই বিশেষ দৃষ্টি দিতে 
হবে। আর সবচেয়ে বড় কথা, শিক্ষা যাতে ছেলেমেয়েদের 
কাছে বোঝা বলে মনে না হয়, সে বিষয়ে বিশেষ লক্ষ্য রাখতে 
হবে। শিক্ষাকে আকর্ষণীয় করে জ্ঞানের সন্ধান তাদের 
দিতে হবে। শিশুদের কাছেও শিক্ষাকে কত আকর্ষণীয় 
এবং আনন্দের বিষয় করে তোলা যায় এবং এভাবে কত 

সহজে ও সুন্দরভাবে কাধ্য-সিদ্ধি হয়, মন্তেস্ববীর শিক্ষা-পদ্ধতি 
কিছুটা অনুধাবন করলেই তা স্পষ্ট বোঝা যায়। 


আবাসিক বিদ্যালয় 


SERTE তান tas জায়গায় বলেছেন_- 
“There is no evidence that because we can 
Produce children, we ate the right people to 
bring them Up: children at home tend to 
be either dominated by the greater power and 
knowledgeableness of their elders or spoiled 
or cossetted by the over indu 
mothers or turned 
চিন্তাশীল জোয়াডের az 


বিদ্যালয় ( Boarding 


Igent spoiling of 
into household drudges... 
saf উপযুক্ত ভাল আবাসিক 


School ) থাকে তাহলে প্রত্যেকে 
না হলেও, অধিকাংশ ছেলেমেয়েকেই বোডিং-এ রেখে মানুষ 


করাই ভাল এবং নিরাপদ। জোয়াডের এই মতের মধ্যে 


সত্য আছে অনেকখানি | বাড়ীর আবহাওয়ার দোষে এবং 
অভিভাবকদের শাসনপদ্ধতির বিশুঙ্খলার জন্যই যে অধিকাংশ 
ক্ষেত্রে ছেলেমেয়েরা নষ্ট (spoil) হয়, বিভিন্ন পরীক্ষা ও 
অনুসন্ধানের দ্বারা এ সত্য বারবারই প্রমাণিত হয়েছে ॥ 

কিন্তু গৃহ ত্যাগ করে একেবারে আবাসিক বিদ্যালয়ে গিয়ে 
থাকাই তাদের মনের সুষ্ঠু বিকাশের জন্য সবচেয়ে ভাল 
ব্যবস্থা কি না, সে বিষয়ে মনোবিভ্ঞানীদের মধ্যে মতভেদ 


আছে। শিশুর ছুই কিংবা তিন বৎসর বয়স পার হয়ে 


গেলেই তার সমবয়সীদের সঙ্গে খোলাখুলিভাবে মেলা-মেশ। 
এই 


করা তার মানসিক স্বাস্থ্য রক্ষার জহা প্রয়োজন | 
প্রয়োজন মেটাবার একমাত্র উপায় হলো, ২৩ বৎসর পার 
হওয়ার সঙ্গে সঙ্গেই তাদের কিণ্ডারগাৰ্টেনে sfa করে 
দেওয়।। কিন্তু তবু খুব ছোট বয়স হতেই সকল ছেলে- 
মেয়েদের বিদ্যালয়ে পাঠানো অবশ্য কর্তব্য একথা খুব জোর 
দিয়ে বলা চলে না। বাড়ীর আবহাওয়া ও শিক্ষাপদ্ধতি 
যদি ভাল হয় এবং বাড়ীতে তাদের সঙ্গীর অভাব না থাকে 
অর্থাৎ যদি তাদের কাছাকাছি বা পিঠাপিঠি ভাইবোন 
থাকে, তাহলে খুব ছোট থেকেই শিশুকে বিদ্যালয়ে না 
পাঠীনই ভাল বলে অনেক মনোবিজ্ঞানীরা মত প্রকাশ করে 
থাকেন। কিন্ত শিশু যদি পরিবারে একক হয়, কোন 
সমবয়সী জঙ্গীর সাহচর্য্যের মধ্য দিয়ে মানুষ হয়ে উঠার 
সুযোগ তার না থাকে, তাহলে সেই শিশু? 

থেকেই অর্থাৎ দুই বা তিন বৎসর পার 
বিদ্যালয়ে sfa করে দেওয়া উচিত। 
জায়গায় বলেছেন_ মানসিক ব্যাধিগ্রস্ত যত শিশু 

তিনি এসেছেন, লক্ষ্য করে তিনি দেখেছেন, তাদের মধ্যে 
সবচেয়ে মন্দ শ্ৰেণীভুক্ত যাঁরা, তার! হয় পিতামাতার একমাত্র 
সন্তান আর নয়ত জ্যেষ্ঠ ABA সংসারে এক! রাজত্ব করার 
সুযোগ এরাই পায়। সব কিছু একা উপভোগ করার 
আনন্দ ভোগ করে তাদের মন অত্যন্ত সঙ্কীৰ্ণ হয়ে উঠে এবং 
এই সঙ্কীর্ণতা নানাভাবে তাদের মনকে বিকৃত করে তোলে | 

শিশুদের কেবল শাসন করলেই চলে না। তাদের 
জীবনে আদর পাওয়ারও বিশেষ প্রয়োজন আছে। অতিরিক্ত 
আদরে ছেলেমেয়ের! নষ্ট হয়__একথা যেমন সত্য, অতিরিক্ত 
অনাঁদর ও অবহেলার মধ্য দিয়ে মানুষ হলেও ছেলেমেয়ের! 
সহজ ও স্বাভাবিকভাবে গড়ে উঠতে পারে না--একথাও 
তেমন খুব সত্য। পিতামাতা ও পরিজন তাদের ভালবাসা, 
ACRE যত্ন, আদর, মায়া, মমতা, আন্তরিকতা ইত্যাদি দিয়ে 
গৃহকে যে মাধুর্য্যে ভরিয়ে তোলেন, তার মধ্যে শিশুমন 
স্বাভাবিকভাবে সুন্দর হয়ে গড়ে উঠার সুযোগ পায়। 

আদর-যত্ব ছাড়া শিশু বাচতেই পারে না। এতই 
অসহায়ভাবে শিশু জন্মগ্রহণ করে যে, অপরের সহায়তা ছাড়া 
তার পক্ষে তার নিজের প্রয়োজনটুকুও এতটুকু মিটিয়ে নেওয়া 
সম্ভব হয় all তার কখন কি চাই না চাই তা আমাদেরই 
বুঝে নেবার চেষ্টা করে সেইমত ব্যবস্থা আমাদের করতে 
হয়__সন্সেহ যত্ন দিয়ে সব সময় তাদের ঘিরে রাখতে হয়। 

আবার, বিশেষ করে মায়েদের সান্নিধ্য যদি ছেলেমেয়েরা 
না পায়, তাহলে তাদের মানসিক বিকাশ কিছুতেই ঠিক 


সহজভাবে হয় নাঁ। বিজ্ঞানীরা এ বিষয়ের সত্যতা 

বিশেষভাবে পরীক্ষা করে দেখেছেন। মায়ের নিকট হতে 
ছেলেমেয়েদের কিছুকাঁলের জন্য সরিয়ে রেখে তাদের 
অবস্থা ও মনের গতি তারা পৰ্য্যবেক্ষণ করে দেখেছেন। 
মায়ের সাহচর্য্যে স্নেহ-ভালবাসা যে কেবল সন্তানের 
জীবনকে আনন্দে ভরিয়ে তোলে এবং তাদের শিক্ষা 
বিষয়ে সহায়তা করে তাই নয়, সকল সময়ে এক 
নিরাপত্তার ভাব তাদের মনে এনে দেয়, যার আছে 
বিশেষ প্রয়োজন এবং যা তাদের মনকে সম্পূর্ণভাবে 
নিরুদেগে করে রাখে। ছোট্ট কচিমনকে যদি সদা 
অসহায়তার ভাব সঙ্কুচিত করে তোলে, উদ্বেগের অশান্তি 
মনকে পীড়িত করে, তাহলে তাদের মনের সহজ বিকাশ 
ব্যাহত হওয়াই স্বাভাবিক। তাছাড়া মায়েদের স্তন্যপান 
করার মধ্য দিয়ে সন্তানেরা তাদের আরও ঘনিষ্টভাবে অতি 
নিকটে আসে এবং এর মধ্য দিয়ে তারা আরও বেশী 
নিরাপত্তার ভাব উপলব্ধি করে। আরও দেখা যায়, যে সব 
ছেলেমেয়ে এই আস্বাদ হতে বঞ্চিত হয়, তাঁরা নিজের 
নিরাপত্তা সম্বন্ধে সম্পূর্ণ নিশ্চিন্ত হতে পারে ন|--মনে উদ্বেগ 
থাকে, নানা ছন্দের স্থষ্টি হয়। এবং এই চাপ! উদ্বেগ ও 
ঘন্দের ফলে ভবিষ্যতে তাদের মন অসুস্থ হয়ে উঠারও সম্ভাবনা 
থাকে | 

অন্যদিকে আবার, এই আদর-যত্বের আতিশয্য ভবিষ্যৎ 

৬২ 


আদর-আবদার 

জীবনে ছেলেমেয়েদের যে কতখানি AZ করে তোলে, সে 
কথা আমরা অনেকেই ভেবে দেখি না। সাধারণতই দেখা 
যায় যে, পিতামাতার কাছে ছেলেমেয়েরা যেন বড়ই হয়ে 
উঠতে চায় না। কিন্তু বরাবরই তারা ছোট আছে মনে করে 
তাদের যদি বরাবরই একই ভাবে আদর-যত্বে ঘিরে রাখা 
aly, তাহলে আত্মনির্ভরশীল হয়ে গড়ে উঠার সুযোগ তারা 
পায় না। সাধারণত যেখানে আথিক স্বচ্ছলতা যত বেশী, 
আদর যত্বের মাত্ৰাও সেখানে ততই বেশী। তাই ধনীর গৃহে 
দেখা যায়, ছেলেমেয়েরা ঝি-চাকরদের কোল থেকে নামে না, 
তাদের বয়স বেড়ে চলে কিন্ত তারা ছেলেমানুষই থাকে__ 
পাচ বছর বয়সেও কেউ কোলে চড়ে বেড়াতে যায়, সাত 

বছর বয়সেও হয়ত কেউ নিজ হাতে ভাত খেতে শেখে না, 
কেউ বা দশ বছর বয়সেও নিজের হাতে জামার বোতামটি 
লাগিয়ে নেবার মত যোগ্যতা অর্জন করে উঠতে পারে না | 
তাছাড়া এমনও অনেকেই মনে করেন যে__ছোটবেলা 
থেকেই কেন ছেলেমেয়েরা কষ্ট ভোগ করবে? অন্তত আমরা 
(অর্থাৎ পিতামাতা) যতদিন আছি ততদিন ওরা যতটুকু 
পারে স্থখভোগ করে নিক্‌--এইরকম ধারণার বশবৰ্তী 
হয়েও আমরা যার যতটুকু ক্ষমতা সেইমত আদরের 
আতিশয্ে ছোটদের জীবনকে ঘিরে রাখতে চাই। কিন্ত 
একথা আমরা তখন ভেবে দেখি না যে, বড় হয়ে সকলকেই 

একদিন জীবনযুদ্ধে' নামতে হবে--সেখানে যত দুর্বলতা তত 
ছুর্ভোগ। জীবনের পথে যেমন আছে সুখ তেমন আছে 
দুঃখ, যেমন আছে আনন্দ তেমন আছে কষ্ট, ব্যথা, বেদনা ; 
যেমন আছে নান! সুযোগ-ন্ুবিধা তেমন আছে নানা প্রতিকূল 
অবস্থা | কেবল Act লালিত, আরামে অভ্যস্ত যাদের দেহ- 
মন, জীবনে তাদের কাছে ছুঃখ-কষ্টটাই সব সময় বড় হয়ে 
দেখা দেয়। তাদের পরনির্ভরতা স্থষ্টি করে যে আত্মবিশ্বাসের 
অভাব, আলম্ত ও বিলাস We করে যে কর্ক্ষমহীনতা ও 
অম-বিমুখতা এবং আরাম প্ৰিয়ত| এনে দেয় যে অসহিষুত।- 
বোধ ও অধৈৰ্য্য তা সকল রকম প্রতিকূল অবস্থার মধ্যে 
তাদের অতিমাত্রায় বিব্রত ও বিপর্যস্ত করে তোলে এবং 
বারবার ব্যর্থতা ও হতাশার মধ্য দিয়ে তাদের জীবনকে করে 
Bz | 

ছেলেমেয়েদের ছোটবেলা থেকেই যত স্বাবলম্বী করে 
গড়ে তুলতে পারা যায়, তাদের ভবিষ্যৎ জীবনের পক্ষে 
তা তত মঙ্গলজনক হয়। ছেলেমেয়েদের গায়ে জীচড়টি 
লাগতে দেব না, এমনি মনোভাব নিয়ে ননীর পুতুল করে 
তাদের গড়ে তোলা মানেই তাদের শৈশবের অক্ষমতাঁকে 
প্রশ্রয় দিয়ে ক্রমশ বাড়িয়ে তুলে, সম্ভাব্য উপযুক্ততা অর্জনে 
বাধা স্থষ্টি করে, তাদের ভবিষ্যৎ জীবনকে বিপন্ন করে তোলা ৷ 

সাধারণত মায়েদের কাছেই ছেলেমেয়েরা বেশী আদর 

ও প্রশ্রয় পেয়ে থাকে। ছেলেমেয়েরা তাদের সকল আদর 
আবদার সাধারণত মায়ের কাছেই পেশ্‌ করে থাকে। 
কারণ মায়েদের কোমল মনকে ভেজানো সহজ । শিশুদের 
মন বিকৃত হয়ে উঠার কারণ বিশ্লেষণ করতে গিয়ে, মায়েদের 
‘অতি আদর ও প্রশ্রয়ের জন্যই যে অধিকাংশ ক্ষেত্রে ছেলে- 
মেয়েরা নষ্ট হয়--একথ| সকল মনোবিজ্ঞানীই একবাক্যে 
স্বীকার করে থাকেন। দৃষ্টি একটু তীক্ষ্ণ করলে এর বহু 
উদাহরণ আশেপাশে আমাদেরই চোখে পড়ে। পিতার 
দোষে বা তার কাছ থেকে প্রশ্রয় পেয়ে ছেলেমেয়েরা নষ্ট 
হয়েছে, এমন উদ্দাহরণই বরং দেখা যায় না বললেই হয়। 

আগেই বলেছি, অতি আদর ও প্রশ্রয়ের ফল ভয়ঙ্কর 
হয়ে দাড়ায়__-একথা যেমন খুব সত্য, আবার ছেলেমেয়েদের 
আঁদর-আবদার সম্বন্ধে যদি কোনো বিবেচনা বোধ না থাকে 
তাহলে তার ফলও বিশেষ হানিকর হয়, একথাও তেমনি 
খুব সত্য। শিশুমনের সকল ইচ্ছা অপূর্ণ থাকলে, তাদের 
মনের সকল সাধ হতে তারা বঞ্চিত হলে, যে গভীর 
অতৃপ্তিতে তাদের মন ভরে উঠে, সেই অতৃপ্তির ফলে তাদের 
মনে এক রুদ্ধ আক্রোশ জমা হতে থাকে, যা তাদের 
বিদ্রোহী করে তোলে | এই বিদ্রোহের ভাব আবার প্রকাশ 
পায় নানাভাবে_-তারা অতিরিক্ত অবাধ্য হয়ে উঠে, নান 
geti করে বেড়ায় ইত্যাদি | 

অনেক সময় শিশুদের আদর-আবদার সম্বন্ধে বিবেচন| 
করে দেখবার কোন প্রয়োজন আমরা বোধ করি না, আবার 
অনেক সময় ছোটদের কোনরকম আদর দেওয়া বা আবদার 
রক্ষা করাকেই আমরা প্রশ্রয় দেওয়া মনে করে কঠিন হয়ে 
থাকি। কিন্তু ধরুন, পুজার সময় তাদেরই পছন্দমত একটা 
জামা কিনে দেওয়া, কিংবা কখনও হয়ত একটা পুতুল, 
কখনও বা৷ একট! রঙ্গিন খেলনা কিনে দিয়ে তাদের মনকে 
নিৰ্ম্মল আনন্দে ভরিয়ে তোলা, এ ধরনের আবদার রক্ষা 
করাকে প্রশ্রয় দেওয়া বলে না। সাধারণ অভাব-অনটনের 
সংসারে এই সামান্য আবদার রক্ষা করাকেও বিলাস বলে 
মনে হতে পারে ; কিন্তু তবু বলব এরও বিশেষ প্রয়োজন 
আছে। সংসারে অভাব-অনটন যতই থাকুক, তবু প্রায় 
প্রত্যেক পিতামাতাই চেষ্টা করেন সকল কষ্টের বোঝা! 
নিজেরা বহন করে সন্তানদের, বিশেষ করে আবার ছোটদের, 
প্রয়োজনটুকু আগে মেটাতে। কিন্ত আমাদের হিসাবী 
বুদ্ধিতে যেটুকু তাদের প্রয়োজন বলে মনে হয়, ছোটদের 
অভাব তার চেয়েও কিছু বেশী। কেবল তাদের নিতান্ত 
প্রয়োজনটুকু মেটালেই চলে না, কিছু সাধ-আহলাদও তাদের 
মেটানো চাই। ছোটখাট আবদার রক্ষার মধ্য দিয়ে 
পরিতৃপ্তির আনন্দলাভ তাদের মনের সুস্থতাকে বজায় 
রাখবার জন্যই প্রয়োজন। ছেলেমেয়েরা যখনই যা চাইবে 

তাই দিয়ে তাদের লোভকে বাড়িয়ে তোলা Gata! কিন্তু 
এরকম সামান্য পরিতৃপ্তি থেকেও যদি তারা বঞ্চিত হয় 
তাহলে তাও তাদের পক্ষে বিশেষ ক্ষতিকর হয়ে দীড়ায়। 
মনের সকল সাধ অপূর্ণ থাকার অভাব মেটাবার জন্য তারা 
অন্য পথ খৌজে__হয়ত অন্যের জিনিষ অপহরণ করতে সুরু 
করে। বঞ্চিত মনের প্রবল ক্ষুধা নিয়ে তারা অন্যের জিনিষের - 
প্রতি আকৃষ্ট হয় এবং প্রলোভন সংযত করতে al পেরে ক্রমে 
হাত বাড়ায় । এমনি করে তারা চৌধ্যবৃত্তিকে অবলম্বন করে 
এবং ধীরে ধীরে অভ্যস্ত হয়ে উঠে ক্রমে পাকা চোরে 
পরিণতও হয়ে উঠতে পারে, সঙ্গে সঙ্গে আরও নানা কুপ্রবৃত্তি 
আসারও সম্ভাবনা থাকে-_তারা প্রবঞ্চনা করতে শেখে, 
গোপনতার জন্য নানা মিথ্যার আশ্রয় নেয় ইত্যাদি। অর্থাৎ 
এক কথায় তারা রীতিমত অপরাধী হয়ে উঠতে থাকে। 
আর প্রথম থেকেই এ বিষয়ে শোধরাবার কোন ব্যবস্থা ন| 
হলে ভবিষ্যতে এরাই সমাজের শত্ৰু ও কঠিন সমস্থার কারণ 
হয়ে দাড়ায়। 

অনেক ধনীর ঘরের ছোট ছেলেমেয়েদেরও চুরির পথ 
ধরতে দেখা যাঁয়। এসব ক্ষেত্রে সংসারে কোন অর্থাভাব না 
থাকলেও ছেলেমেয়েদের সামান্য অভাব বোধের দিকে হয়ত 
একেবারে দৃষ্টি দেওয়া হয় না বলেই সাধারণত এরকম হয়ে 
থাকে। যে ছেলে সঙ্গীদের ছোটখাট জিনিষ চুরি করতে 

করতে ক্রমে বাবার মনিব্যাগে হাত ঢোকায়, মায়ের বাক্স 
ভাঙ্গতে সুরু করে, পিতামাতার! তাদের নিয়ে RAHE হন, 
ভবিষ্যৎ ভেবে শঙ্কিত হন। কিন্তু নানা উপদেশ, মিষ্ট কথায় 
বুঝান, তিরস্কার, কঠোর শাস্তির ব্যবস্থা, কোন উপায়েই যেন 
তারা তাদের শোধরাবার পথ খুঁজে পান না। অনেক সময় 
এসব ক্ষেত্রে প্রথম থেকেই সামান্য কিছু হাত খরচের ব্যবস্থা 
করে দিয়ে এইসব ছেলেমেয়েদের এইরকম ভয়াবহ কুপথ 
হতে ফিরিয়ে আন! যায়। সহজ পথে চলার স্থুযোগ ও 
সন্ধান পেলে তারা কখনই অন্যায়ের আশ্রয় গ্রহণ করে না। 
অনেক সময় দেখা যায় স্সেহবঞ্চিত, অবহেলিত 
ছেলেমেয়েরা কেবল মাত্র অপরের দৃষ্টি আকর্ষণ করবার জন্যও 
অনেক দুষ্চাধ্য করে থাকে। একটু ভালবাসা, সহানুভূতি, 
বা অপরের গ্রীতি লাভ করবার জন্য হয়ত কেউ নিজের 
জীবনের প্রতিও নানাভাবে অবহেলা! প্রদর্শন করে থাকে। 
CNR ও আদরের ভাল ও মন্দ দুই দিকই আছে। CAZ 
ও ভালবাসা দিয়ে ঘিরে রেখে শিশুর জীবন ও মনকে 
কিভাবে সম্পূর্ণ নিরাপদ, উদ্বেগহীন ও আনন্দপূর্ণ করে তোলা 
যায়, আবার আতিশয্যকে কিভাবে সংযত করে তার কুফল 


হতে রক্ষা করে চলা যায়, সেটা আমাদেরই ভাববার ও 
জানবার এবং বোঝবার বিষয় | 

খেলা জিনিষটার বৈজ্ঞানিক ব্যাখ্যা করতে গিয়ে, এক 
এক মনোবিজ্ঞানী এক এক রকম মত প্রকাশ করেছেন | 
Spencer এর মতে খেলা অত্যধিক জীবনী শক্তির প্রকাশ ৷ 
সুস্থ সবল শিশুর প্রাণপ্রাচূধ্য খেলাধূলার চাঞ্চল্যের মধ্যে 
প্রকাশের পথ cirai বৈজ্ঞানিক Gross বলেন, 
শিশুর খেলাধুলা তার ভবিষ্যৎ জীবনের অনুকরণ । খেলা- 
খুলার মধ্য দিয়ে বড়দের অনুকরণ করে তারা নিজেদের 
ভবিষ্যতের জন্য নিজের! প্রস্তুত হয়। আবার অনেকের মতে, 
খেলাধুলা শিশুর মনের সকল ইচ্ছাপুরণের উপায় বিশেষ | 
শিশুমনে নান! ইচ্ছার উদয় হয়, নানা সখ ও সাধ তাদের 
মনে জাগে। কিন্তু বাস্তবে এদের অধিকাংশই পূরণ হয় না 
বা পূৰ্ণ হবার সম্ভাবনাও কম থাকে। খেলাধুলার মধ্যে 
অনেক কিছুকেই তারা সত্য করে তুলে সেই সকল ইচ্ছা- 
পুরণের আনন্দ উপভোগ FTA | 

খেলার বৈজ্ঞানিক ব্যাখ্যা যেরকমই হোক না কেন, 
খেলা হল অনাবিল আনন্দের উৎস, একথা আমরা সকলেই 
বুঝতে পারি। আর এটাও আমরা দেখে থাকি যে প্রায় 

প্রত্যেক শিশুই খেলতে ভালবাসে । যে ছেলে বা মেয়ে 
ঠিকমত খেলাধুলা করে না, তার ব্যক্তিত্বের বিকাশ বিশেষ- 
ভাবে বাধাপ্রাপ্ত হয়। যে সব ছেলেমেয়েরা খেলা করবার 
ঠিকমত সুযোগ পায় না, তারা ঠিক মত কাজ করবার ক্ষমতাও 
অর্জন করে না, তারা নিজাব হয় এবং মনও ক্রমশ তাদের 
ঝিমিয়ে পড়তে থাকে । শৈশবের অধিকাংশ সময়টাই 
খেলাধূলার মধ্য দিয়ে ছোটদের কাটে । ছোট্ট শিশু, মাত্র 
Wier মাস হয়ত তার বয়স, কিন্ত রাতদিন হাত পা ছুড়ে 
আপন মনেই সে খেলা করে চলে । একথা খুব সত্য যে, 
শিশুর এই খেলাধূলার মধ্য দিয়েই তার প্রাণপ্রাচূর্য্য ও 
সুস্থ দেহমনের পরিচয় পাওয়া যায়। যে শিশু তেমন 
খেলাধূলা করে না, নিজীব, নিষ্প্রাণ বা কীছুনে, রাতদিন 
কেবল ঘ্যান ঘ্যান করে, তার সম্বন্ধে চিন্তিত হবার কারণ 
আছে। হয়ত তার শরীর ঠিক সুস্থ নয়, কোন গলদ আছে, 
কিংবা ঠিকমত পুষ্টি হচ্ছে না, কিংবা, এই ধরণের অন্য কোন 
কারণ নিশ্চয়ই বর্তমান | 

আমাদের মধ্যে অনেকেরই ধারণা খেলাধুলা সময়ের 
অপচয় মাত্র। তাই শিশুর বয়োবৃদ্ধির সঙ্গে সঙ্গে যখন 
খেলাধুলা ছাড়া অন্য বিষয়েও (যেমন লেখাপড়া ইত্যাদিতে) 
তাদের মন দেওয়ার দরকার হয় বলে মনে হয়, তখন থেকেই 
অভিভাবকেরা ছোটদের খেলাধূলাকে এক রকম বিষ নজরেই 

দেখতে স্বুর্রু করেন। কিন্তু এইরকম ধারণা থাকা যে খুবই 
ভুল সে বিষয়ে এতটুকুও সন্দেহ নেই। অবশ্য আমি একথা 
বলতে চাই না যে, ছেলেমেয়েরা রাতদিনই খেলাধুলা নিয়ে 
মেতে থাকুক। তবে শিশুর জীবনে যে খেলাধূলারও বিশেষ 
প্রয়োজন আছে, সে কথা না স্বীকার করে উপায় নেই এবং 
শুধু তাই নয়, এই প্রয়োজনের কথাটা আমাদের প্রত্যেকেরই 
ভালভাবে জেনে রাখা দরকার । অতি সামান্য জিনিষের 
মধ্য থেকেই শিশু কত খেলাধূলার বস্তু আহরণ করে নেয় ও 
তাই নিয়ে ঘণ্টার পর ঘণ্টা মেতে থাকে । তাঁরা TEATS 
সন্ধানে নূতন খেলার বস্তু আহরণ করতে গিয়ে মাঝে মাঝে 
হয়ত বড়দের দরকারী জিনিষ নিয়েও টানাটানি সুরু করে 
দেয়, কখনও কখনও হয়ত রীতিমত অঘটনও ঘটিয়ে বসে 
থাকে। 

খেলার মধ্যে থাকে অবাধ স্বাধীনতা_দৈহিক ও 
মানসিক উভয় দিক দিয়েই থাকে এই স্বাধীনতা এবং সেই 
জন্যই এর মধ্যে থাকে এত আনন্দ। খেলার রাজ্যে যেমন 
খুশী চলাফেরা, দৌড়ান, লাফান, ঝাঁপান চলে, আবার মনকেও 
যেমন খুশী কল্পনার রাজ্যে ভাসিয়ে নিয়ে বেড়ান চলে। এ 
রাজ্যে তারাই রাজা--তারাই ভাঙ্গে, তারাই গড়ে, এখানে 
তাদেরই পরিকল্পনা, তাদেরই পরিচালনা । এই অবাধ 
স্বাধীনতা ও মুক্তির আনন্দ শিশুদের প্রাণবন্ত করে রাখে। 

বল! চলে, তাদের জীবনে খাছ্ছের প্রয়োজনীয়তা যতখানি, 
খেলাধুলারও প্রয়োজনীয়তা ততখানি | 

খেলাধূলার মধ্য দিয়ে শিশুর! যে নিৰ্ম্মল আনন্দ উপভোগ 
করে, তা তাদের মনকে যেমন সব সময় সুস্থ ও সজীব করে 
রাখে, আবার অন্যদিকে তেমন এই খেলাধুলা ব্যায়ামের কাজ 
করে তাদের দেহকেও সবল করে গড়ে উঠতে সাহায্য করে। 
দেহকে সুস্থ ও সবল রাখার জন্য কিছুটা শারীরিক পরিশ্রম 
ও অঙ্গ পরিচালনার দরকার । খেলাধুলার মধ্য দিয়েই শিশুর 
সে প্রয়োজন মেটে। খেলাধূলা ছেলেমেয়েদের পরিশ্রমী 
করে তোলে । খেলার মধ্যে ক্রান্তিকেও তারা হাসিমুখে 
অগ্রাহ করে এবং এটা তাদের সহিষুতাকে জাগিয়ে তোলে 
'ও বাড়িয়ে তোলে। তাছাড়া খেলাধুলার মধ্য দিয়ে তাদের 
নিয়মান্ুবন্তিতা ও শৃষ্খলাবোধ (discipline) শিক্ষা হয়। 
প্রত্যেক খেলারই কতকগুলি নিয়ম আছে এবং তা না মানলে 
চলে না, কারণ তাহলে সেই খেলার সকল মাধুর্য নষ্ট 
হয়-- তা আনন্দদায়ক হয় না। 

খেলাধুলায় শিশুর প্রথমেই দরকার সঙ্গীর। কিন্ত সে 
কেবল শিশুর খেলার স্থবিধার জন্য নয়। শিশুর মনকে 
অুন্দরভাবে গড়ে তোলবার জন্য পাচজনের মধ্য দিয়ে শিশুকে 
মান্য করে তোলার দরকার নিঃসঙ্গভাবে যে সব শিশুরা 
মানুষ হয়, তাদের মন কখনই ঠিকভাবে প্রসারতা লাভ 

করতে পারে না। যখন আমাদের দেশে একানবর্তীঁ 
পরিবারের প্রচলন ছিল তখন এক সংসারে অনেকগুলি 
ছেলেমেয়ে একসঙ্গে মানুষ হত, সুতরাং সঙ্গীর অভাব শিশুরা 
তেমন বোধ করত না। কিন্তু একক সংসারে সঙ্গীর অভাব 
শিশুর! যথেষ্টই বোধ FTA | 

শুধু সঙ্গীর অভাবই নয়। আজকাল অধিকাংশ গৃহেই 
ছেলেমেয়েদের খেলাধুলা করবার মত একটু জায়গারও বিশেষ 
অভাব__বিশেষত সহরে অতি জঙ্কীর্ণ পরিবেশের মধ্যে 
যাদের বাস করতে হয়। অতি FAL আবেষ্টনীর মধ্যে 
ছেলেমেয়েদের একটু ছুটাছুটি বা লাফালাফি করে খেলাধুলা 
করবার কোন সুবিধাই থাকে না। কিন্তু খেলাধূলার প্রতি 
আকর্ষণ, আগ্রহ ও উৎসাহ তাদের অদম্য, তাই শত 
অস্থুবিধাও তারা Aa করে না। অন্য কোন উপায় না 
থাকায় & ছোট ঘর বাদালানটুকুর মধ্যেই তারা তাদের 
খেলাধুলার ব্যবস্থা যেমন করে হোক করে নয়, 
লাফালাফি করে এ ছোট্ট ঘর দালানকেই মাতিয়ে 
তোলে । বড়দের কাছে ছোটদের এই মাতামাতি 
রীতিমত উৎপাত বলেই মনে হয় এবং এমন মনে 
হবার কারণও আছে। উৎপাত ঘটেও প্রায়শই__কখনও 
হয়ত হাড়ি উলটায়, কলসী ভাঙ্গে, দরকারী জিনিষগুলি 
দিকবিদিক হয় ইত্যাদি। এই সব উৎপাতেই বড়রা 

বিরক্ত হন এবং হওয়াই স্বাভাবিক, আর সেই কারণেই তারা৷ 
ছেলেমেয়েদের খেলাধুলাকে বিষ নজরে দেখে থাকেন) 
ছেলেমেয়েরা খাবে-দাবে, পড়াশুনা করবে, আর চুপচাপ. 
থাকবে-_এইরকম শান্তশিষ্ট ছেলেমেয়ে হলে, অভিভাবকদের 
ঠিক মনের মত হয়। কিন্তু এমনটি কখনই হয় না, হওয়া 
সম্ভবও নয়, এমন কি হওয়া উচিতও নয় | 

বাড়ীর লোকের বিরক্তি ও তিরস্কার এড়াবার জন্য শেষ 
AGE ছেলেমেয়েরা রাস্তায় গিয়ে নামে। অধিকাংশ সাধারণ 
ঘরের ছেলেমেয়েদের দিনের প্রায় অধিকাংশ সময়ই কাটে 
বাড়ীর বাহিরে রাস্তায় ateta | অভিভাবক-অভিভাবিকার? 
ছোটদের অহরহ উৎপাতের হাত হতে রক্ষা এবং সৰ্ব্বক্ষণ 
কোলাহলের হাত থেকে মুক্তি পাবার ভরসায় তাদের এই 
বাহিরে ঘুরে বেড়ান বিষয়ে কোন আপত্তি না তোলাই ভাল৷ 
বলে মনে করেন। তাই দেখা যায় এইসব ছেলেমেয়েরা; 
বিশেষ করে আবার ছেলেরা, রাস্তায় দল বেঁধে পথচারীদের 
চলাচলের অস্থবিধা ঘটিয়ে কোথাও বল 


, কোথাও গুলি, 
কোথাও বা ডাংগুলি ইত্যাদি খেলায় মত্ত | খেলার মত্ততায় 
arma কাটফাটা রোদ, রাস্তার ধূলা, কাঁদা, এমন কি 
ডাষ্টবিনের দুৰ্গন্ধ, নর্দমার নোংরা জল, কোন কিছুরই তারা! 


বিচার করে না, কোন কিছুর প্রতিই তাদের খেয়াল থাকে 
না। ছেলেমেয়েদের বাড়ীর বার করে দিয়ে আমরা 

নিশ্চিন্ততা উপভোগ করি। কিন্ত ছেলেমেয়ের! কি করছে, 
কোথায় ঘুরে বেড়াচ্ছে, তার কতটুকু খবর আমর! ক’জন 
রাখি? এইভাবে তাদের দেহের উপর নানারকম অত্যাচার, 
অনাচার ও অনিয়ম হয়ে থাকে। তাছাড়া একথাটাও 
অনেকেই একটু ভেবে দেখলেই বুঝতে পারেন য়ে, চোখের 
আড়ালে কুকাজ করার সাহস তার! বেশী পায় এবং কোন 
বাধা না পেয়ে সেই সাহস তাদের ধীরে ধীরে বাড়তে থাকে | 
ক্ৰমে তারা যখন অনেকখানি মন্দ পথে অগ্রসর হয় তখন 
হয়ত সে কথা আমাদের কানে আসে, সে বিষয়ে আমাদের 
দৃষ্টি আকৃষ্ট হয়। মন্দপথে যত বেশী তারা আকৃষ্ট হয়, সেই 
পথ হতে তাদের ফিরিয়ে আনা ততই কঠিন হয়ে দীড়ায়। 
আবার অনেক সময় অনেক অন্যায় কাজ তারা করে বসে, 
অনেক মন্দ বিষয়কে গ্রহণ করে, কারণ তারা সেটা অন্যায় 
বা মন্দ বলে জানে al! বাড়ীর বাহিরে অন্যায় সম্বন্ধে 
তাদের সচেতন করে দেবার বা তাদের ভালমন্দ সম্বন্ধে 


বুঝিয়ে দেবার কেউ থাকে না । এইভাবে সতর্ক ও সাবধান . 


হবার কোন সুযোগ না পেয়েই তারা অনেক সময় বিপথে 


প বাড়ায় | 

এমন করে বাড়ীর বাহিরে ছেড়ে দিলে নানাভাবে 
ছেলেমেয়েদের মন্দ হয়ে যাবার সম্ভাবনা আছে মনে করেঃ 
ঘরের মধ্যে সব সময় আটকে রেখে তাদের জোর করে শাস্তশিষ্ট 

করে তোলবার চেষ্টা করলেও কিন্তু বিশেষ কোন উপকার 
পাওয়া যায় না, বরং অপকারই হয়ে থাকে । এমন করলে 
মন ক্রমশ ঝিমিয়ে পড়তে থাকে, কোন বিষয়ে তাদের 
উৎসাহ, আকর্ষণ থাকে না। ক্রমে মনের সকল q fea 
ভাব নষ্ট হয়, তাদের মেজাজ খিটখিটে হয়ে উঠে। বাল্যের 
স্বাভাবিক চাপল্য তার প্রকাশের কোন পথ পায় না। 
অবদমনের গুরুভারে কচি মনগুলির সহজ বিকাশ ব্যাহত 
হয়ে, তাদের স্বভাবকে বিকৃত ও চরিত্রকে অস্বাভাবিক করে 
COITA | 

নিকটবর্তী কোন পার্কে বা ফাকা জায়গায় দিনের মধ্যে 
অন্তত কিছুক্ষণ সময়, সকালে বা বিকালে, যাহাতে ছোটরা 
ছুটাছুটা, লাফালাফি করে খেলাধুলা করবার সুযোগ পায় 


তার কিছু ব্যবস্থা করে দিতে হবে। এ ছাড়া অন্যসময় ' 


বাড়ীর মধ্যে নিজেদের তত্বাবধানেই তাদের রাখতে 
হবে। কিন্তু চুপচাপ থাকা তাদের পক্ষে সম্ভব নয়। 
'_ ছেলেমেয়েদের কাজ মাত্র একটি-_লেখাপড়া করা । কিন্ত 
বাড়ীতে লেখাপড়া করে, এমনকি স্কুলে গিয়ে অনেকখানি 
সময় কাটিয়ে এলেও তাদের যথেষ্ট অবসর থাকে । এই 
অবসর সময় যাহাতে তাদের মন কোন ভাল বিষয়ে 
নিয়োজিত থাকে, সে বিষয়ে দৃষ্টি রাখতে হবে। এমন 
অনেক খেলা আছে যা শাস্তশিষ্ট ভাবে বসেই খেলা যায় এবং 

গভীর আনন্দ পাওয়া যায়। শুধু তাই নয়, অনেক খেলাধুলার 
মধ্য দিয়ে মনকে জাগিয়ে তোলা যায়, অনেক শিক্ষা তাদের 
অনেক সহজে দেওয়া যায়--এই ধরণের খেলাধুলায় তাদের 
উৎসাহিত করা ভাল। খেলাধূলার মধ্য দিয়ে যে কত সহজে 
ও কত আনন্দের মধ্য দিয়ে শিক্ষা দেওয়া যেতে পারে, 
কিণ্ডারগাৰ্টেন স্কুলগুলিই তার প্রমাণ। তাছাড়া একটু-আধটু 
ছোটখাট কাজের ভারও তাদের দেওয়া যেতে পারে, যেমন 
নিজের জামাকাপড়গুলি গুছিয়ে রাখা, নিজের বইপত্রগুলি 
সুন্দর করে সাজিয়ে রাখা ইত্যাদি । এই ধরণের ছোটখাট 
কাজের মধ্য দিয়ে তাদের ছোটবেলা থেকেই পরিছন্নতার 
অভ্যাস স্থষ্টি করা যায়, রুচিবোধকে জাগ্রত করা যায় এবং 
পরিশ্রমী করে গড়ে তোল! যায়। তাছাড়া আরও নান 
সুন্দর বিষয়ে তাদের মনকে আকৃষ্ট করা যেতে পারে, যেমন, 
ছবি আকা, গান শেখা, পুতুল গড়া, মেয়েদের ক্ষেত্রে সেলাই 
যার যেদিকে আকর্ষণ ও উৎসাহ আছে 


করা ইত্যাদি। 
উৎসাহিত করে, সে বিষয়ে তাকে কিছু 


তাকে সেইদিকে 
সুযোগ দেওয়া যেতে পারে | 

goak ছোটদের খেলাধুলা করা যে কেবল দৌষনীয় 
[ছে--এ কথা আমাদের স্বীকার 


নয়, এর আবশ্যকও অ 
করতেই হবে। তবে খেলাধুলার প্রয়োজনীয়তা আছে মনে 
কিনে দিতে হবে, 


করে শিশুকে রাশি রাশি খেলবার জিনিষ 

তার কোন মানে নেই। এরকম করলেও তার ক্ষতিই করা 
হয়ে থাকে | 

একটু তীক্ষ দৃষ্টি নিয়ে শিশুদের খেলাধূল| পৰ্য্যবেক্ষণ 
করলে, তাদের মনকে অনেকখানি বোঝা যায়। 
Stanley Hall বলেন, মানবশিশুর খেলাধূলার মধ্য দিয়ে 
আদিম মানুষের জীবনযাত্রা প্রণালীর আভাস ফুটে উঠে। 
এ ছাড়াও বিভিন্ন শিশুর বিভিন্ন রকম খেলাধুলার প্রতি 
অনুরাগ, উৎসাহ ও খেলাধূলা, করার পদ্ধতির মধ্য দিয়ে 
বিভিন্ন শিশুর মনের অনেক বিশিষ্টতা ধরা পড়ে--য| জানলে 
তাদের মানুষ করার কাজে আমাদের বিশেষ সুবিধা হয়। 

vial 


শিশুর শৈশবের প্রথম অবস্থায় কান্নাটাই তার একমাত্র 
সম্বল। শিশু হাসতে শেখে জন্মের বেশ কিছুদিন পরে। 
কথা বলতে শেখে আরও পরে । কিন্তু কান্নাটাকে সে সঙ্গে 
করেই পৃথিবীতে আসে । যতদিন না শিশু কথা বলতে 
শেখে বা মনের ভাব ভাল করে বোঝাতে শেখে, ততদিন 
‘পৰ্য্যন্ত তার সকল অস্থবিধা, অসন্তোষ ও আপত্তি সে কান্না 
দিয়েই প্রকাশ করে। কখন সে কি চায় না চায়, কখন তার 
কি অসুবিধা হচ্ছে না হচ্ছে, তা শিশুর কানা থেকেই মায়েদের 
বুঝে নিতে হয়। 

শিশুর কান্নার প্রধান কারণ ছুটি বলে ধরে নেওয়া যেতে 
পাঁরে__একটি শারীরিক ও একটি মানসিক | 

শারীরিক কারণের মধ্যে প্রথমেই বলা যেতে পারে 
শারীরিক অসুস্থতা ও অস্থাচ্ছন্দ্যবোধ | যে শিশুর শরীর 
ঠিক সুস্থ নয়, সে শিশুর কীছুনে স্বভাব হওয়া কিছুমাত্র 
বিচিত্র নয়। শরীর অসুস্থ হলে বড় মানুষই রীতিমত 
RBC হয়ে পড়ে; সুতরাং শিশুও কনি হবে এটা 
আর অস্বাভাবিক কী? শিশু যদি ঠিক সুস্থ ও সবল না হয় 

তাহলে চিকিৎসককে দেখিয়ে তার পরামর্শমত অবিলম্বে 
এ বিষয়ের সুব্যবস্থা করা উচিত। আর শিশুর অস্বাচ্ছন্দ্যবোধ 
বলতে বুঝায়, যেমন হয়ত গোলমাল বা টেচামেচিতে তার 
ঘুমের ব্যাঘাত হচ্ছে কিংবা অতিরিক্ত গরম হয়ত সে সহ্য 
করতে পারছেনা, কিংবা হয়ত তার ঠাণ্ডা লাগছে, ঠিকমত 
শীতবন্ত্র তাকে দেওয়া হয় নি ইত্যাদি। এ সকল বিষয়েও, 
মায়েদের নজর থাক! একান্তই দরকার, বল! বাহুল্য | 

তাছাড়া ক্ষুধা বোধ করলে বা তৃষ্ণ৷ বোধ করলেও শিশু, 
রীতিমত কান্ন৷ জুড়েদেয়। এও মাকে তার তীক্ষ অনুভূতি 
দিয়ে বুঝে নিতে হবে এবং সেইমত ব্যবস্থা করতে হবে। 
তবে অনেক মায়ের একটা মস্ত ভুল ধারণা আছে, তারা মনে. 
করেন--শিশু বুঝি কেবল ক্ষুধা পেলেই কীদে। তাই শিশু 
কাদতে আরম্ভ করলেই তারা তাকে খাওয়াতে বসে যান ৷ 
এই ধারণাটি যেমন খুবই ভুল, আর এই যখন-তখন 
খাওয়ানোর অভ্যাসও তেমনি খুবই খারাপ- শিশুর শরীরের 
পক্ষে বিশেষ ক্ষতিকর। শিশুকে খাওয়ানোর একট! নিয়ম 
ও সময় আছে এবং পরিমাপও একটা আছে। শিশুকে 
সুস্থ ও সবল রাখতে হলে সেই নিয়মানুসারেই চল! ভাল ৷ 
বিশেষ কোন প্রয়োজন না হলে কোনক্রমেই সেই নিয়মের 
ব্যতিক্রম করা উচিত নয়। 

শিশুর কান্নার দ্বিতীয় প্রধান কারণ হচ্ছে__শিশু 

আরামের প্রত্যাশী। সে আরাম চায়। অবশ্য আরাম 
কে না চায়? আমরাই কি চাই না? এজন্য শিশুকে দোষ 
দেওয়| চলে কি? সত্যই শিশুকে দোষ দেওয়া যায় না । 
দোষ আমাদেরই যারা শিশুর এই আরাম-চাঁওয়া আবদারের 
অতিরিক্ত প্রশ্রয় দিই । আরাম বা আনন্দ পাবার জন্য যে 
কান্না, সেটাকে শিশুর দুষ্ট, মি কান্না বললে কিছুমাত্র অত্যুক্তি 
করা হবে all মাকে কাছে পেলে শিশু খুশী হয়, মাটিতে 
শুয়ে থাকার চেয়ে মায়ের কৌলে সে বেশী আরাম বোধ 
করে ইত্যাদি সুতরাং এইগুলি সে বেণী করে চাইবে, এবং 
এমনিতে তার মনোবাসনা পূর্ণ না হলে সে মাঝে মাঝে তা 
জোর করে আদায় করতে চেষ্টা করবে। তাঁর সেই জোর 
প্রকাশের একমাত্র অবলম্বনই হচ্ছে তার কান্ন ৷ আর যদি 
সে এতে সুফল পাওয়া যায় বলে বুঝতে পারে, তাইলৈ তো 
আর কথাই নাই। যখন তখন সে তার জোর খাটাতে 
চাইবে | 

সুতরাং কান্নার এতটুকুও প্রশ্রয় দেওয়া উচিত নয়। 
এইভাবে প্রশ্রয় পেয়েই অধিকাংশ ছেলেমেয়ে অতিরিক্ত 
কীছুনে হয়ে উঠে। শিশুকে আনন্দ থেকে একেবারে বঞ্চিত 
করা চলে না ঠিকই, কিন্তু তার কোন রকম বদ অভ্যাস না 
হয়ে পড়ে সেদিকেও নজর রাখা চাই। শিশুর ছুষ্ট,মির কান! 
বুঝতে পেরেও কেবল তার কান্না থামাবার জন্য কতকগুলি 

কুঅভ্যাস ও বিরক্তিকর স্বভাবের সৃষ্টি করা মোটেই বাঞ্ছনীয় 
নয়। প্রশ্রয় না পেলে এ কান্না আপনা থেকেই বন্ধ হয়ে 
যাবে। 

কাঁদুনে ছেলেমেয়ে নিয়ে মায়ের! বড়ই বিব্রত বোধ 
করেন। কিন্তু কেন ছেলেমেয়ের! কীছুনে হয়, ATAT 
তলিয়ে বোঝবার যদি ভারা চেষ্টা করেন এবং নিজেদের 
দোষ, Se ও শৈথিল্য সম্বন্ধে কিছুটা সচেতন হন, তাহলে 
এর হাত থেকে অনেকখানি রেহাই সহজেই পেতে পারেন | 
প্রথমত, শিশুর সুবিধা, অসুবিধা, কষ্ট, আরাম ইত্যাদি আমরা 
ঠিকভাবে বোঝবার চেষ্টা করি না। আর দ্বিতীয়ত, প্রথম 
দিকে আদরের মাত্রা ঠিক রাখতে না পেরে, প্রশ্রয় দিয়ে 
আমরাই নানা ভাবে তাদের কাছুনে স্বভাবের করে তুলি ৷ 
পরে এজন্য নিজেদেরই বিশেষ বিব্রত বোধ করতে হয়। 
fee তখন .আমরা ছেলেমেয়েদের উপরই দোষারোপ করে, 
শাসনের শৃঙ্খলে বেঁধে, সামলাবার চেষ্টা করে হয়রাঁণ হই। 
প্রথম থেকেই সাবধান ও সচেতন হতে পারলে ভবিষ্যতের 


অনেক আলাতন ও বিরক্তির হাত থেকে নিষ্কৃতি পাওয়া 
যায়। 


be 


অবাধ্যতা 


ছেলেমেয়েদের অবাধ্যতা পিতামাতাদের এক বিশেষ 
জমস্তার বিষয়। ছেলেমেয়েরা যদি তাদের কথাই না শোনে 
তাহলে তারা তাদের ঠিকমত মানুষ করে তুলবেন কি করে? 
কিন্তু কেন অবাধ্য হয় ছেলেমেয়েরা? কেন তারা কথা৷ 
শোনে না? এ 

একটা বড় কথা হল, ছোটরা ছোট হলেও তাদের কচি 
মনে যে নানা ইচ্ছা, অনিচ্ছা, ভাললাগা, মন্দলাগা প্রভৃতি 
ভাব থাকে--একথাটা আমরা, বড়রা, সাধারণতই বুঝতে 
চাই না। আমরা যেমনটি বলব, শিশু কলের পুতুলের মত 
তাই অনুসরণ করে চলবে, এমনটি হলেই খুব ভাল হয়। 
কিন্তু দুঃখের বিষয়, এমনটি কখনও হয় না, হওয়া সম্ভবও নয় 
এবং তাই তাদের কাছ থেকে এমনটি আশা করতে যাওয়া 
অন্যায় এবং বৃথা । কেবল নিজেদের ইচ্ছামত তাদের চালনা 
করতে গেলেই হবে না, তাদের ইচ্ছার সঙ্গেও আমাদের 
ইচ্ছা মাঝে মাঝে মিলিয়ে নেবার চেষ্টা করতে হবে । যেমন, 
শিশু যখন খেলার আনন্দে অতিরিক্ত রকম মত্ত, তখন যদি 
তাকে পড়তে বসবার জন্য ডাকা হয়, এবং গে যদি হঠাৎ 

খেলাভঙ্গ করে আসতে না চায়, অর্থাৎ অবাধ্যতা করে, 
তাহলে তার মধ্যে অস্বাভাবিকতা কিছু নেই। এরকম 
ক্ষেত্রে জোর খাটিয়ে তাকে বাধ্য হয়ত করা যায়, কিন্তু এতে 
ঠিক কাজ বা উপযুক্ত ফল কখনই পাওয়া যায় না। খেলা! 
থেকে জোর করে টেনে এনে শিশুকে পড়াতে বসানো যায়, 
fee তার মনটাকে বইয়ের দিকে ঠিকভাবে আকৃষ্ট করা 
কতটুকু সম্ভব হয়? বিরক্তিভরা অন্যমনস্ক মন নিয়ে সে 
কিছুতেই একাগ্র হয়ে উঠতে পারে না । সুতরাং অত ব্যস্ত 
হবার প্রয়োজন নেই। খেলাটি তাকে শেষ করতে দেওয়াই 
ভাল। তারপর সে একবার বললেই আসবে এবং তখন 
পড়ায় তার মন বসানো সহজ হবে | 

দ্বিতীয়ত, অনেক সময় দেখা যায় শিশুকে যে কাজটি 
করতে বারবার নিষেধ করা হয়, শিশু সেই কাজটিই ঠিক 
করে বসে। এইরকম অবাধ্যতার মূলে শিশুমনের কৌতূহল 
স্পৃহার প্রেরণা কিছুটা থাকে । যেট! তাদের করতে বারবার 
নিষেধ করা হয়, তার প্রতি তাদের দৃষ্টি আকর্ষণ করে সেই 
বিষয়ে অনেক সময় তাদের কৌতূহলও উদ্রেক করা হয়। 
fraa কৌতূহলের বশবর্তী হয়ে অনেক সময় বহু 
ছেলেমেয়ে অবাধ্য হয়ে নানারকম অন্যায় কাজ করে ফেলে। 

তৃতীয়ত, অপরের দৃষ্টি আকর্ষণ করার ইচ্ছা প্রত্যেক 
মানুষের মনেই সুপ্ত থাকে, এবং শিশুরাও এর ব্যতিক্রম নয়। 

অন্য কোনভাবে যদি শিশুরা নিজেদের ঠিকমত জাহির 
করতে না পারে, তাহলে অনেক সময় তারা বিকৃত পন্থা 
অবলম্বন করে | অন্যায় কাজ করে, কথা৷ অমান্য করে তারা 
অপরের দৃষ্টি আকর্ষণ করবার প্রয়াস করে থাকে । এরকম 
ক্ষেত্রে রাগারাগি, তিরস্কার, শাস্তি বিশেষ ফলপ্রস্থ হয় না; 
বরং কৃত-অন্যায় কীজের নিন্দা করে এ বিষয়ে তাদের 
নিরুৎসাহ করা যায়, উপেক্ষার ভাব দেখিয়ে তাদের নিরাশ 
করা যায়। ভাল কিছু করলেই যদি তাদের বিশেষভাবে 
প্রশংসা করা যায় ও সে বিষয়ে উৎসাহিত করা হয়, তাহলে 
‘তাদের মনকে সহজে ভালর দিকে ফেরানো যায়। 

চতুর্থত, শিশু-মনের কোন ইচ্ছা বা অনিচ্ছারই যদি 
আমরা কোন মূল্য না দিই, তাঁদের সকল অভিলাষ বারবারই 
যদি কেবল উপেক্ষা, প্রতিবাদ, তিরস্কার ইত্যাদির দ্বার! 
ব্যাহত হয়, তাহলে তাদের মনে ধীরে ধীরে যে অসন্তোষ জমা 
হতে থাকে, তা ক্রমে তীব্ৰ হতে তীত্রতর হয়ে উঠে তাদের 
মনকে বিদ্রোহী করে তোলে-__তীরা অতিরিক্ত রকম অবাধ্য 
হয়ে উঠে। সব বিষয়েই ‘না’ মনোভাব নিয়ে তারা 
অভিভাবকদের বিরুদ্ধে বিদ্রোহ ঘোষণা; করে; ভালমন্দ 
বোঝাবার চেষ্টা বৃথাই যায়। যেটি করতে বলা হয়, ঠিক 
তার উপ্টাটি করে, যেটি করতে নিষেধ করা হয়, ঠিক সেইটিই 
করে বসে। অর্থাৎ অবাধ্য হওয়ার এক গুঁয়েমীকেই ধরে 

বসে থাকে। শিশুদেরও মন বলে একটা পদার্থ আছে, এ 
যেন আমরা স্বীকারই করতে চাই না। কিন্তু তাদের মানুষ 
করে তোলবার দায়িত্ব নেবার সঙ্গে সঙ্গে - তাদের মনকেও 
বিশেষভাবে বোবাবার চেষ্টা করা উচিত এবং সকল সময় 
সহানুভূতিশীল মন নিয়ে তাদের বিচার করে দেখার দরকার। 
কেবল শাসনে কঠোর নয়, CICS কোমল, একদিকে দৃঢ়তার 
ও অন্যদিকে কোমলতার সংযতভাবে সামঞ্জস্ত বিধান করে 
তাদের পরিচালিত করতে হবে। 

এ ছাড়া, ছেলেমেয়েদের নিজেদের বাধ্য করে তুলতে 
হলে আগে তাদের শ্রদ্ধা আকর্ষণ করতে হবে। যাদের প্রতি 
শিশুদের মনে শ্রদ্ধা ও ভক্তি থাকে, শিশুর! তাদেরই বেশী 
বাধ্য হয়--তাদের কথা মান্য করে। নানাভাবে দুর্ববলতা 
প্রকাশ করে তাদের শ্রদ্ধা আমর! নিজেরাই হারিয়ে ফেলি। 
শ্রদ্ধার ভাব যেখানে না থাকে, কোন কথার মূল্য যেখানে 
বিশেষ পাওয়া যায় না, সেখানে অগ্রাহের ভাব আসা কিছু 
অস্বাভাবিক নয়, এবং এই অগ্রান্যের ভাব থেকেই অনেক 
সময় আসে অবাধ্যতা | 

দুই-তিন বৎসর বয়সের প্রত্যেক শিশুর মধ্যেই 
অবাধ্যতা ও একগুয়েমীর ভাবটা বিশেষ ভাবে পরিস্ফুট 
দেখা যায়। কিন্তু এই অবাধ্যতা ও একগু'য়েমীর ভাব দেখে 
উদ্বিগ্ন হবার কিছু নেই। কারণ এই বয়সে এইটাই 

স্বাভাবিক, এবং এই ভাবটা ধীরে ধীরে আপনা থেকেই 
আবার ঠিক হয়ে যায়। প্রত্যেক শিশুর মধ্যেই সামাজিক 
হয়ে গড়ে উঠার গুণগুলি বর্তমান থাকে, এবং বিশেষ কোন 
কারণে সেগুলি বাধাপ্রাপ্ত না হলে, সহজভাবেই স্বাভাবিক 
হয়ে তারা গড়ে উঠে। 

ছেলেমেয়েদের অতিরিক্ত বাধ্য করে গড়ে তুলতে গেলে 
অনেক সময় তাদের ব্যক্তিত্বের বিকাশ ব্যাহত হয়। 
নিজেদের ভাললাগা, মন্দলাগাকে সব সময় বিসৰ্জ্জন দিতে 
দিতে, ভালমন্দ বিচারের বুদ্ধি তাঁরা হারিয়ে ফেলে। সকল 
সময় কেবল অনুসরণ করার পথ অবলম্বন করতে গিয়ে, 


নিজেদের মত গড়ে তোলার বা পথ বেছে নেওয়ার অবকাশ 
এবং ধীরে ধীরে সে শক্তিও তারা হারিয়ে 


তাঁরা পায় না। 
ফেলে--দুৰ্ব্বলচিত্ততা ও ভীরুতা তাদের চরিত্রকে আশ্রয় 
করে। 


তবু, বাধ্যতা একটা বড় গুণ__একথাটা স্বীকার না করে 
উপায় নাই। এই গুণ শিশুকে আত্মসংযমের শিক্ষা দেয়, 
তাঁর আবেগের রাশ টেনে ধরে। প্রত্যেক ছেলেমেয়েরই 
বাধ্য হতে শেখার দরকার । দেশের প্রতি আনুগত্য, 
নিয়মকানুনের প্রতি বাধ্যত! স্বীকার করে সমাজের ুশৃঙ্খলতা 
বজায় রাখতে হয়। তাই দেশের উপযুক্ত নাগরিক হয়ে গড়ে 
উঠতে হলে এই গুণটি অবশ্যই থাকা চাই৷ 

বড় রিপুর মধ্যে একটি হল মাৎসধ্য বা ঈর্ষা। প্রত্যেক 
মানুযের মনেই ঈর্ষা থাকে লুকিয়ে। ঈর্ষার প্রকাশ হল 
নিন্দনীয়, কিন্তু মনের এই দুৰ্ব্বলতাকে জয় করে উঠাও 
কঠিন। FH মানুষের মনের স্বাভাবিক ধৰ্ম্ম, কিন্তু তবুঃ 
অনেক মনোবিজ্ঞানীর মতেই একে ঠিক প্রবৃত্তি বা instinct 
এর পর্যায়ে ফেলা চলে AY | 

সংযত করতে না পারলে F মানুষের মনকে অনেক 
নীচে নামিয়ে দেয় এবং এর তাড়নায় মানুষ অনেক অন্যায়, 
অনেক অপরাধ করে থাকে। íta জ্বালায় মানুষ করতে 
পারে না এমন কোন পাপ বোধহয় নেই | ঈর্যার মধ্যে 
থাকে ধ্বংসের যে বীজ, তা কেবল ব্যক্তি বিশেষের জীবনকেই 
নষ্ট করে না, আরও পাঁচজনের জীবনকে অশান্তিতে ভরিয়ে 
তোলে । সংসারে যত অশান্তি, বিবাদ, বিচ্ছেদ দেখা যায়, 
একটু লক্ষ্য করলেই দেখা যাবে, তাদের অধিকাঁংশেরই মূলে 
হল FF | John Dryden একজায়গায় jealousy অর্থাৎ 
ঈর্ধাকে jaundice of the soul বলে বর্ণনা করেছেন: 
সুন্দর উপমা | 

শিশুর মনে প্রথম ঈর্ষার উদ্ৰেক হয় তার পিতাকে কেন্দ্ৰ 
করে। মাকে শিশু সবচেয়ে আপন করে পায় এবং তার 
কাছ থেকে পায় সবচেয়ে বেশী স্নেহ, যত্ন, আদর। মায়ের 
ভালবাসা পরিপূর্ণভাবে সে ভোগ করতে চায়_এ বিষয়ে 
কাউকে এতটুকু ভাগ দিতে সে রাজী নয়। কিন্ত যখনই সে 
‘দেখে বা বুঝতে পারে যে, এ ব্যাপারে পিতাও একজন 
অংশীদার, তখন থেকেই সে পিতার প্রতি এক ঈর্ষান্বিত ভাব 
পোষণ করতে সুরু করে। তারপর যখন আবার সংসারে 
নতুন শিশুর আগমন ঘটে, তখন তার মনের ঈর্ষার ভাব 
আরও বাড়ে। বাড়ীর সকলকে এবং বিশেষ করে মাকে 
যখন সে নবজাত শিশুর প্রতিই বেশী মনোযোগ দিতে দেখে, 
তখন সে নিজেকে বিশেষ অবহেলিত মনে করে ও ঈর্ষান্বিত 
না হয়ে পারে না। 

শিশু এই Feta ভাব নানাভাবে হয়ত প্রকাশ করে 
(ফেলে, কিন্তু তা দেখে আতঙ্কিত হবার কিছুই নেই। CR, 
ভালবাসা, সহানুভূতি ইত্যাদি মনের কোমল বৃত্তিগুলি 
স্বাভাবিকভাবে আপনা হতেই বিকাশ লাভ করে। জোর 
করে, শাস্তি দিয়ে বা লজ্জা দিয়ে তার মনের এই ঈর্ধার ভাবকে 
' দুর করা যায় না। বরং এরকম করছে শিশু তার মনের এই 
ভাবকে দমন করে রাখবার চেষ্টা করে এবং এই অবদমন 
ভবিষ্যতে নানা মনোবিকারের ae করতে পারে। ঈর্ধার 

ভাবকে একেবারে মন থেকে দূর করে ফেলা সম্ভব নয়, 
সে চেষ্টা তাই না করতে যাওয়াই উচিত। তবে মনের 
এই ভাব যাতে ক্রমশ উগ্র হয়ে না উঠে সেটাই আমাদের 
লক্ষ্য রাখতে হবে এবং সে বিষয়েও কিছু করতে হলে__ 
অগ্রসর হতে হবে অতি ধীরে ধীরে ও অতি সাবধানতার 
সঙ্গে। FHA ভাব খুবই মন্দ হলেও এবং এর গতি 
ধ্বংসের দিকে থাকলেও, ঠিকভাবে চালিত করতে পারলে 
একেও স্ৃষ্টিধন্মী করে তুলতে পারা যায়। 


৯০ 


ভয় 


ভয় প্রাণী মাত্রেরই একটা সহজাত ও স্বাভাবিক বৃত্তি | 
আমর! দেখি আকাশে একটু নীচু দিয়ে চিল উড়লে, মুরগীর 
ছানাগুলি অমনি ভয়ে মায়ের ডানার নীচে আশ্রয় নেয়। 
মানুষের মধ্যেও নান! ভয়ের প্রকাশ আমরা অহরহই দেখি ৷ 
তবে আমাদের সকল ভয়ই সহজাত নয় এবং স্বাভাবিকও 
নয়। শিশুকে হঠাৎ শুন্যে ছেড়ে দিলে সে খুব ভয় পায় 
__এ ভয় তার স্বাভাবিক | কিন্তু ভূতের ভয়? এ ভয় 
আমরা নিজেরাই ধীরে ধীরে তাদের মনের মধ্যে জাগিয়ে 
তুলি। পরিবেশের অতিভাবে (suggestion) এইরকম 


অনেক ভয়ই শিশু-মনে আশ্ৰয় গ্রহণ করে। এজন্য প্রত্যক্ষ 
ভাবেই হোক আর পরোক্ষভাবেই হোক, একমাত্ৰ 
প্রত্যক্ষভাবে, যথা, 


অভিভীবকদেরই দায়ী করা চলে। 
অনেকন্ষেত্রে তারা নিজেরাই নানারকম ভর দেখিয়ে তাদের 


ভয় বাড়িয়ে তোলেন Ve আবার অনেক সময় অন্ত কোন 
কারণে শিশুমনে অযথা কৌন ভয়ের স্থষ্টি হলে, সেই ভয় 
ধীরে ধীরে তাদের মন থেকে কিভাবে দূর করা যায়, সে 


বিষয়ে কোন দৃষ্টি তীরা দে 
উচ্চশব্দে শিশুরা ভয় পায়। 


৯১ 


শিশুমনের সহজ কথা 


শব্দে, জোরে বকলে, মেঘ ডাকলে, শিশুরা ভয়ে কেঁদে 
উঠে। বিড়াল, কুকুর, Boa, খরগোস প্রভৃতি যে কোন 
জন্ত-জানোয়ার কিংবা অপরিচিত মানুষ প্রথমে দেখলে 
শিশু ভয় পায়--সে কেঁদে উঠে বা মার কাছে পালিয়ে যায়। 
অন্ধকারে বা একলা থাকলেও শিশুর ভয় পায়। তবে এসব 
ভয় সাহস দিলে এবং অভ্যস্ত হয়ে গেলে ক্রমে চলে যায়। 
কিন্তু সাধারণত মায়েরা ভুল করেন-_তাদের মনে আবার 
নূতন ভয়ের স্থষ্টি করে। যেমন, দুরন্ত শিশুকে শান্ত রাখবার 
জহ্য জুজুর, ভূতের বা হয়ত মুখোস পরে নানারকম ভয় 
দেখানো হয়। এরকম করা খুবই খারাপ সন্দেহ নেই। 
এতে শিশুরা স্বভাবতই ভীতু হয়ে যায়। 

ভয় পেলে নানারকম শারীর-ক্রিয়া ঘটে থাঁকে, তাই 
ভয় পেলে চেহারা দেখেই wi অনুমান করা যায়। ভয়ে 
আমাদের মুখ ফ্যাকাসে হয়, বুক ধড়ফড় করে, শ্বাসপ্রশ্বীস 
SS পড়তে থাকে, নাড়ীর গতি চঞ্চল হয়, চোখ বিক্ষারিত 
হয়, গলা শুকিয়ে উঠে ইত্যাদি। খুব বেশী ভয় পেলে মানুষ 
কাপতে থাকে এবং অনেক সময় Tl যেতেও. দেখা যায়৷ 
এমন কি, ভয় পেয়ে মৃত্যু পর্য্যন্ত ঘটাও খুব অসম্ভব ব্যাপার 
নয়। তবে ভয় পেলে দেহের মধ্যে যে আন্তরিক বিক্ষোভ 
ঘটে, তার ফলে, মাংসপেশী গুলির কর্মক্ষমতা বেশ কিছুটা 
বৃদ্ধি পায়--ছুটে পালাবার শক্তি আসে। 


৯২ 


ভয় 


শিশুকে আয়ত্তে রাখবার জন্য অনেক সময়ই অনেক রকম 
ভয় আমর! ছেলেমেয়েদের দেখিয়ে থাকি | কিন্ত কোন রকম 
মিথ্যা ভয় দেখিয়েই শিশুর মনকে ভারাক্রান্ত করা উচিত 
নয়। উপস্থিত হয়ত এর দ্বারা তাকে শান্ত রাখা কিংবা 
আয়ত্তে রাখা সহজ হতে পারে, কিন্তু সবল চরিত্র বিকাশের 
পথে এ হল মস্ত বাধা। 

তাছাড়া, আরও একটা কথা আমাদের বিশেষভাবে মনে 
রাখা দরকার এবং তা হল এই যে, শিশুর ভয়কে কখনই 
হেসে উড়িয়ে দেওয়া বা উপহাস করা উচিত নয়! এ রকম 
করলে, তারা ভয়ের ভাবকে সব সময় মনের মধ্যে চেপে 
রাখবার চেষ্টা করে এবং এই চাপা ভয় তাদের বিশেষ 
মানসিক অস্বস্তি ও যন্ত্রণার কারণ হয়ে দাড়ায়_যা তাদের 
দেহ ও মন উভয়ের পক্ষেই ক্ষতিকর | 

মনের মধ্যে সব সময় ভয়ের ভাব পোষণ করলে নানা- 
রকম দৈহিক ব্যাধির স্থষ্টি হয়। বদহজম, বহুমুত্ৰ কোষ্ঠবদ্ধতা 
ইত্যাদি নানা রোগ এই কারণে হতে পারে ৷ শুধু শারীরিক 
ব্যাবিই নয়, ভয় নানা মানসিক ব্যাধিরও কারণ। ছোট- 
বেলার চাপা ভয় ভবিষ্যতে মনের নানা রোগ ডেকে আনতে 
পারে । Phobia বা আতঙ্ক রোগের নাম আমরা শুনে 
থাকি, যেমন জলাতঙ্ক ইত্যাদি--এ হল ভয়েরই বিৰূতরূপ ৷ 

ভয় খুবই খারাপ জিনিব। ভয় আমাদের অনেক ক্ষতি 


৯৩ 


[ ` 


শিশুমনের সহজ কথা 


করে এবং অনেক দোষও আছে এর--এই বৃত্তি মানুষের 
দুৰ্বূলতাকেই প্রকাশ করে। কিন্তু তবুও এর একটা ভাল 
দিকও আছে। ভয় হল আত্মরক্ষামূলক। ভয় মানুষকে 
আত্মরক্ষা করে চলতে সাহায্য করে। লক্ষ লক্ষ বৎসর ধরে 
কত ঝড়-বঞ্ধা, বিপদ-আপদের মধ্যে নিজেকে বাচিয়ে রাখার 
জন্য প্রাণীদের মধ্যে এই ভয়ের স্থষ্টি হয়েছে । আমাদের 
মনে ভয় আছে বলেই আমর! সতর্ক হয়ে চলি, নানারকম 
সাবধানতা অবলম্বন করি। তাছাড়া, ভয়কে জয় করেই 
মানুষ ধীরে ধীরে সাহসী হয়ে উঠে। শিশুরাও সকল রকম 
মিথ্যা ভয়কে জয় করে নির্ভীক মন নিয়ে গড়ে উঠুক এটাই 
আমাদের কাম্য হওয়া উচিত। আর সেইজন্তই লক্ষ্য 
রাখতে হবে যে, কোন উদ্বেগে বা AVATA তাদের মন 


পীড়িত না হয় এবং কোন রকম অহেতুক ভীতি যেন তাদের 
[কে আশ্রয় না করে। 


৯৪ 


f; 
i 


মিথ্যাকথা 


প্রথম যেদিন শিশুর মিথ্যাকথা মার কাছে ধরা পড়ে, 
মা চমকে উঠেন ৷ এতটুকু বয়স থেকেই মিথ্যাকথা বলতে 
শিখছে ছেলে বা মেয়ে ! হয়ত বা তিনি গালে হাত দিয়েই 
বসেন। মিথ্যাকথা বলার জন্য খুবই ধমকাঁন তার সন্তানকে | 
মিথ্যাকথা বলা বা বলতে শেখা সত্যই খুব খারাপ, একথা 
ঠিক। কিন্তু কথা হচ্ছে এই যে, ছোট ছেলেমেয়েদের পক্ষে 
কতকটা মিথ্যাকথা বল৷ স্বাভাবিক__এটা হয়ত অনেকেরই 
জানা নেই। আর সেই কারণে ওদের একটা-আধটা 
মিথ্যাকথা শুনে শঙ্কিত হবারও কিছু নেই | p 

খুব ছোটবেলায় ছেলেমেয়েরা যে সব মিথ্যাকথা বলে, 
তা হল অধিকাংশই নির্দোষ । নির্দোষ এই কারণে যে, 
তারা যখন মিথ্যাকথা বলে তখন তাঁরা যে মিথ্যাকথা বলছে, 
এই জ্ঞান নিয়ে, অর্থাৎ সজ্ঞানে বলে না। শিশুমাত্রেরই 
মন অতি কল্পনাপ্রবণ ৷ শুধু তাই নয়, তাদের কল্পনা অতি 
জীবন্ত। জানালার শিকগুলিকে স্কুলের পড়ুয়া বলে ভেবে 
নিতে বা ঘরের টেবিল-চেয়ারকে চলমান গাড়ী বলে কল্পনা 
করে নিতে তাদের এতটুকুও সময় লাগে না। তাই শিশু- 

শিক্ষকের কাছে পড়া না পারার দোষে ছুষ্ট-ছাত্র জানালার 
শিকগুলি হয় caw, ঘরের চেয়ারে বসে মুখে ঘস্ঘস্‌ করে 
ইঞ্জিন চলার শব্দ করে, নিমেষের মধ্যে জান! ও চেনা সকল 
স্থান তাদের ভ্রমণ করা হয়ে যাঁয়। শিশুদের কল্পনা অতি 
জীবন্ত বলেই কল্পনার সঙ্গে বাস্তবকে তার! মিশিয়ে ফেলে । 
তাই সত্যের সঙ্গে প্রায়ই মিথ্যা মিশে একাকার হয়ে যায় ৷ 
কল্পিত অনেক ঘটনা সত্য ভেবেই অনেকের কাছে তার! 
বলে। আপনি যদি তার এই কল্পন৷-প্রস্থত ঘটনাবলীকে 
ধমক দিয়ে বাজে কথা বলে উড়িয়ে দেন কিংবা মিথ্যাবাদী 
বলে তাকে দায়ী করেন, সে বিস্মিত হয় ও মিছামিছি ধমক 
খাওয়ার জন্য তার কোমল মনে বিশেষ আঘাত লাগে। 

কিন্তু সজ্ঞানে শিশুরা মিথ্যাকথা বলে কখন ? তারা যদি 
একবার আবিষ্কার করে যে, স্থান ও সময় বিশেষে সত্যকে 
ঢেকে রেখে মিথ্যার আবরণ দিলে বেশী লাভবান হওয়া যায়, 
তাহলে তারা এই সুযোগের জদব্যবহার করতে বিশেষ দ্বিধা 
করে না । সত্যই যদি তারা মিথ্যা কথা বলে, তাহলে কিন্ত 
বিশেষ সতর্ক হওয়ার প্রয়োজন আছে। আর এ অভ্যাস 
একবার একটু দৃঢ় হয়ে দীড়ালে, তা থেকে তাদের মুক্ত করা 
খুবই কঠিন। কখন শিশু সত্যকে ঢাকছে, আর. কখন 
সে নিজের কল্পনাকে সত্যরূপে বর্ণনা করছে, তা বুঝে উঠা 
এমন কিছু শক্ত ব্যাপার নয়। 


৯৬ 


_ অনেক সত্য ঘটনা চেপে রেখে, অন্যভাবে 


-নেয়। আর একবার যদি সে বোঝে যে, 


মিথ্যাকথা 


দ্বিতীয়ত, নিজেকে অন্যের কাছে বড় বলে প্রচার করবার 
জনই ছোটরা অনেক সময় নানা কথা বানিয়ে বলে থাকে 
এগুলিও মিথ্যাকথা বলার মধ্যেই ধরা চলে। তবে এ 
ধরণের মিথ্যাকথা বলার দৌষ অভিভাবক ও অভিভাবিকীদের 
নিজেদেরই অনেকের থাকে । বড়দের কাছে থেকেই 
ছোটরা এই ধরণের মিথ্যাকথা বলতে শেখে । নিজেদের 
সম্বন্ধে অনেক রকম মিথ্যা বড়াই করতে, সামান্য ঘটনাকে 
অনেক রকম রং ফলিয়ে অন্য লোকের কাছে বর্ণনা করতে, 
তাকে লোকের 
কাছে প্রকাশ করতে শিশুরা শোনে। তাঁরাও বড়দের 
নকলে নিজেদের সঙ্গীদের কাছে চমক লাগিয়ে কথা বলে, 
বাহাছুরী পেতে via | 

আর একটা কারণে শিশুরা মিথ্যার আশ্রয় নেয়, সে হল 
ভয় পেয়ে। অন্যায় করে ফেলে যখন সে অন্যায়কে AIT 
বলে নিজে বুঝতে পারে এবং কৃত-অন্যায়ের জন্য শাস্তি 
পেতেই হবে বলে নিশ্চয়ই করে জানতে পারে, তখন সেই 


শাস্তির হাত থেকে নিষ্কৃতি পাবার জন্য তারা মিথ্যার আশ্রয় 
মিথ্যার আশ্রয় নিলে 


তখন সে অন্যায়কে অন্যায় জেনেও 


পরিত্রাণ পাওয়া যায়ঃ 
রপর তাকে মিথ্যার আবরণে 


সেই কাজ করে ও তা 
ঢাকবার চেষ্টা করে। 


৯৭ 


শিশুমনের সহজ কথা 


সব সময় সত্য প্রকাশ করবার জন্য শিশুকে অভয় ceri 
দরকার। অজীনিতভাবে অন্যায় করে ফেলে, যদি শিশু সে 
অপরাধ স্বীকার করে, তাহলে তার সম্বন্ধে বিবেচনাবোধ 
থাকা উচিত। সজ্ঞানে মিথ্যা কথা বলছে বুঝতে পারলেই 
তৎক্ষণাৎ তাকে সতর্ক করে দেওয়ার প্রয়োজন। 

সবশেষে, নিজেদেরও খুব সতর্ক হয়ে চলতে হবে। 
মিথ্যা আশ্বাস দেওয়া, মিথ্যা কথায় ভুলান ইত্যাদির দ্বার! 
মিথ্যাকে অতি সাধারণ ও স্বাভাবিক ব্যাপার করে তোল 
খুবই অন্তায়। যেকোন কারণেই হোক, বড়দের মিথ্যার 
আশ্রয় নিতে দেখলে অন্ুকরণ-প্রবণ ছোট ছেলেমেয়েরাও 
তাই শিখবে। কেবল তাদের সতর্ক করে কোন লাভই 
হবে না, নিজেদেরও সত্যের পথে চলতে হবে। 


ar 


অপন্রাধ 


মিথ্যাভাষণ ইত্যাদি হল অতি সামান্য অপরাধ। এর 
চেয়ে গুরুতর নান! অপরাঁধও ছেলেমেয়েরা করে থাকে, 
যা পিতামাতা বা অভিভাবক-অভিভাবিকাদের কাছে কেবল 
লজ্জার বিষয়ই হয়ে দাড়ায় তাই নয়, তাদের রীতিমত 
ভাবিয়েও coral আর শুধু পিতামাতা বা অভিভাবক 
অভিভাবিকারাই নয়, শিশু-অপরাধীর সমস্যা সমাজের, তথা 
দেশের এক বিশেষ সমস্যার বিষয় ৷ 

শিশুর সব কিছু অপরাধকেই অপরাধ বলে গণ্য করা 
যেতে পারে না। কারণ, অবোধ শিশু ন| জেনে অনেক 
অন্যায়ত করে ফেলতে পারে। তাছাড়া, ক্রটি, Ba এবং 


অপরাধ এক শ্রেণীভুক্তও নয়। 
সত্যকার অপরাধী হয়ে কোন শিশুই জন্মগ্রহণ করে না | 


কিন্তু অপরাধ-স্পৃহা মানুষের মনের এক স্বাভাবিক এবং 
আদিম বৃত্তি, একথা মনোবিজ্ঞানীরা বলে থাকেন। মানুষের 
চেতন মনের অন্তরালে থাকে fata মন। বহু বৎসর 
পিছনে ফেলে এসে মানুষ অনেক সভ্য হয়েছে এবং 
কিন্ত মনোবিজ্ঞানীরা বলেনঃ 


৯৯. 


ক্ৰমশ সে উন্নত হচ্ছে। 


শিশুমনের সহজ কথা 


মানুষের চেতন মন সংস্কৃত হয়ে উঠলেও, এই শিক্ষা-দীক্ষা 
কোন কিছুরই প্রভাব তাদের feta মন পর্য্যন্ত পৌছাতে 
পারেনা। নিৰ্জ্জন মনে সুপ্ত এই অপরাধ-স্পৃহা, তাই সুযোগ 
ও সুবিধা পেলেই চেতন মনের সকল যৌক্তিকতা, বিচার- 
বুদ্ধি, মাজিত রুচি, সব কিছুকে সরিয়ে দিয়ে জেগে উঠে। 

কোন্‌ কোন্‌ বিশেষ কারণ ঘটলে মানুষের মনের এই 
অপরাধ-স্পৃহা জেগে উঠে, তার বিশদ আলোচনা বাদ দিয়ে, 
সাধারণত কৌনগুলিকে মনোবিদ্রা শিশু অপরাধী হয়ে 
উঠার কারণ বলে মনে করেন, সংক্ষেপে সেই আলোচনাই 
‘এখানে কিছু করব। 

এই কারণগুলির মধ্যে পিতামাতার অজ্ঞতা, অবহেলা, 
'অমনোযোগ, শাসন ও শিক্ষাপদ্ধতির: ত্রুটি এবং চিররুগ্নতীর 
উপর মনোবিদরা অনেকখানি জোর দিয়ে থাকেন। 

দ্বিতীয় কারণ হল, আথিক দুরবস্থা । অভাবে স্বভাব 
নষ্ট_এ কথাটা বড়দের পক্ষে যেমন প্রযোজ্য, ছোটদের 
পক্ষেও তাই। 

তৃতীয়ত FF ও অস্বাস্থ্যকর পরিবেশ__অন্তের 
সাহচধ্যে শিশু যতক্ষণ থাকে, ততক্ষণ সে যদি কোন ভাল 
আদর্শ না দেখতে পায় এবং পারিপান্থিক আবহাওয়া যদি 
তার চরিত্র বিকাশের অনুকূল না হয়, তাহলে তার মনের 
গতি নীচের দিকে নামা কিছু অস্বাভাবিক aq) 


১০০ 


অপরাধ 


পিতামাতা ও আত্মীয়স্বজনের কাছ থেকে উপযুক্ত স্নেহ 
ও ভালবাসা শিশুদের পাওয়া চাই। তা যদি তারা না 
পায়, তাহলে তাদের মনে যে অসন্তোষের aff হয়, ত! ক্রমে 
বিদ্বেষে পরিণত হয় এবং নানারকম অপরাধজনক কাজের 
মধ্য দিয়ে শিশুরা এই বিদ্বেষকে প্রকাশ করে থাকে। 

উপযুক্ত খেলাধুলার ব্যবস্থা এবং আমোদ-প্রমোদের 
বন্দোবস্তের অভাবও ছেলেমেয়েদের অপরাধী হয়ে উঠার 
একটা কারণ বিশেষ | 

তাছাড়া, শিশুর মনে যদি 
ভাবের স্থষ্টি হয়, তাহলে aa 
“নিজের এই হীনতার ভাব দূর করতে 
জাহির করবার জন্য, শিশু অনেক সময় অং 
QUITS | 

অনেক সময় শিশু শা 


কোন কারণে হীনমন্যতার 
পরাধী হয়ে উঠতে পারে। 
নিজেকে বড় বলে 
নক অপরাধ করে 


স্তি পাবার জন্যও অপরাধ করে। 
কথাটা শুনতে একটু অদ্ভুত লাগলেও এর মধ্যে সত্য আছে। 
cata কাঁরণে শিশুর মনে অন্যায়বোধ এলে, সেই অন্যায়ের 
প্রায়শ্চিত্ত করবার জন্য অপরের কাছ থেকে সে শাস্তি গ্রহণ 
করতে চায় এবং কোন অপরাধ করে অপরের কাছ থেকে 
এই শাস্তি গ্রহণ করে সে তৃপ্ত হয়। 
মানুষের দেহের পরিবর্তনের সঙ্গে 


অপরাধপ্রবণতা দেখা দিতে পারে। 
১০১ 


সঙ্গেও অনেক সময় 
বয়ঃসন্ধিক্ষণ অতি 


শিশুমনের সহজ কথা 


বিপজ্জনক সময়, একথা অভিজ্ঞ ব্যক্তিরা বলে থাকেন । 
কথাটার মধ্যে সত্যও আছে অনেকখানি | এই বয়ঃসন্ধিক্ষণে 
ছেলে ও মেয়ে উভয়ের মনের মধ্যেই অপরাধ-স্পৃহা জাগতে 
পারে | 

এছাড়া, সাধারণত জড়বুদ্ধি, অপরিণতবুদ্ধি, স্বল্পবুদ্ধি, মূর্খ 
ছেলেমেয়েরা ও মৃগী প্রভৃতি রোগগ্রস্ত শিশুরা নানারকম 
অপরাধ করে থাকে। উপযুক্ত শিক্ষকের সাহায্য নিলে, 
কোন কোন ক্ষেত্রে হয়ত এদের কিছুটা উন্নত করে তুলতে 
পার! যায়, তবে তা করতে হলে প্রথম থেকেই এ বিষয় 
চেষ্টা করা দরকার | 

জড়বুদ্ধি, অপরিণতবুদ্ধি ছেলেমেয়েদের কথা বাদ দিলে, 
সাধারণভাবে এক কথায় বলা চলে, শিশুর মনের সহজাত, 
ও স্বাভাবিক বৃত্বিগুলি যদি ঠিক সহজভাবে বিকাশ লাভ 
করার সুযোগ না পায় এবং উপযুক্ত উদগতির ( sublima- 
tion ) অভাব ঘটে, তাহলেই ছেলেমেয়েদের মন বিকৃত হয়ে 
উঠার সন্তাবনা থাকে । আর, তখন নান! সমাজ-বিরোধী 
কাজের মধ্য দিয়ে এই বিকৃতির পরিচয় তারা দিতে থাকে) 

শিশু কোন কারণে অপরাধী হয়ে উঠলেই তার সম্বন্ধে 
একেবারে হতাশ হয়ে উঠার কৌন কারণ নেই। উপযুক্ত 
তত্বাবধানে সে আবার সম্পূর্ণ সুস্থ ও স্বাভাবিক হয়ে উঠতে 
পারে। কিন্তু সে অস্বভাবী হয়ে উঠছে কিনা, সে বিষয়ে 


১০২ 


অপরাধ 


প্রথম থেকেই তীক্ষ নজর রাখলে এবং গোড়া থেকেই 
সাবধান হলে, তাদের শোধরানো অনেক সহজ হয় 
তারা বিশেষ সমস্তার কারণ হয়ে দাড়াতে পারে al | 
প্রয়োজন হলে এ বিষয়ে মনোবিজ্ঞানীদের সাহায্য অবশ্যই 
নিতে হবে। আমাদের দেশে অন্যান্য সভ্য ও উন্নত দেশের 
মত শিশু-সংশোধনাগার বলে সে রকম কোন উপযুক্ত এবং 
বিজ্ঞানসম্মত প্রতিষ্ঠান নেই। আজকের শিশুই দেশের 
ভবিষ্যৎ নাগরিক ও ভরসাস্থল ৷ দেশের মঙ্গলামঙ্গলের কথা 
চিন্ত। করে, এবিষয়ে সরকারেরই সচেতন হওয়া দরকার | 


Gi of EDUCATION FD 


7 
ix % 


i! 5( Deptt. of Extension ৰ 
/ A 


ee ae PA ত 


ভায়া 


১০৩ 

